text:
當然,好多人都會因為懶而唔attach CV,又或者係用一份舊嘅CV,甚至係一個咩都冇嘅profile,但個問題就嚟啦,如果係咁嘅話你apply呢份工嘅意義又係邊呢?畀個例子大家睇下:
▲ 為保障當事人,照片已經打格處理🙏🏽
話說Wantedly最近請緊人,當然都有收到唔同嘅applications啦,畀著係你的話,你見到上面兩個profile,你嘅第一印象會係點呢?
當然你未必會考慮阿B,但可以好肯定嘅就係,你一定唔會考慮阿A,點解?因為除咗個名之外,你咩都唔知呀嘛!
如果大家有睇開筆者嘅文章,相信就會知道好多公司founder都唔會想收到「吉」嘅profile,就正如你去起一間公司底嘅時候,如果佢連個網站都冇嘅話,相信你都一樣好有保留.
咁返返去正題啦,如果唔想執CV,又要搞format,design之類嘅嘢,你最簡單可以做到嘅,就係填好個profile,將自己嘅嘢都掉哂落去,咁你就會有一份digital CV.
但如果你連填個profile去apply嗰份工嘅動力都冇嘅時候,原因好簡單:你根本就唔想做呢份工,又或者搵唔到令自己感興趣嘅公司.而既然唔想自己搵嘅時候,有冇諗過當你執靚咗自己個profile之後,就會有公司主動去approach你呢?
▲ 利申:間唔時都會有公司想同筆者「傾吓偈」,所以執靚仔自己個profile真係work㗎!


c: text/html

text:
「賊王」
好多人都係度討論一代賊王葉繼歡因為癌症去世,而咁啱最近嘅香港電影金像奬獲得最佳電影嘅「樹大招風」亦都係用香港一代賊王作為藍本.當然犯咗法就會受到應有嘅法律制裁!葉繼歡出生於廣東海豐,十七歲偷渡嚟到香港,係香港出名嘅罪犯.佢曾經犯下嚴重嘅械劫案,外號大賊,賊王,同一度成為頭號通緝犯.因為係一九九六年再一次返香港企圖犯案嘅時候落網,下半身中槍導致終身癱瘓.
「打劫」
記得以前啲人會講,行街唔好行得咁近啲金舖,因為唔知幾時有人拎住支槍去打劫!雖然近年喺香港發生持械行劫嘅情況相對八九十年代少,但係真係好難想像當年有人係鬧市揸住支槍打劫.如果今時今日你行行下街嘅時候遇上當年咁嘅狀況,相信你都會好驚.雖然而家話就話少咗搶劫,只不過而家大家最怕嘅一定係恐怖襲擊,事關有時真係防不勝防!
「轟動」
葉繼歡逃獄匿藏兩年之後,一九九一年六月九日再一次係觀塘物華街連環行劫金行.葉繼歡同另外五名兇悍匪徒,分別持有四支AK47自動步槍同多支手槍,與此同時身上亦著有避彈衣!佢哋係有計劃同有組織咁先係港島銅鑼灣區劫持一架客貨車同人質,之後駛過觀塘物華街,然後連環搶劫五間珠寶金行.佢哋亦曾經與到場圍捕嘅警員發生激烈槍戰,雙方駁火逾40槍後逃脫.
Also published on Medium.

robotstxt: allowed

filter: keep


text:
為咗改善居住環境,香港地好多人都捨得一擲千金裝修屋企,不少家庭亦會趁暑假期間搞 家居裝修 .不過,夏季天氣炎熱又潮濕,如果裝修上有啲事唔小心處理,好容易引起種種問題.如果你正準備呢個夏天幫屋企大翻新,Boxful提提你一定要留意以下5個注意事項!
1)防起火
唔少室內裝修常用嘅材料都屬於易燃物品,例如油漆,木地板,木吊頂同塑料製品等,而且裝修時不免會堆積大量木屑同漆垢.夏天又熱又焗,如果室內空氣唔流通,又堆放大量裝修物料,就有可能因為室內氣溫太高而失火.所以夏天裝修時要記得將裝修物料放喺陰涼處,遠離明火,保持空氣流通,仲要定時清理木屑呢類易燃物,以免引起火災.
2)防甲醛
裝修常用材料如木製產品,塗料同埋新傢俱都含有高甲醛,如果長期吸入有可能引起慢性呼吸道疾病,嚴重嘅更會誘發癌症同細胞核基因突變等.最麻煩嘅係甲醛需要長時間至可分解,而且隨住氣溫上升,甲醛釋放嘅速度就愈快.所以夏天裝修最好喺少人留喺屋企嘅時候動工,而且要開啟抽氣扇,確保室內空氣流通.此外,含有甲醛黏合劑嘅傢俬,最好先放喺戶外吹風幾日至搬入室內.
3)防冷氣滴水
香港嘅夏天又熱又焗,自然想長開冷氣,不過長開之前記得檢查下冷氣機係咪仍運作正常.太耐冇開過嘅冷氣機,剛開時可能會因為閒置太耐而發出噪音,通常過多2,3日就會回復正常.仲有一樣嘢好重要,就係留意冷氣機有冇滴水嘅情況,有就要快手維修或更換新冷氣,以免造成滴水滋擾.冷氣機滴水仲會觸犯法例,一經定罪,最高可判罰成萬元罰款!
4)防潮防變形
夏天不時打風落大雨,令空氣變得潮濕,呢個時候裝修如果唔好好處理木材,石膏板呢類吸水材料,好容易會受潮;到天氣變得乾燥時,材料中嘅水分就會揮發,好容易出現木材變形,牆面出裂縫,油漆起霧等問題.所以一定要搵專業嘅裝修師傅做足防潮措施,避免變出現裂痕變形嘅情況.
5)防發霉
香港嘅夏天炎熱又潮濕,除咗容易令裝修物料受潮外,仲好容易產生霉味添!好似油漆工程常用嘅乳膠漆,就會乾得冇咁快,時間一耐就好容易產生霉味.想去除霉味,記得挑選有防霉功能嘅乳膠漆,先油一層加入防潮油嘅底漆,然後至再髹面漆.此外,保持房間乾爽同埋開空氣清新機或抽濕機亦都好重要.想再經濟實惠啲,可以將石灰同竹炭製成防潮袋,放喺屋企角落,都一樣有助防潮吸味!
家居裝修咁大陣仗,難免都要將家中傢俬雜物搵地方暫時儲存,先至可以事半工倍.Boxful喺呢方面絕對可以幫到你!除咗提供迷你箱幫你暫存雜物之外,就連大型傢俬家具,我哋都可以有迷你倉服務提供到,即刻搵我哋幫手啦!
——
緊貼Boxful Blog同Facebook Page,獲取更多家居生活貼士!


text:
讀咗三年Physcis,有無發現好多概念都好抽象完全唔知佢講乜;死記硬背啲公式點知考試連題目都睇唔明,記完都唔識用,用又用錯,搞到次次大考成績都不如理想,但係又搵唔到進步嘅方法.
我由CE, AL到而家DSE,累積物理補習經驗近十年,咩奇難雜症都見過.其實你除咗要理解各個課題嘅重點概念外,更加要識得將各個課題嘅知識點貫穿埋一齊,因為考評局最鍾意就係用誇課題嘅題型去考核同學對物理嘅理解!
聽完驚之餘仲一頭霧水?放心!只要配合我套學習方法,你絕對有能力係八個月內極速理解並串連所有關鍵概念,同時掌握考試實戰能力,MC,LQ嘅所有搶分方法,務求用最短時間幫你保4追5,連升兩grade,實現你嘅大學夢!
課程時間表
7月 Mechanics 力學 Part 1
8月 Mechanics 力學 Part 2
9月 Electricity & Magnetism 電和磁 Part 1
10月 Electricity & Magnetism 電和磁 Part 2
讀咗三年Physcis,有無發現好多概念都好抽象完全唔知佢講乜;死記硬背啲公式點知考試連題目都睇唔明,記完都唔識用,用又用錯,搞到次次大考成績都不如理想,但係又搵唔到進步嘅方法.我由CE, AL到而家DSE,累積物理補習經驗近十年,咩奇難雜症都見過.其實你除咗要理解各個課題嘅重點概念外,更加要識得將各個課題嘅知識點貫穿埋一齊,因為考評局最鍾意就係用誇課題嘅題型去考核同學對物理嘅理解!聽完驚之餘仲一頭霧水?放心!只要配合我套學習方法,你絕對有能力係八個月內極速理解並串連所有關鍵概念,同時掌握考試實戰能力,MC,LQ嘅所有搶分方法,務求用最短時間幫你保4追5,連升兩grade,實現你嘅大學夢!


text:
港男求教「點解港女咁鍾意著瑜伽褲出街」網民:當面褲著現形真係好咩?
撰文:海月|圖片來源:LIHKG,香港討論區
港男求教「點解港女咁鍾意著瑜伽褲出街」
近年唔少人都迷上運動,行山,加上今年直值奧運,好多人都重投運動懷抱,亦有唔少人迷上流行舒適自在嘅打扮.繼冬天Legging後,近月踏入夏末就興起瑜伽褲!
不過早前有港男喺討論區開post「點解咁多女仔鍾意著瑜伽褲?」,並直言喺街上見到10個女仔有6個都著瑜伽褲.而港男覺得瑜伽褲本身係做瑜伽用,正常唔會著出街.何況出街衫本身有好多選擇,所以更唔明點解會有咁多女生著瑜伽褲出門:
「點解要著個露哂個妹妹形狀出黎嘅瑜伽褲出街啊?」
面對「瑜伽褲」呢個話題,唔少網民都紛紛發表個人意見,有部份人覺得有礙觀瞻,表示「運動褲應該喺運動嘅時候著,並唔係飲茶行商場嘅時候着」.更有網民表示曾經見過有女生著肉色瑜珈褲:
「好似阿婆底褲,立下眼以為佢無著」
亦有部份網民表示支持,除咗方便運動,就算平時著都可以帶出「健康嘅性感」.
不過唔少網友直指「瑜珈褲其實好蝦人著」,並唔係個個女仔都會著得靚:
「Patpat靚冇所謂,有d港女patpat大到,咁都夠膽著」
「穿著呢類褲先決條件係要有一雙美腿」
「首先你真係有運動,港女10個有9個以為自己patpat好正」
雖然有網民表示如果男女調轉,如中年阿叔著「現代單車褲」出街,就一定會被人話.不過亦有網民指出其實緊身褲喺外國相當流行,根本就唔係咩值得奇怪事,更認為衣著打扮係個人選擇,與其他人無關.
而最為人熱話嘅,就係瑜伽褲會令女生「妹妹」現形,有網民提出只要加塊護墊就解決到問題,不過亦有網民即時反擊「個個女仔都有加㗎喇,係你唔識嘢」.


text:
繼上次嚟鶴藪村呢度插秧之後, 今日終於到收割的日子啦, 呢一個收割活動係同上次個綠田園基金會插秧同一個package!
今日天氣好好, 本來已經入咗冬分, 但係早上既時侯真係萬里無雲熱到彈起,
我哋起初都係著哂風褸, 但係跟住都已經熱到著短袖衫!
我哋同上次一樣先由元朗搭276P去到上水, 不過今次我就直接係上水搭的士入去,
上次傻咗仲走去搭多一個站落粉嶺先轉的士, 其實錢都係差唔多!
今次都係同上次一樣, 成個活動分開上下2Part,
不過今次前半我哋整糯米糍, 叔叔教我哋先去磨糯米, 比起上次磨芝麻, 容易D, 唔駛一陣間就磨到溶哂! 不過要磨到傑韃韃都有D難
磨完之後我哋叔叔就幫我哋拎落去蒸,蒸既時侯我哋要磨埋花生同加糖加椰絲撈埋佢,
蒸完出嚟Hysan即刻想食落口,自己親手整既嘢唔駛叫都特別開胃!
攪掂哂之後下半場就梗係去收割稻米啦, 好攪笑地我哋去番上次插秧個塊田,
我哋特登揀番同一個位置, 收割番我哋插秧個一堆禾,
起初我都諗好唔好俾佢自己拎住把鐮刀自己割, 因為都幾利, 如果唔小心就出事,
不過頭一兩下我睇住佢, 都割得幾好, 應該唔會整到自己, 於是我就放心俾佢自己慢慢割, 玩得好開心,
不過其他朋友如果第日你有機會去, 你都係要小心睇住自己小朋友收割, 話哂都有一定危險性!
我地應該係割得最快同最多,之後就要排隊等打禾,
呢部機叫做禾打機,只要將成捆禾放入機度,另一邊隻腳就不停踩去推動個大滾筒,好快就將所有殼粒打咗出嚟,
之後就可以將剩番既禾乾草捆埋佢變做稻草人!
今次冇上次咁論盡,只係需要洗洗腳就得, D泥都半濕半乾, 踩落去個陣都會成隻腳掌陷入泥裡面!
最後離開既時侯如果驚捷唔到的士, 就沿住廁所個方向繼續行落去, 穿過人哋2個屋企就會見到有個小巴站, 個度冇一個小巴站牌, 不過好多張櫈放咗係度, 一見到就知道!
Photo by CANON 5D Mark III, Len | EF 35mm f/1.4L USM
呀劍評語: 可以咁RAW我就俾高分, 叔叔今次專業D, 起碼佢教人整糯米糍個陣都會顧住大家, 識得叫D小朋友企後D唔好遮住其他人, 俾大家都見到
呀劍貼士:
1/ 最緊要帶齊毛巾防曬, 帶多1-2套衫褲替換!
2/ 廁所都係農場STYLE污糟D, 唔方便帶BB去
3/ 今次係收割, 都唔駛著水鞋, 到時除鞋就OK
綠田園基金簡介
綠田園基金園內所提供的活動大致有三個系列:有機耕種系列,綠色飲食系列和生態漫遊系列.


text:
この一覧の住所は『雲南市加茂町猪尾,雲南市加茂町岩倉,雲南市加茂町宇治,雲南市加茂町大崎,雲南市加茂町大竹,雲南市加茂町加茂中,雲南市加茂町神原,雲南市加茂町新宮,雲南市加茂町砂子原,雲南市加茂町大西,雲南市加茂町立原,雲南市加茂町近松,雲南市加茂町延野,雲南市加茂町東谷,雲南市加茂町三代,雲南市加茂町南加茂,雲南市木次町宇谷,雲南市木次町上熊谷,雲南市木次町木次,雲南市木次町北原(尾白),雲南市木次町北原(その他),雲南市木次町里方,雲南市木次町下熊谷,雲南市木次町寺領,雲南市木次町新市,雲南市木次町西日登,雲南市木次町東日登,雲南市木次町平田,雲南市木次町山方,雲南市木次町湯村,雲南市大東町飯田,雲南市大東町遠所,雲南市大東町大ケ谷,雲南市大東町岡村,雲南市大東町小河内,雲南市大東町金成,雲南市大東町上久野,雲南市大東町上佐世,雲南市大東町刈畑,雲南市大東町川井,雲南市大東町北村,雲南市大東町薦澤,雲南市大東町山王寺,雲南市大東町塩田,雲南市大東町篠淵,雲南市大東町下阿用,雲南市大東町下久野,雲南市大東町下佐世,雲南市大東町新庄,雲南市大東町須賀,雲南市大東町清田,雲南市大東町大東,雲南市大東町大東下分,雲南市大東町田中,雲南市大東町中湯石,雲南市大東町西阿用,雲南市大東町仁和寺,雲南市大東町畑鵯,雲南市大東町幡屋,雲南市大東町東阿用,雲南市大東町前原,雲南市大東町南村,雲南市大東町山田,雲南市大東町養賀,』です.
「 」確度の高い情報を公開するために貴方の空き時間と情報収集能力を提供して頂けないでしょうか.
新たなビジネスモデルの確立に貴方のご参加と協力を頂けますようお願い申し上げます.


text:
我從來相信,鍾意行山嘅人,必定關心山中一草一木.香港嘅山野比起外國嚟講雖然唔算啲乜,但只要用心留意,就會發現好多有興趣嘅地方.其中一樣,大家都唔使用心去搵,你搵唔佢都會嚟搵你嘅動物,就係香港嘅馬騮.
香港嘅馬騮品種叫做「普通獼猴」,或稱為恆河猴.古時已有記載佢哋喺香港出現.據載,原本香港嘅馬騮分佈喺香港各處山頭,新界九龍固然可以發現,甚至港島南區亦有佢哋嘅足跡.1947年有記載佢哋曾出沒喺太平山頂,大潭以及深水灣一帶.不過之後香港各地大興土木,猴群因棲息地受破壞而慢慢消失.
至於而家馬騮山(即金山,九龍山一帶)嘅馬騮,其實係並非原有族群.1913年政府興建九龍水塘,但因該處有一種叫馬錢嘅植物,佢嘅果實有毒,如果掉落水塘會污染食水.由於馬騮唔怕呢啲毒,仲好鍾意食呢種果實,於是政府就從外地運嚟一批馬騮,再喺九龍一帶放生.而今日馬騮山嘅馬騮,就係呢批外來馬騮嘅後代.
到六十年代,有人曾放生一對「長尾獼猴」,而呢一Pair馬騮最後與本土嘅馬騮雜交,形成新族群.七十年代亦有街頭藝人走失另一對西藏莤猴,不過呢兩隻馬騮最後老死喺九龍山.
現時香港政府只批准取得認可證的人士餵飼馬騮(據報只有六名),其他人餵飼野生動物,最高罰款一萬大元.事實上,馬騮主要嘅食物係樹木果實以及昆蟲,你畀汽水佢飲,畀薯片佢食,除咗令佢哋唔識得自己搵食,亦令佢哋對人類有攻擊性.而對野生動物嚟講,唔使搵食嘅生活,就會自自然然誕生更多後代,令佢哋為患香港山野.
資料:《香港獼猴》(漁護署出版),《蘋果日報》
更多:
10大令人討厭的行山行為
山雞其他文章
Fitz Hiking 行山
十歲登上魔鬼山,二十歲游走大帽大東鳳凰釣魚翁大刀屻.志願有二:生個仔要叫阿山;登上喜馬拉雅山,掛上真普選直幡.
分享連結:


text:
德國有位36歲女士,當咗教師長達17年,但佢另有一個身份就係小電影明星,最近仲奪得相關影展嘅大獎,因被校方發現,仲話要炒佢魷魚,女教師同支持者都大力反對,嚟自龍會嘅小雅就話:「我撐佢呀!」
小雅話:「呢篇報道我都有睇過,我覺得呢位女教師講得好啱,做小電影明星對管教小朋友,冇直接關係,點解唔可以畀佢繼續當教師呢?真係講唔通,如果校方嘅道理講得通,即係其他小電影明星都冇資格管教小朋友啦!試問所有小電影嘅男女明星,唔正正係好多小朋友嘅爸爸同媽媽嗎?難道佢哋亦冇資格管教自己嘅小朋友嗎?所以我極之贊同呢位女教師,至於你話佢做兼職時冇申報,違反校規或者僱傭條例要炒佢,咁就肯定冇人會反對,但你話做小電影明星就冇資格教小朋友,咁就邊度都講唔通.我以前亦發生過一單嘢,同呢件事十分相似,話說我屋企係賣胸圍底褲嘅,由於係做街坊生意,所以賣嘅都係平價嘢,十蚊八蚊就有交易,故事就係同呢啲胸圍有關!」
同胸圍有關?咁真係要認真聽清楚啦!小雅話:「我自小就穿戴屋企賣嘅胸圍,一直都覺得冇問題,後嚟我做咗模特兒,雖然身上一身都係名牌,但胸圍仲係用平價貨,後嚟有間胸圍公司簽我做固定模特兒,佢哋知道我用平價貨好唔滿意,仲話做咗佢哋嘅模特兒之後就只可以穿佢哋嘅胸圍,你有得贊助,我當然冇問題!但我冇事做咪會返屋企幫手囉!點知畀佢哋發現咗,話我係佢哋嘅胸模,就唔可以幫手賣平價胸圍,話會影響公司嘅形象,真係畀佢哋激死,我負責嘅工作只係戴佢哋個胸圍嚟拍硬照,連個樣都見唔到,佢哋就擔心成咁,你話簽咗我做代言人就話有問題啫!一般胸模都咁多要求,所以最後忍無可忍,就同佢哋取消合約,所以對呢啲咁唔公平嘅事件,我一定會撐硬呀!」
年齡:21歲
三圍:34-24-35
撰文:小德
攝影:阿德


text:
152
100
83
港鐵東涌站 C 出口 繼續閱讀
電話號碼
36028808
開飯介紹
Essence供應自助早,午,晚餐及糅合中西佳餚的自選菜譜.Essence是世界有名的室內設計師Yasumichi Morita的力作,設計以時尚簡約為主,利用亞洲各地的材料,以中式及日式的設計為主調,營造配合酒店格調的典雅氣氛.開放式廚房設於Essence的中心點. 繼續閱讀
營業時間
今日營業
06:00 - 23:00
星期一至日
06:00 - 23:00
付款方式
座位數目
250
其他資料
餐廳運作模式 - B類
Wi-Fi
酒精飲品
自帶酒水 詳細介紹
切餅費 詳細介紹
泊車 詳細介紹
電話訂座 詳細介紹
外賣服務 詳細介紹
加一服務費
食家推介
相關文章
食評 (363)
山區麵包王 等級8 2021-10-08
902 瀏覽
慶祝老婆生日,乘着「賞你住」嘅優惠,訂咗東涌「富諾特酒店」嘅郊「悠」住宿套票,住番晚渡吓假,我哋真喺當旅行架,有晒景點行程,唔喺齋住.噚日就先晌酒店游吓水,跟住再去機場維修區睇日落及飛機升降,今日呢,早上就報咗O.Park1嘅導賞團,下午就坐昂坪360,行行昂坪市集,遠足昂坪奇趣徑,參觀心經簡林,最後當然晌東薈城買吓波鞋啦.宅渡假嘅套票包咗自助早餐,所以,一早就落嚟「Essence」食餐豐富嘅早餐. 本來星期六日一嘅自助早餐喺分兩輪時段,但辦理入住時已告之是日訂房客人唔多,唔使分時段,咁我哋配合行程食早餐時間就有更多安排.因為一早落嚟食,真喺客人唔多,由7:30am食到8:30am,頭頭尾尾都喺十多枱客左右.其實,2015年都嚟食過自助午餐,都幾鍾意呢度嘅環境,闊落夠大,樓底又高,揀咗餐廳尾嘅窗邊位,感覺就更舒服. 初頭晌旅遊網睇過啲人嘅食評,講到早餐無乜嘢食,質素麻麻,不過,網上講嘅嘢就唔好信十足,加上食嘢人人口味都唔同,未必喺絕對.至於現場所見,好多選擇喎,真喺試都試唔晒,概略講講有啲咩食啦. 沙律吧有雜生菜,翡翠苗,再撘近十款配料,兩款醬汁,亮點喺配料中竟然有藜麥,自然增加咗沙律嘅附加價值.麵包,芝士,粟米片穀麥類食物擺晌另一邊,自成一角,而麵包嘅款式出奇地多,除一般方包,法包,仲有多種歐陸包,全部都以布巾冚好;芝士只有兩款,但穀麥片則有好多種類,配料亦多. 熱盤熟食食物方面就分開幾區擺放,中西式都有,好多元化.中式嘅有粉麵,點心,包點,粥品……等等,而西式有煙肉,,烤車厘番茄,肉腸,烚蛋,薯餅……等等,相信梗有合心水嘅食物,亦都迎合到唔同口味嘅客人.即製奄列即煮檔口除湯粉麵,就仲有奄列,自選配料,由師傅即場製作,新鮮整嘅,當然好食.奄列餡料點配法,同阿姐講聲就得喇,最重點喺成品新鮮熱焫. 甜品,糕點,乳酪近飲品區嗰邊,有提供啲迷你嘅美式鬆餅,冬甩甜甜圈,以及一啲同樣迷你版嘅牛角包,丹麥酥,仲有多款唔同口味嘅乳酪.有打算食乳酪,不過,最後忘記咗,另外,亦因為食到好飽喇. 生果通常啲自助早餐都喺得兩,三款生果,但呢度算叫做有5款啦,除咗蘋果要洗要抹之外,其他都有試吓.真想問,啲蘋果可唔可攞個返房食呢! 飲品都喺大部分自助早餐常見嘅選項,例如果汁,熱茶(唔同口味嘅茶包),咖啡,牛奶……等等,仲有熱豆漿添.先一杯果汁,最尾食甜點時就襯杯即磨咖啡. 老婆就偏向揀啲中式嘢食,以及一啲熱食,所以,就飲吓湯,食吓粥,再配啲炒粉及包點,佢話雖然食物喺平常啲,但啲味道確喺唔錯.小弟就偏向揀西式多啲,醒醒神,就斟咗杯橙汁,邊食邊飲.尤其是一陣都食唔少煎炒嘢,飲杯果汁酸酸甜甜就特別爽.通常第一轉會先食啲開胃嘢,例如沙律,蔬菜,生果等.兩款沙律菜,再加入大量生果,瓜菜,蛋沙律,凍切肉,淋上千島汁,一份豐富嘅「前菜」就此誕生,真喺喺食自助餐先咁豪.啲食材頗新鮮,瓜果亦好鮮甜,始終一早落嚟,啲嘢都喺啱啱做起.第二轉就自製一份超級「全日早餐」,點超級?一大件奄列,再加兩條肉腸,兩款做法唔同嘅煙肉,麵包,丹麥酥,如果出面食都要成嚿水啦.唔多講,總之整體而言都好食,當然,如果啲丹麥酥喺烘熱咝嘅就更加正!最後,一件美式鬆餅,一件甜甜圈,兩款都揀朱古力口味,前者入口夠濕潤,後者咬落軟熟,兩者嘅朱古力都好濃郁,再襯埋杯醇香嘅即磨咖啡,可以講喺完美作結.上文都講咗喺訂個套票入嚟住,個套票除自助早餐,仲包野餐套裝,包括螺絲粉沙律,芝士及吞拿魚三文治(可揀素食:蕃茄青瓜三文治),蘋果,美式鬆餅,朱古力棒,生果杯及兩樽飲品,更以保溫袋袋好.所以,就退房時去拎,上到昂坪野餐一下,睇番啲食物,似喺朝早自助餐嘅食物,講笑咁講,食多轉「早餐」,味道都OK,勝在夠豐富,亦夠健康.短評番今次嘅住宿,感覺都唔錯,房間都好闊落,亦乾淨企理,而自助早餐都好豐富,就算唔包食,晌東薈城都有大把選擇.加上周邊都有唔少景點玩吓,當然,啱唔啱玩就因人而異,總之,老婆就滿意是次行程,有觀賞性,有娛樂性,有知訊性,可以話行程豐富. 繼續閱讀
lcyckw1004 等級4 2021-06-17
6090 瀏覽
食物選擇唔算太多 但七折咗呢個價錢嚟講都唔可以話太差😂 六點半開始嘅自助餐 但我地放工再入東涌都要差不多七點先入座 職員都幾有禮貌咁指示我地坐邊熟食種類唔算多 有油麵 牛肉粥 蒸魚 我試咗蒸魚 啲肉偏老 但個調味okay 嗌油麵會即場幫你淥 但一碗份量實在太多 食完基本上都飽咗一半😑 肉類 有燒西冷牛肉 炆牛腩 豬手 有豬肉腸 但牛肉要店員分俾你 成日都冇人得閒幫手 仲要好韌 啲肉有好重嘅牛味 都係食咗一兩塊就冇再食 豬手質素都還好 不過唔係好熱😥另外冷盤方面 有青口 凍蝦 蟹腳 蜆 蝦肉都算彈牙 蟹肉就冇乜咸水味 蜆就食咗幾隻都有沙😐 魚生擺盤有一啲核突 好快已經俾人拎到好似垃圾堆 冇影相俾大家睇 廢事影響大家反胃 三文魚 吞拿魚同油甘魚 但油甘魚肉質較乾身 毫無光澤🐟反而有個區係放西式沙律咁 有煙三文魚 螺絲粉等 都算幾企理最吸引我嘅係好大個甜品區同雪糕係mövenpick 甜品選擇算幾多 而且店員都經常refill 不過味道就一般 mousse cake偏硬身 葡撻賣相幾好 不過味道就淡咗啲 冇乜甜味 酥皮都算好食😗 成個甜品區有一個好大嘅問題 係冇任何甜品名稱嘅標示 有朋友唔食榴槤 但意外攞咗榴槤嘅甜品 真係令人好失望雪糕攤擋賣相幾好 可惜成日排長龍 要等店員嚟幫手𢳂雪糕 雪糕有五款口味 焦糖幾好味 隔離仲有個位可以加花生 朱古力等嘅配料呢餐都食得飽嘅 但就冇食自助餐嘅滿足感 可能係食物種類偏少 另外希望佢會多返啲店員幫手啦 初初店員都成日收碟嘅 但去到後期 八點鐘到啦 就冇人想過嚟收碟喇☹ 繼續閱讀
GilTam 等級4 2021-10-09
42 瀏覽
經過昨晚自助晚餐嘅經驗,早餐都對佢冇咩期望😐😐早餐佢有分兩個時段,我同🤴🏻揀咗早段(6:00-8:00am)呢個時段貪佢人唔多唔使同人迫😊😊出奇地早餐嘅食物款式數量居然可以同晚餐差唔多,雖然都係少但作為酒店自助早餐已經合格😀😀但都係一個重點,食物都係偏乾,例如 叉燒包,炒麵,特別係煙肉🥓好硬🤨🤨佢有四款蛋🥚類都唔錯,特別係炒蛋🥚,沙律蛋🥚🥳🥳最後🤴🏻都叫左碗麵黎結尾🤣🤣 繼續閱讀
cojicoji8898 等級4 2021-08-08
1626 瀏覽
放假去了東薈城行下outlet,順便吃個CP值蠻高的下午茶,休息一下再岀發 👜Novotel Citygate 就在東薈城內,非常方便呢🪅Essence最近有個「柚子與榴連」為主題的下午茶自助餐,甜品有榴連口味的麵包布甸,楊枝甘露,葡撻,泡芙等我最喜歡的就是榴槤蛋糕和即叫即制的榴槤班戟.熟食方面也有柚子蝦和以榴連入饌的長通粉,蠻有創意的🪅除此之外也有其他菜式如沙律,中式點心,粉麵,炸雞,煙三文魚,蜆,三文治等等以下午茶價錢$168來說,還有任食MÖVENPICK雪糕和榴連雪條,性價比不錯🤪 繼續閱讀
您可能會有興趣的...


text:
10月2日
馮太同媽咪兩位媽咪生日只係差一日, 所以兩個爹地就安排左一D戶外節目, 等4兄弟唔駛成日對住電子用品之外, 仲可以慶祝埋兩個阿媽生日...
今日行程相當豐富, 首先係坐纜車上山頂, 因為JARED未坐過, 點知坐的士去到纜車站發現打晒蛇餅, 個個都諗住上山頂賞月, 媽咪即刻叫司機直車上山頂, 英明決定, 因為纜車站咁多人, 渣車一樣冇車位, 的士就最實際....
上到山頂匯合馮氏, 就開始圍山頂行山一個圈, 其實今日天氣真係好舒服, 天朗氣清無太陽, 大約行左一小時, 就去大富翁夢想世界主題館, 媽咪又精明多次, 買飛果陣問生日有咩優惠, 點知真係生日月免費, 仲要可以買多張飛8折, 最後決定兩位媽咪自己去SHOPPING, 爹地就陪4兄弟入主館玩...
其實間館都幾特別, 有介紹大富翁歷史, 又有D遊戲玩, 仲有4D電影睇, 成件事夠玩2小時, 幾好玩又有新體驗, 不過去過一次都會有一段時間唔去了...
玩完之後, 就去阿金餐廳匯合, 兩位媽咪拎左飛, 有埋夜景台, 小朋友又好多O岩野食, 最後仲安排埋生日甜品加埋餐廳生日歌, 仲有食完之後, 去左遊樂場玩一陣, 每個人都好有回憶, 加上又冇人, 所以好開心咁玩左一陣....最後的士返屋企...
媽咪生日山頂郊遊遊
到阿哥終於返學了
朝聖DONKI
媽咪廚房


text:
「夢醒」
有啲人話前幾日大家係度發緊夢,而今日大家終於瞓醒!當然人係需要發下夢,如果唔係又點會有機會改變?當然係點票嗰一刻真係希望薯片叔叔會成為我哋嘅特首,只不過心底裏亦都知道嚟個可能性極低.有時唔係淨係睇黨派咁簡單,就算明知係建制派又如何,最起碼佢真心為香港!所以一個人嘅品格係更加重要!如果你認為六八九嚟隻狐狸無品嘅話,咁柒柒柒嚟個奶媽會比隻狐狸更加無品.
「黑暗」
香港究竟仲要衰多幾多年先至夠?五年?十年?當然今日奇蹟並無發生,所有嘢都係意料之內,但係最起碼我哋有嘗試過!好多謝薯片叔叔幫我哋打咗一場漂亮嘅仗,而香港人知道七百七十七票係唔代表所有香港人.小圈子嘅選舉係唔會得到大家嘅認同,因為未來五年將會由一個俾梁振英更差嘅人做特首!真係唔敢相信香港會變成點?一個無民望,無品格,無信用嘅人做特首,真係灰到爆!
「得票」
今日睇住點票嘅時候見到奶媽得到七百七十六票,嗰陣時仲未計問題票就已經話,不如俾多一票佢做「柒柒柒」啦!點知真係開口中,奶媽真係攞到七百七十七票.「七七七」係神嘅數字,因為「七」係完美嘅數字,但係對於我哋嚟講,「七」同「柒」都係一個數字,只不過「柒」係大寫亦都係一個形容詞!而用嚟形容奶媽傻頭傻腦,外表形象過時同笨拙,真係好貼切.當然「柒」亦都可以形容思想落後,唔靈活!用嚟形容奶媽「離地」真係無更好嘅形容詞!
Also published on Medium.


text:
Mancent唔經唔覺都5個月3星期大喇!而家先的起心肝寫下我生Mancent既過程,由於我一向都怕痛關係,我一有左個時就同Vincent講我唔可以順產既緣故就選擇左開刀喇!但係係我差唔多足月既時候都有諗過順產同埋聽一d生左bb既朋友講都唔係好痛,好似女人每個月既痛咁,我就有一刻諗過,都唔係好痛,我平時都有架啦!而最後我既方案就係,如果Mancent會早過我開刀個日(已經係39week2day)要出黎我就會選擇順產,但係Mancent可能知道媽咪怕痛既關係,到左開刀個日佢都未有動靜,所以我最後都係開刀,好多未生bb既朋友都問我痛唔痛,我係度同大家講,我既生產過程係一d都唔辛苦架!
係2010年1月12日,我同Vincent一早10點就去到法國醫院,根住就登記上房,我地係約左醫生係2:00pm,但係我地上地去婦產科個度等左好耐都安排唔到床位俾我地,佢叫我地(但係我係無得食架)去食d野先返去,
食完野返去姑娘就叫我入左一間房度check up 下, 咁根住又叫我地出返去等,個時已經係差唔多1:00pm,差唔多1:15pm醫院就安排左床位俾我,我就換衫準備去生Mancent喇!到左1:45pm就有姑娘黎推我去手術室,而Mancent PaPa就要係等候室到等我,因為我選擇左全身麻醉,所以papa係唔可以陪產,去到產房仲要等左15min先入得手術室,入到去個麻醉師就問我係半身麻醉 OR 全身麻醉,根住佢俾左D氣我吸,我吸左幾下就瞓左,出返黎我諗30min度就有個姑娘拍我同我講,bb係男仔,有6磅6,咁我就俾人推返到病房到喇!一上到去第一個就見到Mancent Papa喇!
我呢個生產過程一d都唔辛苦,如果大家有興趣搵我呢個醫生就call我啦!佢d手勢真係幾好,因為我係醫院第2日就可以落床,第3日仲可以餵奶,第4日仲出得院tim,到我生左Mancent大概6日度個傷口已經唔痛喇!


text:
HKU GLaw FAQs 常見問題 | Chur到死?畢業一定要做律師?
今次好開心有 @studiedddd 位大家解答啲關於HKU GLaw嘅FAQs❤~ 佢之前已經喺佢自己個account到解答咗好多關於GLaw嘅問題㗎啦!如果未睇嘅,記住去佢嗰度睇埋!今次呢啲問題大部分都係喺我IG story到收集嘅,希望幫到大家~ 我都額外整合咗啲收生數據,等大家可以一次過睇晒歷年嘅stat! 1. 科目資訊 問:去exchange有冇地方/大學揀?GPA有咩要求?有冇得transfer返嚟? 答:Exchange其實有好多大學揀,競爭大在於大家都想去common law jurisdiction讀,因為咁先transfer到多啲credits返嚟 GPA要求都係睇你想去嗰度多唔多人爭啦. 如果唔講究你去到邊嘅,基本上過3都會有地方去嘅.但如果你係想去英國 (最多人爭嗰度),應該坐底要返3.5-3.6. 問: GLaw chur啲定LLB chur啲? 答:各有各Chur;LLB係啲law course pack埋一齊讀咁chur法,GLaw係poli同law撞deadline嗰種chur法. 問:GLaw係咪會同A/BLaw嘅人一齊上某啲law course? 答:係 2. 關於教學 問:啲professors點? 答:嘩公開評論我有啲驚驚添😂 Law嗰啲大致上ok.不過唔好expect佢spoon feed你,記得上堂前做足功課先啦!(最低限度係睇一睇嗰堂嘅outline,確保自己follow到lecture個flow) 問:Tutorials chur唔chur? 答:豐儉由人嘅🤣 不過如果你reg咗個好嚴嘅tutor,就真係完全唔hea得 (所以law嘅學生先會咁在意reg tutor呢件事... reg咗個唔識教/比分過度嚴苛/堂堂凶人嘅真係幾大鑊...) 3. 入學要求 4. 收生數據 5. 出路 問:如果唔想做律師/AO,有咩嘢其他出路? 答:其實咩都做得架🤣 有人做Marketing,有人入大公司,有人做NGO等等✨ 所有fresh grad搵得嘅工你都做得 (你嘅法律底子會俾咗你少少優勢) 問:想做律師嘅,係咪Year 1開始就要入相關嘅firm到做intern?唔做會唔會蝕底? 答:搵到就盡搵啦,冇嘅都求其搵份intern做吓先🤓 year 1唔做law都可以解釋話想趁細個試吓唔同工種/行業,但咩都唔做就比較難解釋 (亦都會令你year 2難咗搵intern) 6. 其他問題 問:多唔多內地生? 答:LLB會比較多,BLaw都好似有啲,GLaw,ALaw就基本上唔覺有


text:
不過,雖然都真係幾辛苦,但都可算一個開心難忘0既經歷,特別係老公都請埋假陪我,都叫無咁辛苦架喇!
玩新郎0既環節其實唔盡興,因為新郎好多野唔肯玩,之前已經ban 左好多建議,當日成功進行0既都係馬虎了事或者出蠱惑,最搞笑係答錯問題0既罰金利是,事後我地發現竟然係一蚊人民幣,真係激死!佢一入到新娘房仲要投訴我地姊妹蝦佢,笑死人啦!
備茶係我覺得最辛苦0既環節,男家果邊要敬茶0既長輩多到唔識講,果套茶具又勁重,不停企住捧茶,斟茶,換茶,我真係手都震,勁驚倒瀉打爛囉!
平時去飲就非常自在,仲可以同其他人聚聚,當自己有份幫手,其實都真係幾忙架囉!雖然係好值得高興同埋實會好難忘,但換著要我做主角,我實頂唔順,都係最簡單乜都唔搞自己人食返餐先0岩我,有親友見證我註冊結婚已經足夠.但我都有諗,因為果陣無正式擺酒,如果環境許可的話,希望十週年可以同一班好友至親搞返個party慶祝一下就好.
尋晚真係影左超多相,笑到梗左,哈,唔好講笑,可能因為新郎做傳媒,新娘又有朋友愛好攝影,所以九萬幾個相機,搞到個婚宴好似記招呀,勁!因為太多人影相0既關係,我自己果部得幾張咋,希望Winvy 快d集齊d 相,send 返哂畀我啦!依家至少一定會收得到阿鼎爺同靚女新娘化妝師Rico影0既相,希望其他人影過有我0既相都收得到啦!
一朝早0向女家,好明顯兩個都未訓醒,哈!
全晚我最鍾意新娘呢個造型,好公主feel呀!!
唯一0既男姊妹,我都係因為佢而識到新娘架!
全日都無食到d乜,忙中偷閒食左件蛋糕.
化妝師好認真咁幫新娘set 緊頭!
幫新娘化妝0既化妝師Rico 好靚女仲好nice 架!
伴郎Ka Chun話我個樣比真實年齡細同唔似結左婚,開心死我!
一聚姊妹同新娘化妝師影相留念,Rico 話佢要扮姊妹喎!哈!
尋日個婚禮真係幾順利同成功,完哂大家同新娘好開心影相留念!!
祝Winvy 同Woody永遠幸福快樂!
快d 生返個b 畀大家玩0下啦!哈!


text:
張栢芝細仔靚樣曝光 原來唔係混血B!
2021年07月25日 23:17
東網電視更多新聞短片
近年全力喺內地賺人仔嘅張栢芝,終於暫停工作陪3個寶貝仔放暑假.有網友於網上分享話喺上海浦東國際機場遇見栢芝,當時佢戴住口罩,仲用孭帶孭住2歲幾孻仔「小王子」,背後就有個大背囊,左一包右一袋,成身一抽二褦成棵聖誕樹咁,加上又要照顧埋同行11歲嘅二仔Quintus,所以佢忙到頭髮亂了都唔得閒再理.至於快14歲嘅大仔Lucas就唔使媽咪操心,自己孭住個背囊行喺最前面,負責幫媽咪同細佬開路.位網友又話「小王子」大個咗好多,頭髮濃密,腳瓜仔肥嘟嘟,離遠睇覺得佢超可愛之餘,仲話佢啲頭髮好烏黑好靚,直接打破咗話「小王子」嘅生父係外國人嘅傳聞!
之後又有網友聲稱喺新加坡一間酒店門外再野生捕獲栢芝,話見戴着黑色口罩嘅佢正低頭loop手機,似係搜尋緊啲嘢,仲話佢前面嗰兩位小朋友就係「小王子」同Quintus,讚兩兄弟感情好,細細佬搭住二哥嘅膊頭.不過呢張相入面兩位小朋友嘅身高,真係唔似係只得2歲幾嘅「小王子」,而佢身邊嗰位小哥哥,頂多得7,8歲,應該都唔係11歲嘅Quintus,所以嗰位影相嘅網友應該係認錯細路!


text:
E-kids去年在旺角麥花臣開復出演唱會大收旺場,這隊MK-Pop始祖食住個勢,今年在樂壇不停有搞作.先前一口氣推出兩首新作《一二三四》及《咪諗》,可說是不怕大家笑,最怕大家唔睇.不過E-Kids剛剛在社交平台發怖消息,表示下年頭再於麥花臣開騷,而演唱會Poster亦走向日系暴走族風格,咦?乜唔玩韓風啦咩?
早前日本人氣組合w-inds來港開騷,同是三人組合的E-kids也有到場支持,更成功與w-inds集郵.咦?呢個橋段同早幾年Tommy同GD合照有啲似曾相識喎!不過跟車就唔好太貼,今次嘅合照唔係盲中中行埋去呃Like,就如Tommy也忍不著自白:「正當大家都追捧韓風嘅時候,其實我哋心入面嘅底蘊都仲係好鐘意日本嘅音樂文化,而w-inds亦係我哋好欣賞嘅男子組合.正如當年E-Kids出道,我哋造型,曲風,跳舞都比人話同日本嘅組合好相似,當然評價有好有壞,有人話我哋抄日本,亦有人聽聽吓,覺得都幾新鮮呀.所以之前我哋推出兩隻比較韓風嘅歌之後,嚟緊都會推出一首比較日系嘅歌曲,似返E-kids以前初出道嘅作品.而今次所有音樂其實都喺日本嗰邊做,包括編曲,混音,監製,《咪諗》嘅MV都係喺日本拍.」
Tommy更向《香港01》獨家透露:「E-kids除咗喺下年2月開麥花臣演唱會之外,其實嚟緊12月12號都會喺東京下北澤嘅一間Live House做表演,因為今次幫我哋做音樂嘅日本監製,旗下有一隊男子藍調樂隊,所以佢就邀請我哋去做埋今次發佈會嘅嘉賓,到時會用藍調去改編我哋嘅歌曲做一個Crossover.而我哋下年都有機會將E-kids嘅演唱會喺日本發行出碟,亦可能會喺當地有更大嘅舞台演出,希望可以令我哋嘅歌曲帶去唔同地方.」
E-kids能成功打入日本市場,原來背後全靠Tommy嘅賢內助Eva,呢位靚靚老婆不單止係一位DJ,更加係一位喺日本相當受歡迎嘅KOL,經常飛去大阪,東京等地演出.同日本攝影大師米原康正合作過之餘,亦經常有唔同嘅品牌合作,單計instagram嘅followers已經有30萬人.
連Tommy也要大讚太太:「其實真係要好多謝Eva嘅幫忙.過去五年以嚟,E-kids仲未復出之前,其實我一直都喺日本有好多幕後工作,例如同一啲網絡上好受歡迎嘅KOL合作,Eva亦係其中一位.佢喺日本的確好受歡迎,亦有好多包括時裝,酒店,音樂上嘅客戶搵佢幫手,亦都係因為咁,所以我認識咗好多日本唔同界別嘅人.而我一直喺度諗,有冇嘢可以令E-kids都繼續出歌.直至上一年,我同Eva出席一個音樂節,認識咗日本發行公司嘅老闆,佢問我『Tommy,你入行做management之前係做咩呢?』因為我一直都好低調,無提過自己係前藝人,所以佢知道之後都話可以合作吓.所以上年E-kids決定復出之後,我就比咗好多Demo呢位老闆聽,聽完佢又好鐘意,所以佢就幫我哋喺日本做歌.而呢啲機會,亦好直接係Eva帶比我哋.」
Tommy嘅太太Eva原來喺日本好多Fans,不但經常飛去當地打碟演出.更加有唔同嘅品牌合作,連BAPE創辦人Nigo,攝影大師米原康正都認識.
提到香港樂壇,既然E-kids在日本找到一扇門,而香港仍有很多樂迷抗拒他們的音樂作品,為何又要留戀這地?Tommy坦言:「其實香港人會否聽廣東歌這個文化,大家有目共睹.但自從有了網絡之後,基本上也是世界大同.即使在香港發佈歌曲,全球有興趣的也會看到.但我坦白說,香港的文化是,除非你是天王巨星,或是很大的金錢投資,否則像我們這種艱難的歌手,音樂人不會用心幫你做歌,媒體也不會用心作報導.其實唔應該淨係去保護好紅嘅藝人,就算唔講E-kids,香港都有好多值得幫的歌手,如果大家願意去保護一下,留意一下,深信歌手都唔需要向外闖.入返正題,我哋E-kids亦都想證明,現今年代,我哋可以唔靠傳統媒體幫忙,一樣搵到自己嘅天空.尤其近幾年,香港有好多獨立歌手都可以做得好好,點解會出現咁多獨立歌手,其實就係得唔到好大嘅支持.例如我哋最近出嘅新歌,其實喺傳統媒體上係從來冇播過,一次都冇.反而網上嘅平台會製造一個空間比我哋,個問題就係,傳統媒體係咪仲需要停留喺E-kids你哋形象唔好嘅位置呢?當市場仲停留咗喺2003年,我哋需要做嘅嘢唔係走去另一個市場,而係要正視呢個問題.等於杜汶澤都會問個DJ『電台啲人咁懷舊嘅?問嚟問去都係嗰個年代嘅嘢,好悶呀.』我哋其實一樣面對緊呢個問題,最後索性大家唔好靠大家啦,變咗一個惡性循環,所以呢樣嘢真係香港樂壇需要面對.」
Tommy亦補充:「網絡世界主導一切,就像太太Eva可以在世界各地工作,全靠網絡上找到認同她風格的受眾.只要做出好的作品,一定會有人欣賞,不需依賴傳統媒體,這是我近五年最深信的想法.所以E-kids也一直抱著這心態為自己打開不同市場.」


text:
一排冇食泰國菜,早幾日收到圓方Mango Tree的邀約,去試新春期間的節慶海鮮饗宴 ,原價每位$698而家會員專享買一送一優惠,聽落好似都ok又想食泰國野就去一去.
好天氣下坐在窗邊,曬下太陽食下野都幾寫意.
今日最高氣溫上到成25度,熱到夏天咁整杯解渴既青檸泰式沙冰最好不過,店家其實飲品另有promo做緊winter special既第二杯只收10蚊.
前菜上來「鴻運當頭」辣椒膏原隻帶子,金不換既味道先攻入口,之後係辣椒味既刺激,帶子肉厚所以食落口感都可以,作為前菜用來打開胃口係唔錯既.
湯品係「大富大貴」 原隻椰皇燉燕窩,湯頭睇落幾清心諗會唔會唔夠味,但飲落又夠喎亦真係食到燕窩碎,不過椰子味唔夠出,如果可以加番多的椰青水去燉可能更好
主菜先上「笑口常開」炭燒珍寶河蝦,河蝦上檯時燒烤味湧出黎咁滯,燒完既蝦身有焦香但蝦肉又唔會太乾,另蝦頭既膏夠多,要挑剔既話就係蝦膏既味如果濃d就更好.
「年年有餘」係青檸辣椒明爐蒸銀鰽魚,泰國菜本來都有類似既野,不過由常見既烏頭改用銀鰽,烏頭版本食得多通常一路煮一路條烏頭會愈食愈嚡,但呢條銀鰽本身上檯只係岩岩熟,而魚肉入口好滑兼一路食又唔會點變嚡個下先feel good,而湯汁都好醒胃,不過點都要再辣番d,話曬個菜名都有「辣椒」兩個字喎老細.
最後既主菜係「鴻圖大展」砂煲粉絲焗花蟹,花蟹睇落好似唔算好大隻,但其實食落真係好多肉,肉質係食得出既新鮮亦都好鮮甜,另粉絲煮得好入味份量又多,食完呢個即刻飽到九成.
最後既甜品拼盤「金玉滿堂 」由香芒糯米飯,泰式斑蘭千層糕及椰汁西米糕組成,西米糕正常,而斑蘭千層糕講真唔係我杯茶,但香芒糯米飯既入口軟糯就令人有衝動想用千層糕換一舊糯米飯番黎囉,最多俾夠兩舊千層糕又點話.
地址: 佐敦柯士甸道西1號ELEMENTS圓方金區2樓2032號舖
Tel : 2668 4884


text:
(Yahoo Lunch K・Backstage)《聲夢》學員積極備戰 炎明熹靠瞓覺養聲
上集(Yahoo Lunch K)有咪霸潘緻慧(Waiwai) 同《聲夢傳奇》嘅五位學員傾下計唱下歌喇,五位學員分別係炎明熹(GiGi),鍾柔美(Yumi) ,姚焯菲(Chantel),何晉樂(Rock)同埋文凱婷(Aeren).
GiGi 炎明熹
喺比賽中被觀眾視為冠軍大熱嘅 GiGi,之前因為喺比賽中演唱一首搖滾風格嘅歌曲時用聲過度而令一眾Fans都好擔心,大家唔洗咁驚,GiGi 表示聲帶已經慢慢康復緊,希望自己可以有多啲時間瞓覺等聲帶可以好好咁休息.講到瞓覺,GiGi 就話其實喺比賽中被視為攞獎嘅大熱都有相對壓力,問到點樣可以減壓,GiGi 就話一般嘅傳統方法,例如食嘢瞓覺都幫唔到手,而家自己就會每一次演出嘅時候,專心去做到最好去減壓.另外GiGi 提到自從參加咗比賽之後,對學業上嘅影響都幾大,所以比賽後會先出力追番學業先,希望可以同時兼顧到唱歌同學業.
Yumi 鍾柔美
有「嫩版鍾嘉欣」之稱嘅 Yumi鍾柔美,年紀輕輕14歲嘅佢已經參加過過百場嘅歌唱比賽,實力不容置疑,一首《狂野之城》upload youtube短短3日,就已達75萬點擊率,人氣急升.Yumi 就話其實真係諗都冇諗過會有咁好嘅反應,雖然網上一片好評,但 Yumi都挑剔自己,覺得自己可以喺舞台上再放啲盡情啲.
問到佢點睇「嫩版鍾嘉欣」呢個稱呼,Yumi 就話第一次聽到之後有照鏡望真啲自己個樣,都覺得有少少似嘅,同埋好開心Fans會覺得自己同一位咁成功咁靚嘅藝人生得似樣.
將唱歌跳舞視為由細到大嘅夢想,Yumi 就表示希望比賽後可以出盡力去嘗試向呢方面發展,盡力做好自己.
Chantel 姚焯菲
喺聲夢舞台上,形容佢係最能夠為觀眾帶嚟粉紅色泡泡氛圍嘅,Chantel 應該當之無愧喇,憑住一首《戀愛預告》仲獲得網民幫佢改左個「國民初戀」嘅外號,Chantel 話好開心Fans咁支持自己幫佢起咗呢個名,仲話其實從來都冇諗過自己可以行到咁遠,全靠Fans嘅支持佢先冇放棄,好多謝所有Fans咁錫自己.
唔好睇 Chantel 一直都斯斯文文唱好sweet嘅歌,原來佢最想試嘅係可以好似 Yumi 咁又唱又跳,希望可以突破下自己.
知道一眾Fans都好期待 Chantel 可以快啲出道,但係 Chantel 就講明一定以學業行先,讀好書,有時間嘅希望唱歌同學業都可以並存.
各位Fans要再耐心等下喇!
Rock 何晉樂
一邊追尋自己音樂夢之餘仲要一邊工作嘅 Rock,講過自己喺前段比賽嘅心理狀態唔係咁好,但係喺唱出《我不會唱歌》嘅一集就嚟咗個大反彈,以最高分嘅姿態完成.原來當中 Rock 都經歷咗好多嘢,開始參賽之後發覺自己低估咗比賽帶嚟嘅壓力,又要同時兼顧比賽同工作.同埋人大咗,要為自己嘅未來作打算,種種嘅顧慮都令到佢喺比賽初段表現得唔好,直到喺比賽中得到評判嘅鼓勵,Rock 先開始慢慢對自己有番自信,夠膽喺台上面盡情咁唱歌.
Aeren 文凱婷
Aeren 一直都畀網民話佢有好強硬嘅後台先可以行到嚟比賽嘅呢個階段,Aeren 就話要平反一下喇,佢由自己報名參賽嚟到今日,一直都好努力去做好自己,對於網民嘅負評,自己就有一套睇法會分析網民嘅評論,覺得清者自清,網民未必認識真正嘅自己,希望大家可以將焦點擺喺自己嘅努力上面.
仲有一年就完成學業嘅 Aeren 就話比賽後會朝住演藝方面發展,不過會先完成學業唔想半途而廢,鐘意 Aeren 嘅Fans好好期待一下喇!
睇更多YAHOO LUNCH K BACKSTAGE內容:
(Yahoo Lunch K・Backstage)聲夢學員分享淘汰感受 林君蓮冼靖峰望挑戰另類風格


text:
喺英國購買物業,程序繁瑣得嚟又複雜.因應疫情影響,好多外國人都未必可以飛過去親身睇樓,以及處理買樓流程,呢個時候就需要代理與律師團隊嘅幫忙喇.但係香港人對英國市場唔太了解,究竟可以搵邊個,去邊度搵人幫手?
喺香港,有唔少人會搵地產代理幫手搵盤,而喺英國,都一樣有類似嘅代理,但就分成Estate Agent同Sourcing Agent兩種.
Estate Agent與Sourcing Agent的分別
上述嘅表格顯示,Estate Agent同Sourcing Agent有根本嘅分別,兩者嘅服務對象,職能都完全唔同.
而作為買家,唔熟悉當地市場,又冇門路搵盤,好多時都要靠Sourcing Agent幫忙.但係市面上嘅代理良莠不齊,要搵信得過又唔會甩頭甩尾嘅代理其實都唔容易.
搵錯代理唔止盤源唔靚,仲有可能會俾佢呃錢,向你收取正常範圍以外嘅費用!
好多香港人都習慣咗搵代理睇樓盤,睇到啱為止,成交後代理先會抽佣.但係其實英國嘅運作好不一樣,代理只會俾提供2-3個盤你,最後成唔成交都好,都要俾£1,000 – 5,000嘅費用.即係話,你越睇得多盤,到Sourcing agent手嘅費用就會越高.
所以喺英國買樓,真係要揀真睇真啲,慎選一個可靠嘅代理,買樓流程順暢,所有事都會事半功倍!


text:
每逢過年,好多人都會想去黃大仙搶頭柱香,車公廟拜車公或者去林村嘅許願樹祈福許願.今日DailyView網路溫度計根據香港旅遊發展局網站提供嘅廟宇清單透過網路大數據調查咗過去一年喺香港網友討論度最高嘅廟,List準備好,拜完年就可以去行個大運喇!
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
油麻地天后廟係九龍最大嘅廟,亦係廟街命名嘅由來.廟內充滿住濃烈嘅古代氣息,被古物古蹟辦事處列為一級歷史建築.上年仲終於復辦天后寶誕,為市民祈福消災,祝願香港繁榮安定,活動包括舞麒麟,粵劇,長衫舞蹈及醒獅表演等等.
據聞龍母廟設有龍床,善信除咗可以透過撫摸龍床得到好運之外,仲可以根據從床上摸到嘅嘢嚟推測運程.而龍母廟嘅籤文更係出名嘅靈驗,而用廟前嘅龍水洗手又可添運勢,所以每逢農曆 5 月 8 日的龍母誕期間,唔少善信都會前往祈求多子多福,闔家平安.
林村天后廟就喺最為人熟悉嘅許願樹附近,每逢農曆年大家都會嚟許願,市民都會製作寶牒,再附上百解符,貴人指引及祿馬衣等,並將其繫上橙,然後再誠心向樹許願後拋上樹幹,冇跌落嚟就代表願望可成真.
東華三院文武廟位於上環嘅荷李活道,喺香港最古老嘅寺廟,歷史悠久.廟內長期都會燃起巨型嘅塔香,吸引唔少市民同遊客前往參觀參拜.而每年只要一到考試嘅季節,好多家長都會帶小朋友嚟祈求學業進步,考試順利.
圓玄學院始建於1950年,寺廟帶有濃厚嘅中國特色.喺圓玄學院,善信除咗可以參神祈福,仲可以去展館入面參觀.學院內有一個清幽嘅齋堂,仲可以喺度品嚐清淡可口嘅素食.
講到長洲嘅北帝廟,就一定會諗起每年一度太平清醮嘅搶包山活動.相傳清朝中葉長洲瘟疫為患,居民向北帝神祈福,並奉北帝神像遊行,疫症最後先得以消除.時至今日,長洲太平清醮已經成為國家級非物質文化遺產.
志蓮淨苑中嘅天王殿係參考咗日本平等院鳳凰堂嚟設計嘅.網上亦稱志蓮淨苑為明星寺廟,皆因曾志偉有份捐贈咗「志偉燈」,梅豔芳同校長譚詠麟都有分別有捐贈被稱為「梅池」同「泳池」嘅荷花池.
天壇大佛被譽為大嶼山最著名的旅遊景點之一,係世界上第二大的戶外青銅座佛,只僅次於台灣高雄嘅佛光大佛.想踏上天壇大佛,就必須先登上268級樓梯,以表誠心,仲可以睇下周圍嘅風景亦都會令人心曠神怡,絕對值回票價,頭先爬嘅樓梯都係值得嘅!
據說黃大仙係最有求必應嘅廟,除咗可以拜黃大仙之外,祠園入面亦供奉燃燈聖佛,斗姥元君,觀音大士,關聖帝君,孔聖先師,財神趙公明元帥,齊天大聖等多位神明等等,視乎你想求咩,就去搵所屬嘅神,而單身狗亦可以乘機拜個月老求個姻緣,咁下年新年就可以帶埋另一半拜年喇~
車公誕每年分別係「正月初二」,「三月廿七日」,「六月初六」同埋 「八月十六日」;其中以正月嘅頭誕最為熱鬧,但唔少市民為咗避「赤口」,多數會喺「正月初三」前往參拜.好多人拜完,都會買返個風車嚟轉下運,玲玲姐教路一定要男左女右,男士用左手,女士用右手,最好順時針轉,先可以帶嚟好運.
分析說明:
本研究資料分析時間範圍為2018年1月1日至2019年1月1日,約一年.
網路大時句系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『香港最高討論度廟宇 』相關文本進行分析,並根據網友就該議題之討論,作為本分析依據.
本文所調查之結果,非參考投票,民調,網路問卷等資料,名次僅代表網路討論聲量大小,不代表網友正負評價.
DailyView曰:
默默去拜返個月老脫單先得!


text:
唔知大家有無留意動物園入邊嘅動物介紹牌上面會有一個好長嘅學名,但係讀極都讀唔到個字,到底呢啲名係點改出黎㗎?
生物學名嘅命名使用一種叫「二名法」嘅方式產生,名入面會包含生物嘅屬名同品種名,語言大多係拉丁文同古希臘文.點解改學名要用拉丁文?因為佢唔係任何國家嘅法定語言,用拉丁文改名可以避免有偏頗任何一個國家,係改名嘅過程唔會侵犯任何一個國家或者人民.
生物學名入面嘅意思可以係生物嘅外貌,特徵,例如樹熊嘅學名係 Phascolarctos cinereus,意思係「有袋嘅灰色生物」;亦都可以係發現生物嗰個人嘅名或者生物唯一出現嘅地區,例如Paramesotriton hongkongensis 就係香港瘰螈,由於只能夠係香港搵到呢個品種,佢嘅學名就有 ”hongkong” 呢個字喇!
既然命名咁有趣,不如我地都一齊睇下唔同嘅學名,睇下估唔估到係咩動物嘅學名呀?
1) Enteroctopus megalocyathus
entero-係新拉丁文嘅意思係「腸臟」,而octo-係「八」;mega-意思係巨大,cyathus係一個來自古希臘文字嘅拉丁文,意思係「杯」.
2) Ailuropoda melanoleuca
新拉丁文ailuro-來自希臘文ailouros,意思係「貓」;melano-係希臘文係「黑」,而leukos係「白」.
開估喇!你又估得啱唔啱?
1) 一種巨型八爪魚 (活躍係智利同阿根廷海岸)
2) 熊貓


text:
可能身邊唔同嘅朋友都話俾你聽佢屋企又好,出去食又好,都有一幅幅全部都係膏嘅大閘蟹,但係假設如果唔食大閘蟹,又有乜好食呢.
可能鷹巢知道總會有人未必食大閘蟹,反而出左個小眾d嘅奄仔膏蟹龍躉套餐.
$1688四位用,酒店餐廳來講可以話係幾平,仲要唔算難訂位,環境又舒服,又唔係啲好偏遠地方嘅酒店,去過一次之後,偶然都好想去番呢到,因為總有場合啱食.
記住,呢個餐真係唔係啲乜嘢神級,但係同屋企人唔使諗又要喺酒店坐得好食得唔錯,可以選擇呢到寫下俾大家睇.
金牌叉燒皇拼香蔥海蜇頭,其實好多酒店嘅叉燒都好出名,呢度唔敢講話係神級,但係叉燒夠厚身,甜度剛好.
入秋冬前食呢個真心得,生拆蟹肉冬茸羹滋潤得來啖啖入口都係蟹肉,好正.
愛魚人必定愛上荷香雲腿蒸龍躉球,完全冇骨嘅龍躉球配上荷葉香又真心幾好,不過要快啲食,唔係好快就會無哂,個個搶因為個龍躉皮煙韌得不行.
重點係呢個薑蔥粉絲奄仔膏蟹煲,嗰兩隻奄仔蟹都幾大隻,而且膏蟹當然有唔少好澎湃嘅膏,但最緊要嘅就係啲薑蔥粉絲吸盡兩種唔同蟹肉嘅精華,好得,絕對係今晚嘅重點.
食完啲咁濃味嘅嘢,當然要食番清清地,魚湯鮮蟲草花浸時蔬,特別係蟲草,令成件事都健康咗.
唔係好明點解用大澳牛做主角,唔通大澳牛好出名?我不知道,不過個炒飯算炒得唔錯,至少你食到鑊氣,當晚仲要有飲宴,你就知道呢度個廚房都算幾有水準.
桃膠八寶茶好多桃膠,而家八寶茶味道原來同佢都幾夾.
記得上次去某間五星級嘅酒店,大廚又喺度,但係服務食物水準都唔得,換來嘅feedback 係因為有宴會,或者可能我唔係識得大廚,所以冇特別去睇我餐飯有冇出事,今晚求其食飯,同樣撞正飲宴,我求其叫個餐又唔見得特別出事,有時食嘢都真係好講緣份.
鷹巢
旺角豉油街2號香港旺角希爾頓花園酒店2樓


text:
轉眼之間嚟到8月,暑假居然就咁過咗一半!
之後就係開學季,除咗學生叫「好唔想開學啊~」嘅同時,喺度構思緊開學禮物嘅老師,學生會長,系會長都同樣唔想開學,除咗接踵而來嘅開學典禮,新生歡迎會仲有社團宣傳等等活動,必備嘅迎新禮物要點準備都係一大難題.
集比聽到各位嘅心聲啦,今天就嚟公開2019年開學季,學生哥會鍾意嘅禮物清單,令收到禮物嘅莘莘學子都拎住佢打卡上IG,PO上Facebook炫耀!
第五名::卡套/證件套
小編知道大家一定會覺得黑人問號,呢種東西點會受學生歡迎?
咪住咪住,聽下小編講下先.
而家嘅學生都有學生證同八達通,無論係學校啪卡出入圖書館,實驗室等等地方,八達通作為交通卡使用,甚至可以小額購物,呢兩張卡都同生活密不可分.
如果唔見咗嘅話,可以話係超級麻煩!
有咗卡套或者證件套收好,掛喺書包到,真係可以減低唔見機率,係方便實用又受歡迎嘅選擇之一.
而且而家嘅卡套有更多質料外型可以揀,訂造卡套唔單止更加特別,亦都可以突顯心意.
如果係印上超得意嘅校貓校狗,或係社團Logo造型嘅卡套,拎到嘅話絕對會打上tag同全世界分享!
第四名:環保餐具
同樣係會令人覺得疑惑嘅選項之一--環保餐具.
唔好睇小環保餐具嘅實用性,每日喺學生餐廳用餐嘅人數有幾多?如果大家都用免洗筷子,一個星期落嚟嘅垃圾量又有幾多?
唔理係免洗筷子定係膠飲管,一次性餐具嘅使用對環境都係大傷害,加上越嚟越多餐廳,便利店同飲品店都陸續唔再提供免洗餐具同飲管,如果學校嘅開學禮物係環保餐具組,亦都非常有幫助.
愛護環境從用餐做起,開學禮物同減塑運動並行,實用又可以愛地球.
第三名:飲料提袋
對學生來而言最實用嘅開學禮大概就係飲品袋!
呢個同樣同減塑政策搭配嘅禮物之一,唔理係買手搖飲料,早餐午餐嘅嘢飲都可以用.
諗下,手上如果拎住厚一厚嘅課本仲有便當盒,實在好難再多出一隻手出嚟拎嘢飲,但係有咗飲品袋嘅話,就唔洗同自己玩疊疊樂,掛住走超方便!
飲品袋受歡迎嘅原因除咗實用之外,仲有一點係上面嘅圖案文字可以自己設計製作,比起一般市面上嘅飲品袋,作為禮物,做出專屬自己學校,系會,融合特色,精心設計過嘅訂造飲品袋一定更有新意.
第二名:手袋掛勾
第二名嘅手袋掛勾,對大學生嚟講絕對係必備良伴.
大學唔似中學,冇固定嘅枱櫈櫃桶可以放課本同私人物品,每日帶嘅嘢都唔少,有時仲多到只可以放地板,有個手袋掛勾嘅話就唔洗好似擺地攤一樣放喺地啦.
無論係便當袋,鞋袋,飲品袋都掛畀你睇,令人即刻晉升為空間魔法師.
除咗功能性,手袋掛勾精緻嘅外型都非常適合送禮,金屬質感高級又優雅搶眼,唔好話學生啦,連社會人士都會鍾意,拎到一定打卡嘅禮物第二名.
第一名:手機支架
既然送禮對象係年輕族群,當然唔少得流行產品!
有唔同造型同質料類別提供選擇嘅手機支架,目前喺學生族群中受歡迎嘅比例極高.
雖然大家都唔希望過度用手機,但有時候上堂,老師黑板抹太快,來唔切抄筆記只好用手機影好事後整理,呢個時候手機支架就可以長時間支撐手機,或者而家流行嘅線上數位授課,有咗手機支架嘅話,就可以邊睇片邊做筆記,亦都係一種有助於學習嘅好工具.
而家嘅手機支架款式越嚟越多元,無論邊種收到都絕對會鍾意,影相po到IG絕對會收到得超多愛心數,想要更特別,更有創意嘅話,訂造手機支架亦都係熱門禮品選項!
每一份禮物都代表一份心意,開學禮物除咗代表歡迎新生之外,其實都包含住支撐同陪伴嘅意涵,點樣送出令新生驚喜,舊生都鍾意嘅禮物,已經係而家開學活動需要考慮嘅方向之一.
面對越嚟越新穎嘅科技同越嚟越講求特殊嘅禮品市場,你煩緊要點送禮?
嚟搵集比啦,唔理係邊種禮物,集比都會同你企喺一齊!


text:
22 MARCH 2019 (FRI)
還記得上年暑假我地約埋朋友仔齊齊上星夢郵輪過左一個非常開心嘅旅程(按此重溫),小小豬對《世界夢號》一直念念不忙,佢話上次實在玩得唔夠喉,最掛住就係嗰個嬉水區同水上滑梯,又話有好多表演同埋故事分享我地冇去睇,所以就話好想再上郵輪玩(唉...豬仔....我何嘗又唔係好想再嚟呢...哈哈哈).
今次終於可以有機會再上船玩啦,因為我地應邀嚟參加海上日本祭體驗之旅,雖然只係快閃玩兩個半鐘,不過都夠小小豬興奮啦~
原來《世界夢號》嘅海上日本祭係由三月中開始至到六月中,係郵輪甲板上舉行,有街頭小吃同埋遊戲攤位,另外仲有啲創意文化工作坊俾各位大小朋友參加呀!
今次因為係體驗關係,所以未有時間慢慢細看郵輪各項設施,我地一上到郵輪就即接到船頭甲板去參加日本祭~
甲板上望出去個風景真係勁正呀~
開始活動之時,就先由菲藉廚師示範用Bruno整製作日式章魚燒~
加入粉漿再加入八爪魚粒粒,都好似幾簡單呀~
話咁快廚師就整好章魚燒,我地開餐啦~
Bruno爐我自己都成日用,不過又好似未用過嚟整章魚燒,所以當小小豬見到都心思思想去試下整,最後廚師叔叔就俾小小豬做個小幫手啦(註:正式活動只有廚師示範)~
小小豬都好似整得有板有眼哦~
不過當要整成波波形狀時就有點困難,最後要廚師叔叔出手啦~
之後就緊係要食返自己嘅製成品,小小豬話自己整嘅係特別好味哦~
之後仲有Bruno爐沖繩Agu豬肉大阪燒添~
特別一提依啲Agu豬肉係由沖繩直接運送,而且唔會對外出口,所以只係海上日本祭先可以食到呀~
又有菜又有豬肉嘅大阪燒小小豬都話好味道呀~
除左依兩樣美食,我地仲有試食左炸雞,Agu 豬肉,日本和牛同埋梳乎厘添~
仲有小小豬強烈推仲嘅沖繩菠蘿汁呀~
食住美味食物嚟睇夜景,感覺真係勁舒服,超有渡假FEEL呀~
食飽飽我地就去參加立體達磨彩繪工作坊,「達磨」可以話係日本嘅吉祥物,而《世界夢號》嘅「達磨娃娃」,就特別在擁有一條魚尾,更加可以代表海洋的祝願~
每一個唔同顏色嘅娃娃就代表唔同嘅祝福,所以工作坊就可以讓我地因應自己想期待嘅願望,將「達磨娃娃」塗上先己嘅顏色~
一個心願多多又想得到唔同祝福嘅小小豬諗左好耐都唔知塗咩顏色好,所以最後佢就將所有祝福嘅顏色都塗上娃娃身上,咁就可以集所有願望於一身啦~
經小小豬一輪努力,屬於佢嘅「達磨娃娃」終於誕生,雖然係看似有點驚嚇(哈哈哈),不過隻豬仔都不知幾鐘意,仲話要放係佢自己個圖書櫃,等待祝福到來哦~
最後仲可以寫係娃娃心願卡上寫上自己嘅願望去許願,不過依個小小豬扮作神祕,唔肯俾我睇佢寫左咩願望,真係令到我心思思添(佢都開始大個仔啦,就留返丁點私隱俾佢,話唔定佢遲啲會講返俾我知呢)~
寫好娃娃心願卡就可以去達磨櫻花神社許願啦~
依個傻豬仔好認真咁許願,見佢個樣都真係好好笑,所以....我都希望佢可以夢想成真啦~
小小豬仲去左抽「達磨」扭蛋機,係抽之前佢不停話好緊張,因為佢想抽到個LUCKY娃娃,將好運帶返屋企哦~
終於小小豬就抽到一個金色娃娃,佢就話要轉贈俾DADDY,因為金色就係代表財運好嘛....哈哈哈~
最後我地就去船上搵唔同顏色嘅達磨娃娃影靚相~
當小小豬見到依個學業成就嘅娃娃時,佢既然主動要影合照~
開心嘅時間真係過得特別快,原來已經到左我地要落船嘅時候,其實唔止小小豬就連我地有點唔捨得落船.
經過今次快閃一轉,我就更加想再上郵輪玩過(啲癮真係飛晒出嚟啦),尤其今次嚟到俾小小豬知道原來郵輪係有五日沖繩海上之旅,佢話咁就可以更加多時間係郵輪上大玩特玩,到時就一定可以玩過痛快.
哈哈哈....俾小小豬講講下,我都非常心思思添,就算唔去五日行程,平日簡單嘅三日兩夜都可以嚟一個短短充電都唔錯.
等我認真計畫下我地嘅行程,希望好快就可以俾機會小小豬願望成真啦!


text:
出乎意料在於,《萬物生》時討論到當年丁菲飛玩中樂new age,冇乜人理薩頂頂,但成棚人走出黎講丁菲飛.七年前《樂源》一出立即飛出去買快手寫埋,寫完撞正細妹學校音樂堂有個project要做樂曲賞識,唔爭在拎埋隻碟幾首歌黎幫佢做埋份功課.而《樂源》屬於難得寫完碟評之後,至今時今日仍會間唔中拎出黎重溫之常聽類唱片.好多碟真係借番黎甚至買番黎,聽(十)幾次到寫好,就接近永不超生唔會再拎黎聽甚至連自己有呢隻碟都唔記得左架喇.
因為頭兩隻碟實在鍾意,音樂底玩好多新意,只不過同樣《萬物生》時講過,對好多香港人黎講一掂親中國野就好易俾人話娘話唔掂,佢唱歌同薩頂頂一樣玩民族feel(當然未去到薩頂頂咁盡仍然好pop,但已夠趕客),又冇樣搭救,當年唱作亦毫無價值全無代表性,仲要做歌手你拉二胡做乜春?好難怪兩三年仍冇乜進展,而《樂源》去得更盡,明顯盡地一舖搏奇招彈起或打入新市場,打入國際.唔係冇人支持丫跟住果年文化中心同SECRET GARDEN開show,開兩場我都買唔到飛,就連學校修音樂有窿路優先買飛果班都買唔到,可惜人在香港,隻碟點勁都冇用,擺明玩中樂玩new age樣只會俾人話「另類」,出左唱片公司都差唔多完全唔宣傳,就同佢退出樂壇一樣咁無聲無息,隻碟見街冇耐已經得番好少地方搵到.實際上而家我仍然唔太明點解佢會選擇黎香港,反正兩個地方都由零開始,當丁薇大陸撈得唔錯時,佢同樣留守內地甚至姊妹檔式發展,成績同前景點都一定好過走到自己人都冇得爭/廢事爭的死寂香港樂壇中冒險.
事隔多年,因為薩頂頂諗番起丁菲飛,寫佢兩隻碟時再度重溫《樂源》,篇文出街後大家關心佢多過主角,既然篇碟評已經七年前,順手拎出黎執執佢update一番,雖然內容差唔多,但用而家寫作手法加番史料同時局評論立即長晒,舊時好多碟評只有而家寫開一半甚至三分一.呢個亦係而家少寫碟評原因:壓力大呀大佬,已經好難再似以前百零幾百字寫一隻碟,過唔到自己果關呀.寫到自己都唔敢寫咁多,實際d,不如聽聽歌.借機,重溫番兩首丁菲飛.
雖然譚詠麟唱,丁菲飛全靠呢首歌出道,坦白講聽左廿幾年都未覺得譚伯好識唱歌,耳中佢係歌紅人果種歌手,而呢首就擺到明紅起果個唔係佢啦,如果冇左丁菲飛chrous,冇左二胡solo,首歌當堂冇晒值得聽的地方,我亦一定唔會理.
「唔係講笑,《自選角度》係BEYOND與樂隊沒落至謝安琪出現前,冇幾多首我真心鍾意之香港流行曲,甚至係最愛之一,而家仲聽極唔厭,每次一聽就連播幾次先夠癮.」
編曲簡直一流.遺憾在,上番YouTube睇個MV先知,原來...
「首先,要非常特登嚴重鳴謝YouTube同唱片公司落力剷片,全個YouTube都搵唔到原版,叫見得下人只得呢個live版.不過都同原版差得遠,因為首歌《Never Never》本來係synthpop.」
「相比個official live,我更喜歡這個cover.好在唱片公司只顧自己,完全借用首歌先剷先小,自己唱歌仔cover呢d濕昇垃圾不屑去理,大家先至有得繼續欣賞.」
當我一廂情願以為香港流行曲深淵期有番首驚人創作時,原來係外國歌改編,衰d講句:難怪可以聽到今日仲未聽厭咁成功.不過香港人亦非一無是處,將synthpop變成rock,再加一點點中樂,撇除譚伯把聲同唔算特別的歌詞(唔係情題已經好足夠了對我黎講香港流行曲),聽過咁多個版,《自選角度》乃個人首選.又要多謝丁菲飛啦.
另一首遺珠《同步過冬》,比環球懶係玩花臣叫齊全label歌手crossover宣揚正能量的《Uni-Power》早十年的正能量歌,其實麻麻不過唔會反感間唔中播下聽聽又覺得幾OK,肯者因為由我從來唔妥的甄健強填詞(算佢填得較似樣的一首了).除左丁菲飛仲有黃貫中,仲有哥哥,同最重要仲有臨記.MR.之前環球曾幾何時都band過下rock過下,噉梗係話咁快就收檔啦.因為首歌咁多部合唱,大把嗌位加埋黃貫中,曾幾何時係爆K首選,點完成班人玩到全層爆粗.懷念也.聽完《同步過冬》,再聽《Uni-Power》首主題曲《人人英雄》...唉.旋收皮.點解而家d歌可以白痴咁多?
Facebook樂評回應其中一個啟示,係唔少人事隔多年仍記得,仍支持丁菲飛,奈何可以點?Facebook幫佢開個group可能係個好方案,一次過搵番佢班fans出黎,但自問未夠班,未知得夠多,叫我吹吹水可以,呢家野幾時到我.寫完《樂源》想煲埋頭兩隻碟,發現搵都搵唔到,兩隻碟咁多年前買冇MP3,屋企茫茫碟海一隻碟過幾日已經搵唔番啦何況而家?
「如果有人有佢頭兩隻碟MP3,請send番俾我.買碟買到搵唔番隻碟,有碟都冇得聽要靠人send,都算on9.」


text:
近來鐵板燒嘅市場非常多姿多彩,記得之前通常都係去萬麗海景松菱同秋田等高質嘅鐵板燒,但呢幾年有好多好出名嘅品牌突然紅咗起黎,板神就係其中一間.
之前聽過朋友推介觀塘嘅分店,喺工廠區竟然有一間出名好好食嘅鐵板燒,仲要話好過前排我推薦過荔枝角個間,講到咁一定要試下.
適逢銅鑼灣嘅旗艦店開張,更加要去試吓佢嘅質素.
不過,去到呢間旗艦店就覺得真係唔係頭先我所講嘅鐵板燒可以媲美,呢度有好多唔同形式嘅房間,仲有一個有富士山景嘅鐵板燒房,私隱度高,又非常舒適.
而且呢度除咗鐵板燒之外,仲要有壽司omakase枱,仲要有串燒,任你選擇,所以基本上如果你愛好任何一種嘢食都值得去板神.
今日嚟到就係食呢個值錢商務鐵板燒套餐.
先來前菜同沙律,基本上鐵板燒提供得嘅前菜沙律都非常之精彩,特別係個明太子西瓜仔,好得意,仲有其他蜆肉鴨胸等都幾好.
三款嘅刺身,非常出色,呢度有埋日本廚師發板師傅你都估到係咩料.
鐵板燒開始,見師傅開始準備就覺得非常興奮,先放上堆對海鮮,就係開始海鮮時間.
基本上海鮮係最賞心悅目嘅一part,無論龍蝦,鮑魚,帶子都令人覺得好精彩.
個人覺得最好係鮑魚,鮑魚好淋好軟熟,好大隻.
龍蝦都係煮得剛剛好,最重要佢個龍蝦汁,加咗蝦頭同用龍蝦嚟整,個汁非常好味,搭上個龍蝦啱啱好.
帶子用木魚湯上,加上蔥花,溫文爾雅.
牛肉時間,由於多人,當日食左幾種唔同嘅和牛,第一種就係美國嘅薄燒.
薄燒加上蔥花,又係屈機.
我哋常常會討論究竟厚燒定薄燒好,今日我始終都係會鍾意薄燒,厚燒雖然味道濃厚,但係口感冇咁多元化,肉味始終較強.
季節野菜相對來講冇乜特別,不過係你面前炒又係有得欣賞.
當晚我哋再加點日本和牛,又香又多油花自然不在話下,入口溶化,其他肥肉位置用嚟炒飯,成隻和牛更加用得其所.
個炒飯先精彩,可能我哋咁啱四張枱一齊入咗,師傅即席表演差唔多成12個人嘅炒飯,好似睇戲咁樣樣嘅藝術感,先至係鐵板燒嘅精髓.
尾聲用上龍蝦頭整麵豉湯,點會唔得.
甜品就係最hit嘅蛋卷,食完最完滿.
最重點嘅砂糖多士,完美得可怕.
期待下次再可以食廚師發板或者串燒,絕對係近來餐廳嘅新寵.
板神鉄板燒日本料理 (信和廣場)
銅鑼灣告士打道255-257號信和廣場1樓103號舖


text:
Bora beauty好唔好?個價錢抵到似陷阱.
-
早幾日我上去試左佢個膠原槍,服務手勢好好,立即見到提升左..但試做價488之後,個價錢都只係$10XX, 平過我之前在其他公司做既好多, 我之前間公司做膠原之外另外要做埋保濕同提升,加埋都3000一次,bora beauty $10xx 有埋提升同保濕,我驚係陷阱.
所以我話考慮下先,佢地由得我走,冇hard sell.
想問有冇人join過佢地長package? 係唔係次次都好似試做價咁好? 佢地個sales講到包晒咁,我對sales有保留.
-
我做左8次, 佢地係次次都包埋保濕,修眉等等其他雜項, 不另收費
但我唔係做膠原槍,而係Join左vzet 無針埋線
入面既人好nice, 開始做機之前, 幫我洗面,修眉, 然後話見到我個鼻有黑頭, 話要幫我清. 我話唔洗,唔需要. 因為我之前去某間店, 佢幫我清黑頭都要另加$500, 用部機吸, 好似叫green peel, 吸完之後都仲係成個鼻黑頭.
但bora beauty話不另收費, 送既, 幫我清埋個鼻既黑頭.
做既過程有D痛, 佢地比我睇個度數係45度, 話係官方建議度數. 如果完全唔痛便是15度, 佢希望客人有效果.
做完之後ful mask, 等既時間覺得部冷氣機有d嘈.
佢地唔止一間房, 好似有幾間房, 有雙人房, 同埋d機都好齊.
服務方面係好好, 好多細項都唔會另外收你錢. 做完有效果, 同埋唔hard sell先難得.
我之前去某間成日賣廣告既大店, 每次上去都要你買新療程, 每次都hard sell我個幾鐘, 浪費我時間
-
游敏 last edited by
bora beauty佢雖然規模細, 但入到香港良心美容店名單前五名, 你可以放心去
-
如果Bora Beauty都叫唔好,
我真係講唔出尖沙咀仲有邊間好
可能仲有D好細間既良心小店我唔知, 但Bora 佢除左價錢抵外, D機又新又齊. 個老闆娘都係貪靚人
-
@Meiji 在 Bora beauty好唔好?個價錢抵到似陷阱. 裡說:
如果Bora Beauty都叫唔好,
我真係講唔出尖沙咀仲有邊間好
可能仲有D好細間既良心小店我唔知, 但Bora 佢除左價錢抵外, D機又新又齊. 個老闆娘都係貪靚人
好細間既我唔敢去, 驚佢執
始終Bora Beauty細得來都有5間房
我而家Join左package, 個美容師做得幾好, 比我自己揀埋度數.
-
呢間野d booking好full, 勁難約.又要質疑我係咪番過大陸,驚死我有武漢肺炎咁.最後我寧願比多d錢去d單次收費美容院算.
-
d人成日話BoraBeauty最抵,我今日經過旺角,搵到一間仲平過佢,Thermatrix試做價比佢平,全臉只需$480,冇記錯Bora Beauty要$688.
-
JanetChan last edited by
@Cathy
你Google下先:
第一你唔可以只睇試做價價錢,要睇埋佢正價,
第二除左平,技術都好重要,有D美容院為左慳成本會搵美容學徒做,容易出錯,
第三,borabeauty 既688唔係全臉,而係全臉連下巴連頸,所以先比人話最抵. 當然有可能會出現平過佢既,但你要識分係唔係正版機,因為TherMatrix有大陸山寨版.
一間野好唔好,其實美容師實力都好重要.BoraBeauty 好既地方最主要係美容師好,儀器其實間間都係果D.
-
@Cathy
bora攞左hellotoby不硬銷認證,我又覺得值得信
有做開facial既sis都知,做facial唔係淨係睇邊個最平~
-
我都想去試,請問有冇美容師介紹?
-
@JanetChan 在 Bora beauty好唔好?個價錢抵到似陷阱. 中說:
@Cathy
你Google下先:
第一你唔可以只睇試做價價錢,要睇埋佢正價,
第二除左平,技術都好重要,有D美容院為左慳成本會搵美容學徒做,容易出錯,
第三,borabeauty 既688唔係全臉,而係全臉連下巴連頸,所以先比人話最抵. 當然有可能會出現平過佢既,但你要識分係唔係正版機,因為TherMatrix有大陸山寨版.
一間野好唔好,其實美容師實力都好重要.BoraBeauty 好既地方最主要係美容師好,儀器其實間間都係果D.
-
銅鑼灣 bora 有邊位美容師介紹?
-
cylcylchung last edited by
我有做過bora, 係tst調左去cwb(返工近d)
cwb有個肥肥地幾好, 唔記得叫咩名...


text:
29 MARCH 2014(SAT)
一早就計劃左今日入海洋公園玩一轉,不過天氣唔係咁好,加上小小豬啲咳又未清晒,所以都係乖乖留係屋企休息一吓,之後等夜晚返小豬媽屋企食飯.
雖然冇得出街玩,不過留係屋企簡簡單單咁都過左一個開心嘅下午呀!
小小豬咁開心咪就係因為又有嘢食啦~
事緣小豬媽前幾日去針灸,之後路過花墟見到勁大粒嘅原粒栗子(基本上仲大粒過十蚊餅呀),即刻買俾愛吃栗子嘅小小豬呀~
所以今日就可以同小小豬嚟個光波栗子,等食嘅小小豬幾心急~
之前都曾經分享過整光波栗子過程,如果大家有興趣,可以重溫此網誌(請按此).
食得啦...真係又大粒又好味,新鮮出爐仲係好熱辣辣,不過依個為食豬已經急不及待要食啦~
其實分享小小豬嘅為食事件都係其次,主要都係分享佢兩父子嘅開心玩樂嘅一刻.
一向小小豬都係好痴大肥豬,總之有大肥豬係度,小小豬就可以唔要我都得.當然啦...因為我係做惡嗰個,對小小豬都嚴嚴地,但大肥豬都算係個YES DADDY,係唔太過份嘅情況下,真係同小小豬玩咩都得.
不過,真係唔怪得小小豬痴佢多啲,就係今日佢地兩父子嘅活動,我真係自問做唔到,所以就留俾佢地溫馨啦~
佢地兩父子都不知玩得幾開心,玩左空中飛人都大大話話有十幾下,玩到個傻豬仔笑到傻左,唔願落返地呀.真係要俾個叻大肥豬,玩左咁耐一啲都唔覺攰.
當大肥豬知道我偷影佢地時,係唔準我放上嚟,話佢好醜怪哦.不過,我又覺得兩父子玩得咁開心又投入,一啲都唔醜怪,仲係一個勁溫馨嘅場面添.


text:
成班人當佢本土派傳人,話係梁頌恆隻喪家狗揀嘅代表,所以我哋就要撐佢.佢自己呢?因為個反送中運動,選撚左個議員之後以為自己係天水圍土皇帝,惡撚過華秀隻狗,周圍咬話「邊個係本土派?我話嘅就係本土派」.喂屌你老母
好多靚仔係度搞啲咩「黑店資料庫」,話佢地撐警.又有好多人話,係茶餐廳聽到啲阿叔阿姑係度講時事,又話細路搞事.老老柒柒,你日撚日得間茶餐廳,睇埋睇埋TVB 啲閪新聞,你估佢地視野會有幾好?冇撚得救架啦
日撚日同我講6月9日又係end game 又話終極一戰,點知而家就有黃絲group 推出「篤灰指南」,總之要影相拍片畀黑警.屌那星
今朝又見到個同學 forward 果個咩黃台仰做訪問,唔撚睇由自可,一睇把幾兩把火,你老母個臭閪個撚個記撚記閪你地使唔撚使咁既態度呀?呢個係政治犯黎呀!第一條問題問人仲講唔講毒啦,人地答唔搞啦.下條問題,直頭係問:咁你係度做乜撚野.
明報而家真係好撚有心呀,畀個頭版你宣傳69,有咩效果?效果就勁囉.你諗下,64本來就係一年一度令人記得中國既日子,個撚個係今日,個良心就會忽然走撚返出黎,記得中共係一個殺人政權,鄧小平話架嘛:你殺二十萬人,換二十年安穩丫嘛.大家呢二十年,你話係咪好安穩呀?記得你去維園之前,要入錢入錢入錢入錢啦.
你班政工作者都好撚得意:細路女畀人搞,搞到係電話搵到疑似3P短片,果啲咩性自主呀,性平權啲撚樣就縮撚返晒佢地老母啲閪度.咁梗係啦,人地好撚大愛架嘛,去剛果食過烏蠅飯,就好似可以屌返兩塊南亞細路女既閪咁.但你諗深一層,因航喎,平權喎?你痴撚線架?
肥西有個女,如果我見到我個女同個麻甩佬影撚埋啲咁既相,我係一撚定會報警既.呢個,係做人既底線.你做父母既,你都唔撚保護你個女,你生佢出黎把撚呀?你射撚完精之後唔撚使負責任呀?
喂,呢條白撚痴就唔係今日先知,你又笑佢呀?好啦,又笑下啦?原來香港昂山素姬問人「點面對自己個女」
人就係咁撚樣.找數果陣,一定想拖;收數果陣,一定想快.而家有幾撚大件事先?拖數之嘛.你做撚左高牆,做撚左資本家之後就一定係咁撚樣架啦.最撚好笑既係,係網上面仲有好撚多狗出黎同個拖糧既資本家護航,話唔撚識「做人留一線日後好相見」.有乜撚野好撚相見呀?你痴撚線架,你老細唔撚出糧畀你好唔撚好?
屌你老味我今朝成個版,今日都係「#安心的士」,「#會摷佢的」.你老味你話係唔撚係精神分裂呢?
呢個香港既廢老,政撚,最唔明後生仔嬲咩?錢就你班撚樣賺撚晒,話拍下個籮柚話走就走.點撚解要走呀?香港係我屋企黎架.點撚解香港搞成咁呀?係你班撚樣支持民主回歸呀屌你老母.萬象歸元,最後都係一班撚樣以為自己可以影響中國呀.你有冇咁撚叻呀?冇咁撚叻,歉都唔撚道一個.仲要有個黃碧雲對李永達出黎講句「好彩有告你咋」屌你老母閪,而家美國隊長隨時隨地坐十年呀.打官司好撚叻呀?坐監好撚威呀?梁天琦坐緊果陣,你楊岳橋仲夠膽死今日係電視度講自己係「立法會為食神」呀!
肥西本來都掛住湊女唔撚出聲架啦.係見啲舊同事話收到風,話唔知點解個撚個唱片公司都話要搵打手,話唔知做乜撚野,間間公司都以為個網好撚緊要,總之而家要打網戰.
講到自己天上有地下無入水能游出水能飛既歐鎧淳bb呀,我想問下呢,點解你同你條仔果組係唔同組既,你可以同佢一齊跑既?而家大會有冇規矩架?你地唔係好跟規矩架咩?你地唔係覺得運動員好需要 fair play 架咩?點解而家有網民話你同條仔唔同組,都可以一齊出發既?
或者你可以想像一下.校長又好,訓導又好,叫晒啲細路出黎,之後老師就問:「你地係咪玩咋?」果幾個細路,拍完片放上網,根本唔知道件事可以鬧到幾大,可以有幾大件事,當然可以嘻嘻哈哈咁同啲阿sir 講「我地玩下啫!」,「今次都冇玩啫,我地好收斂架啦!哈哈哈哈……」
尋日同班姊妹飲茶,佢就話果個黃子恆真係好撚唔抵.點解?明明《是咁的法官大人》咁撚有機會上位,搞緊投票,明明有機會上一級既,點知就畀人爆單咁既野出黎.你話大台入面冇鬼呢,就打撚死我肥西都唔信架啦.
公民黨玩網班撚樣,以為自己做下100毛,做下佬訊,就叫做有型有like有人睇.個撚個都係為左自己呃like呃上腦,去補選投票係「參加一場不受干預的選舉」咁撚弱智既野都寫得出,受審果陣就當fashion show 咁撚樣去玩.


text:
文:B612flickr(@jacobmar1ey)
一年去七八次旅行,除咗會俾人狂問:「你好有錢喎成日去旅行!」之外,仲有另一個煩惱 —— 所有人都當咗你撈代購嘅.
咩唔好再叫人旅行買手信,呢啲已經係好基本費事多講.去一轉旅行,循例買手信俾屋企同事朋友舊同學女朋友⋯⋯咁就幾舊水.其實係friend嘅,知你鍾意就會自動自覺買架啦,特登買啲未必啱洗嘅嘢係浪費我嘅金錢又浪費你嘅時間.
而家潮流係興,知你去台灣韓國日本,就準備定水蛇春咁長嘅清單麻煩你幫我買吖唔該晒 :) 上至化妝品電子產品下至幫佢女朋友買個bra都有,係筍過網購呀我同你講,起碼唔洗俾運費.
通常佢哋係send一大堆cap圖嚟話要買乜乜物物.我自己就要事先search定呢個牌子邊到有得賣,放落邊一日行程夾啲,好多時其實都係唔順路要夾硬兜遠路去.去到如果無款無色無碼,又要留喺原地直至佢覆我仲買唔買.個旅行先得嗰四五日,唔計頭尾搭飛機,齋幫人買嘢可能就用咗半日.
而且買親嘢都唔知點同朋友收返錢.有時唔同outlet買唔一定同網上標價一樣;幾個朋友啲嘢夾埋一齊買可能會有折;用外幣買要計滙率;唔夠現金嘅用信用卡又有手續費⋯⋯總之如此種種之後,單上面嘅價錢同我實際上付出嘅好少可係一樣.試過一次收得貴過幅cap圖嘅標價,就俾同事串:「嘩你以後淨係做代購都搵到食啦.」我 以 後 都 無 再 幫 呢 個 人 買 過 嘢.
仲有交收.好多時代購嘅嘢買完都係趕住俾返朋友,每次去完旅行後至少一個禮拜,日日放工嘅行程都係去勻港九新界交收.我試過捧住個台灣買嘅芝士蛋糕返公司,放工捧埋去酒吧生日party,完咗仲要送個蛋糕去朋友屋企樓下,慘過外賣仔.
我都試過請朋友幫我買嘢,但真係試過晒網購淘寶專業代購都搞唔掂,自己一年半載之內又唔會去嗰頭旅行先麻煩人哋.
下次有朋友去旅行嘅,就留啲空間俾人,自己上網搞掂啦!
本篇圖文獲作者B612授權刊登,未經准許,請勿轉載!
B612 Facebook:https://www.facebook.com/b612lpp/
作者的其他文章:
>> 開張附屬卡俾女朋友,不知幾有型
>> 今晚,我只係做咗一舊水人情


text:
9 MARCH 2015(MON)
今日小小豬又變身成為小廚師,自己整甜品食就係最開心嘅事呀~
其實我都係因為尋日行街市時見到啲又平又紅卜卜嘅士多啤梨,兩盒都只係賣$15,咁抵又點忍到手呢~
屋企又有士多啤梨味啫喱粉同花奶,所以就可以整士多啤梨布甸啦!
首先就要將士多啤梨洗淨及切粒,依個步驟小小豬都可以做到,所以就交俾佢做啦!小小豬做嘅時候都非常認真,慢慢咁切切切呀~
依一碗士多啤梨粒粒全部都係小小豬切,雖然都切左差唔多二十分鐘,不過全程小小豬好專心咁切,仲要冇切到手仔,都算佢叻仔~
將啫喱粉倒入碗內,倒入280ml熱水攪至溶解~
倒入花奶再拌勻~
最後加入士多啤梨粒~
然後倒入容器~
依個就係我地今晚嘅飯後甜品啦(般放入雪櫃雪約1小時就食得啦)~
甩模後嘅小動物都幾靚呀~
哈哈哈...小小豬鐘意食就一定呀,不過估唔到平日唔多鐘意食甜品嘅大肥豬都話....堅好食呀!(哈哈哈...當然其中一個原因係依個布甸係小小豬整嘛)~
其實我鐘意同小小豬一齊親子廚房,當然係因為小小豬鐘意食有關啦!不過其實亦都係希望透過煮嘅過程,希望可以對小小豬做訓練,好似可以訓練一下佢嘅聆聽指示,手眼協調同埋專注力,同埋完成甜品時嗰一份滿足感同自信心,所以嚟緊要多啲同小小豬親子廚房,等佢訓練多啲,做好啲先得!


text:
上集同大家介紹咗我參加KLOOK嘅高質日式巴士一日遊,去咗岐阜縣嘅飛驒高山,今日介紹埋下半部份,就係去白川鄉嘅環節啦!
如果未睇上集嘅朋友,可以參考返KLOOK嘅行程,超級啱晒我呢啲唔夠時間plan行程嘅忙人,唔駛煩交通同行程時間安排,非常方便!詳情可以參考返呢個網址呀:https://www.likejapan.com/klookbustour
遊完高山之後,其實個tour就包一個高級酒店自助午餐,有中西日式美食,嘢飲都包埋,所以大家喺高山其實都唔使食太飽,唔係唔抵呀XD 食完飯酒店隔離有個物產館,想買手信嘅朋友可以喺嗰度行下睇下,大概一個鐘內就要出車前往白川鄉架啦.
期待咗好耐嘅白川鄉,因為成日聽人講呢度直頭好似瑞士啲山區小鎮咁,係童話般嘅景色,三月尾嚟仲未溶雪(仲要個日真係有少少飄雪),係真係開心嘅!
喺白川鄉逗留個半鐘左右,原本行落到以為自己夠時間,但原來真係會忍唔住慢慢行慢慢影相(加上我地拍片),所以建議如果想上觀景台嘅朋友真係一開波即刻衝去觀景台先,因為距離落巴士位置都要行20~30分鐘架!
(Like Japan另一位編輯阿FA就有上過觀景台,感謝阿FA提供照片~~)
我哋無去觀景台,但就賺咗時間慢慢睇村內嘅景色,首先落巴士行入村嘅時候會經過呢條相逢橋,景色真係好靚~
入到村就係自由活動,冬天去嘅好處就係可以隨便玩雪!不過記得唔好亂咁入侵民居XD
所謂白川鄉嘅合掌造其實係世界文化遺產嚟,因為茅草造嘅屋頂形狀似雙手合十,因而稱為合掌造.其中參加巴士團嘅遊客一人包一張可以參觀三間合掌造入面其中一間嘅門票,留意返佢哋有機會休息,但如果有一間休息到一定會有第二間係開嘅.
我就選擇咗入最大間嘅和田家,屋入面嘅詳細景色同情況可以參考返以上遊記片段啊~以下照片為阿FA提供照片XD 為合掌造內部物品同茅草屋頂內部照片
呢度仲有好多其他民居係賣手信,甚至係餐廳或cafe,不過時間短促就冇乜機會周圍睇.都有幾多讀者喺LikeJapan問過白川鄉嘅民宿推介,相信如果真係好想慢慢體驗嘅朋友咁樣玩又會開心啲嘅,但行程較趕嘅我就無機會做到呢樣嘢啦~唯有下次啦!
喺呢度最多只會逗留到5點,所以係唔會見到夜間點燈後嘅合掌造嘅!最後回程到名古屋時都會經過休息站,可以買手信.
返到名古屋嘅市區就啱啱好7點!返黎個程,kawaii嘅導遊姐姐仲親自喺巴士上送上熱咖啡同朱古力(而唔係叫你畀貼士),咁窩心嘅服務令我呢個香港人真係唔係好慣XD
行程介紹就到呢度嘞,不過我哋去完名古屋之後仲自駕遊去咗南知多同常滑,之後再同大家分享啦!
其實除咗我介紹嘅呢個巴士遊,日本甚至世界各地嘅景點門票Klook都有得訂購,好似我今次去名古屋最大原因係去LEGOLAND®,就訂番「日本樂高®樂園一日護照」!
如果大家想買JR Pass,Klook都有㗎,詳情可以上佢地網站睇:


text:
近近的澳門也有一番風味!!
澳門,係一個多元,色彩嘅旅遊勝地,處處都充滿中西文化交流已有嘅特殊葡式風味!無論你行到邊度都可以見到歐式嘅古典建築!由於鍾意影家庭相嘅朋友來講,你就一定係魅力知道!究竟澳門有啲乜嘢值得我哋親子遊嘅呢
龍環葡韻住宅式博物館
澳門唔係好大,但可以先影相食嘢嘅地方真係唔少.尤其係博物館,教堂,古蹟都有南歐建築古典美學!又有其他都可以感受到濃厚異國風情!我建議大家入住渡假村認識嘅飯店,享受遊樂設施之餘亦都可以放鬆一下,唔好俾小朋友有太多嘅負擔!
呢度好多葡國風情嘅建築物,呢個會堂係纏身氹仔電燈總局嚟嘅,佢嘅粉藍色場面10分討好,鍾意喺社交軟件度打卡嘅朋友仔一定會好鍾意呢度㗎 !大家亦都可以睇一睇呢度嘅景點介紹,了解一下澳門多元化嘅文化啦.隔離呢就有啲黃色嘅建築物,同前面嘅粉藍色有鮮明嘅對比,應該強烈咁感受到葡式異國風情,家長們千祈唔好放過呢度啊!為自己小朋友留底一番心意等大個仔看看!
嘉模聖母教堂
呢個教堂,係好多人會選擇嚟呢度結婚嘅一個天主教堂.至今已經有130年嘅歷史,都有唔少新人喺呢度結婚影相火警,景色美資源也呢個教堂,瀨屎㗎啦,亦都係好多人會選擇嚟呢度結婚嘅一個天主教堂.至今已經有130年嘅歷史,都有唔少新人喺呢度結婚影相婚紗照,景色美氣氛好!天氣好嗰陣,藍天白雲襯托之下更顯得呢個天主教同偉華麗嘅之情
議事亭
呢一個議事停係澳門不可錯過嘅一個景點之一嚟嘅,呢度係澳門非常之繁忙嘅中心地帶,球體噴水池廣場隔離都係好多歷史悠久嘅建築群,彩色嘅建築加入好多南歐嘅風情!令人忍唔住有種親切嘅感覺哈哈,一家大小都好適合黎睇睇
噴水池之前呢就有一個世界文化遺產之一民政總署大樓,有客呢就可以跟住地板上面黑白雙色嘅石磚波浪自然咁樣行,黎到一陣間我會介紹嘅大三巴牌坊
我們一家等左二十分鐘呢..
呢一區十分之熱鬧,原因係佢有好多地道嘅小食同埋特色嘅茶餐廳!呢度仲有好多值得影相嘅小食店,行完一圈個肚仔飽咗,相機都飽咗啦!這個豬趴包是非常出名的!!!
大三巴牌坊
大三巴牌坊係澳門嘅八景之一,無情火災之後,而家得返教堂前面嘅牆壁,不過都冇減少佢嘅驕傲姿態!頂部嘅十字架同埋精細嘅雕刻保留到而家,來到澳門打卡一定要嚟呢度,記住大三巴牌坊啊!
威尼斯人渡假村酒店
充滿異國風情嘅威尼斯人渡假村酒店呢,無論係機場,定係坐船都好10分方便架!
裏裏外外金碧輝煌,仿造水都威尼斯嘅街景,人係室內 但係有啲好似喺室外咁行嘅錯覺
你想食美食當然都有啦!想食呢個葡撻,呢個係我畢生難忘嘅一個葡撻!我家小孩是非常嗜甜的,超級鍾意這個葡撻:)
我仲買左兩盒返屋企!
#寫出你遊歷 #說走就走 #親子遊


text:
「管理」
其實搵咗好耐都未搵到一個自己覺得比較好嘅管理平台.當然知道好多人都有同樣嘅問題,不過每間公司都會用唔同嘅工具去管理日常業務.不過都嚟刻為止,其實都仲未有一個自己覺得識合嘅平台.上年終於有一個覺得比較好嘅不過用咗一年又好似唔太得.而啱啱全球最大嘅社交平台亦推出咗一個俾公司用嘅平台,所以早前就立刻去登記試下個平台有無一啲特別之處.今日終於可以落手試下佢個平台同功能.
「新嘢」
我相信好多公司都會遇到同一個問題,就係有好多通訊平台,而且管理業務同項目都有唔同嘅系統幫手.但係一間公司究竟需要幾多工具呢?而嚟啲工具係唔係真係可以妥善同有效咁管理日常工作?今日終於第一身測試 Workplace by Facebook 嚟個平台,感覺上同普通嘅 Facebook 介面差唔多,只係整個環境變成自己公司嘅平台.究竟嚟個平台好唔好用,我諗都要啲時間去測試下,不過感覺又係另一個溝通平台而已.
「適合」
要搵一個識合自己公司嘅作業平台真係好難,轉得太多又要重新將資料轉移.其實用咗咁多唔同嘅平台,每一個都有佢特別之處,但係就無一個真係稱得上完美,因為每間公司嘅要求都唔同,好難完全適合.好多公司會因為平台而改變自己嘅管理模式,但係咁又未必係最好嘅方案.有時做管理就係咁,你想整整齊齊,有條有理去管理,偏偏好多時都未必做得到.所以就算用乜嘢系統或者平台都好,到最後都係要員工佢哋配合先至有用.
Also published on Medium.


text:
貝加爾湖
位於俄羅斯西伯利亞嘅南部,貝加爾湖係冬季最佳欣賞嘅景點!每年嘅一月會開始結冰,一開始係冰水混合,亦都係湖面浮着啲碎冰.到一月嘅中下旬,湖面開始結成冰,甚至可以通車,呢個亦都係點解湖面開始上面有車會行過.我哋有機會見到咁奇妙嘅景觀,前提係我面上面要有足夠嘅積雪.好好彩,呢個冬天嘅聽講係135年來最大一降雪,所以冰面完完全全比大雪覆蓋.
伊爾庫次克
呢座東西伯利亞第二大嘅城市,距離貝加爾湖只有70公里咁遠,因此呢度都理所當然成為左黎玩貝加爾湖嘅聚集地.個城只有80萬人,但係呢個大細係我始料未及嘅,你會覺得呢度好大好大,有酒店出嚟玩至少都要半個鐘頭嘅時間,你完全分唔清自己喺邊度,只係會感嘆點解我仲未走出呢個城市!
點行都行唔出座城!!真係好大好大...
喀山主教座堂
嚟到呢個城市嘅第一站,導遊就帶我地直接去到呢間教堂啦,應該係覺得呢個最靚掛!其實,第一眼見到呢幢紅色嘅外牆搭配藍色尖頂嘅東正教堂,覺得好似童話裏面城堡一樣,好靚!但係當你睇到第二眼,你就會覺得呢座教堂嘅外觀其實太新,好似一個玩具咁樣,少咗歷史嘅滄桑感,反而會覺得有啲唐突!大家自己睇一睇,睇吓咪好似我咁諗啦!
看久啲,覺得藍同紅好似又有一啲唔太夾~
但入面就真係好靚嘅,嗰種金碧輝煌嘅燈飾,加上嗰種壁畫嘅襯托,成間房都好有格調!唔講以為,呢一座係宮殿,而唔係一個教堂!
斯納門斯基修道院
導遊話呢度係西伯利亞最古老嘅修道院之一,修道院門前有塊草地,亦都係好多名人嘅墓地.呢坐建築,望落其實外觀就比較樸素,但係裏面有壯觀嘅壁畫,甚至仲有俱金棺.大家睇下呢裏邊,真係有嗰種神聖嘅味道,一齊體會下啦!
同樣!入面比我的反差感實在是太大啦,好華麗
基洛夫廣場
呢度係離我哋嘅酒店唔遠嘅地方,行路呢就大概10分鐘左右.而呢個廣場係號稱呢個城市嘅發祥地,亦都係州政府嘅地方.隔離有三個大教堂,再行多幾步呢就一個凱旋門,企喺橋都仲可以眺望成個河邊嘅景色添!
慘烈嘅戰爭拆散左無數嘅家庭,俄羅斯人呢人到而家都好掛念嗰啲戰爭烈士嘅,所以就成日都可以見到成雙成對嘅年輕人,嚟到呢度結婚定下銘誓.所以呢度燃燒着永不滅色嘅明火,為咗戰爭同埋和平牽出人生命嘅人,佢哋嘅功勛同埋靈魂都永垂不朽.
李斯特維揚卡小鎮
呢個小鎮係安卡拉河同埋貝加爾湖嘅交界處,來到貝加爾湖旅遊嘅遊客一定會以呢度為目的地,因為呢度可以玩啲冰上項目,例如雪橇同埋冰常滑梯等等啦.呢個小鎮係貝加爾湖隔離位一人工開發嘅小鎮,其實就得一條主街嘅啫,嗰邊就一個市集嚟嘅,有幾間小餐館咁.因為每一日都好多人喺度,想搵一個位坐都要等一陣㗎!
主要就係食俄羅斯熱辣辣嘅紅菜湯,同埋燒豬肉咁樣啦.啲嘢食都幾好食架,係咁凍嘅天氣食啲咁熱嘅嘢,不過呢啲肉姐嗰啲煙燻嘅味道同埋都幾鹹!不過海鮮就幾推薦的!
我哋喺呢度留一大半日,但係真係好凍,大家記得要着多啲呀!水上面有一層霧,我諗係因為水嘅溫度比較高掛,睇睇下發現湖水真係幾藍,應該幾乾淨水質極好!
奧爾洪島
我哋終於嚟到貝加爾湖嘅面啦,我哋駕車一路沿着北行,兩邊就係遼闊嘅大草原,導遊話呢度夏天就非常之靚,綠綠嘅草原,同冬天嘅白海即係有啲分別架!
坐左五個鐘頭車我哋終於嚟到貝加爾湖,而島上嘅交通工具基本上就係俄羅斯嘅麵包越野車,因為佢實在係太強悍啦!因為嗰啲路好難行,成地都係碎石同埋障礙物,所以,架車都成日銀下銀下~
其實去到呢度只係可以睇藍冰,呢藍冰就可以大概分為兩種,一種呢就係碎冰喺湖景完全凍着嗰陣堆積左係表面度,不規則咁樣露出來,藍色嘅好靚!更加靚嘅呢就係喺石隔離比湖水不斷拍打着,形成左一啲冰口,亦都係藍色嘅嘢!呢個時候你行一個洞入面去睇,視覺效果會更加震撼㗎 !
我個人最鍾意一定是呢種,好似一粒粒外星來的寶石!似唔似空間寶石呢!!!
好多人話,嚟到貝加爾湖睇一個咁樣嘅雪景同埋冰湖,會唔會太長,唔係咁化算呢?其實唔係啦,我想講時間真係太短,喺呢度嘅美麗係需要等待,亦需要運氣,更加需要嘅係耐心.不妨花多幾日時間,喺寒冬,係貝加爾湖發掘下一下呢個美麗嘅白色世界,欣賞下大自然零下之美啦!
#寫出你遊歷 #hutchgo資助旅費1000蚊


text:
所謂「三歲定八十」,好多習慣都係自小培養出來.有啲父母發覺仔女大個咗之後,唔願意 執屋 ,從不收拾房間家居,甚至有啲唔好嘅個人生活習慣,都係因為錯過咗自小培養嘅先機.如果你仔女仲細,咁就要好好掌握關鍵期,早日教導佢哋自行收拾嘅好習慣.
打掃
「本來無一物,何處惹塵埃?」呢句話絕對係真理!如果你嘅家居好少雜物,好整齊,就自然冇咁多灰塵啦!不過大多數人家中又亂又多雜物,又少時間收拾,真係冇可能唔去經常吸塵,所以一部適合你家居嘅 吸塵機 真係好重要!選購吸塵機要注意啲乜?等Boxful同大家研究下.
一般人嘅諗法係,要喺過年前大掃除,執乾淨間屋迎接新一年.呢個傳統智慧當然係冇錯.只不過,你有冇發現過完年,過完節之後,間屋反而仲亂過之前多多聲?所以Boxful就特別提提你:過完年更加要 執屋 呀!以下係一啲相關小貼士:
打掃 廚房 ,向來都令人頭痛不已.一來廚房特別油膩,要清除廚房各處明暗位置嘅油漬污垢已經要花不少工夫與時間;二來廚房特別多砂煲罌罉,要洗已經煩,洗完仲要收好放好……所以廚房一向令人卻步,就連主婦都視打掃廚房為苦差!今次Boxful同大家向日本主婦學習,佢哋以3種收納小工具,就大大增加廚房空間,令收納更容易,廚房仲即時Upgrade添!
天氣開始潮濕多雨,又進入塵蟎滋生嘅季節!我哋家中嘅沙發,床褥,枕頭,毛公仔等,都分分鐘變成蟎蟲嘅溫床,而呢啲塵蟎就係令家人過敏嘅元兇!Boxful今次教大家幾招 除塵蟎 抗敏感嘅實用小方法,希望保護好大家嘅呼吸系統!
提起家居清潔,一諗起個「窗」字大家都會好頭痛!抹窗洗窗本身已經係好惱人嘅工作,仲有同窗有關嘅種種周邊:窗簾,紗窗, 百葉簾 等等,全部都係清潔難題!就等Boxful一次過教曉大家,點樣輕鬆應付呢啲麻煩位啦!
如今做阿媽真辛苦!又要返工,又要湊細路,又要煮飯,仲要打掃屋企……就算你有工人姐姐幫手,都一樣要Mon實佢做,有時仲勞氣過自己做!而且,又完全唔會有人多謝你!話時話,農曆新年就快到,你又要主理全屋 大掃除 嘅任務,但係老公又懶理自己顧住打機,叫啲細路幫手又叫唔郁,唔通真係要自己做晒?等Boxful教你幾招,逐個擊破,等你屋企大大細細都自願幫手大掃除啦!
農曆歲晚又臨近,係咪一諗起要準備大掃除就開始頭痛呢?其實唔想年年都臨急抱佛腳到年尾先一次過收拾打掃,大家好應該平日就養成好習慣,盡量保持家居清潔整齊,咁就冇所謂「大掃除」嘅必要.Boxful就為你介紹德國人流行嘅「無意識打掃法」,你掌握之後,都可以在「無意識」之下就「打掃」咗家居!


text:
10 MARCH 2014(MON)前日係屋企睇電視時,剛好見到電視節目教煮餸,我見材料簡單,又好似好易整咁,所以今日就試吓煮,依個新餸就係 - 冬菇排骨蒸飯,個賣相都好似呃得吓人呀~
其實煮法同材料都好簡單~
首先浸左啲冬菇至軟身,之後就切粗條狀備用~
排骨洗乾淨之後,用老抽,豆粉及少少水醃一醃~
之後就將冬菇絲都加入埋啲排骨中,由於係用蒸飯嘅方法,所以需要醃大約一個鐘,等啲冬菇排骨入味啲~
將白米洗凈備用~
依個時候就準備煮個湯底,用返之後量米嗰個杯,水同米嘅分量係相同,即係話如果你用兩個杯份量,水亦都要兩個杯分量,之後就加入半粒濃湯寶.其實係可以簡單啲用現成的雞湯,不過因為我唔鐘意雞湯,所以就利用濃湯寶自制啦~
等湯煮煲之後,就可以加入娃娃菜煮大約三分鐘~
之後就放入碟盤中~
再將米鋪係上面~
再加上兩個米杯分量嘅湯~
放入鑊中,用大火隔水約十分鐘(視乎米嘅份量同所需用嘅器皿決定時候),直至白米吸收所有水份,開始乾水~
之後將冬菇排骨放入飯上面,最好就用夾嘅方法,因為唔好將啲醃料汁都放埋入去,咁就唔好食啦~
繼續蒸十五分鐘,熄火再焗十分鐘,咁就完成啦~
簡簡單單又完成一個晚餐,記得要趁熱食,咁就真係非常好味啦!
今日依個簡單餸換嚟大肥豬一句『都有驚喜哦』,真係特別開心,覺得好有成功感呀!
其實依個蒸飯嘅做法可以配唔同種類嘅餸,好似冬菇雞,南瓜排骨又或者係肉餅都一樣可以,等我搵日再懶懶地嘅時候,又可以試吓整先得!


text:
- Jason Lee
2019香港 Band 1 名校中學排名(男校)
間間都名校,唔通間間都係名校咩?名師 Blogger 今日就同大家分析下傳統名校,地區名校,傳統英中嘅排名,幫大家望一望宜家全港中學最新排名.大家係為小朋友揀選名牌中學時就能更有打算,為子女搵到最好的名校,無論係選科定升學路上都會有更好嘅打算,隨時搖身一變,成為人中之龍!
1. 喇沙書院
作為Band 1中學排名的頭三位,就當然有喇沙書院份啦!淨係計醫科生,喇沙書院每年都會有差唔多二十位畢業生會投身醫生嘅行業.不但係咁,喇沙書院係2019年亦勇奪校際田徑比賽男子組第一位,證明同學唔係淨係死讀書,連運動音樂都範範掂,作為全港中學排名50強第一位實在係實至名歸!
2. 拔萃男書院
講起喇沙,又點可以無拔萃呢!雖然拔萃DSE嘅成績無喇沙咁優秀,不過勝在有IB可以讀!拔萃每年都總會出幾個IB狀元,實在係為校爭光.除左奪目嘅公開試成績,男拔亦都成日爭奪到紫荊杯嘅殊榮,同喇沙係運動方面嘅比較都可以話係好熱烈!
3. 皇仁書院
講左咁多間係九龍區嘅學校,就等我地去港島區望一望啦!皇仁書院歷史悠久,有過百年嘅歷史.每年學生嘅DSE成績都非常亮眼,學生唔係讀醫科,就係讀法律,絕對係培育下一代嘅一個好選擇!不單只係咁,皇仁書院作為一間官立學校亦唔收各位同學學費,係草根階層嘅首選!
總結
正所謂『近朱者赤近墨者黑』,小朋友入到心儀嘅中學,真係可以為人生帶黎好大影響.入到香港中學排名嘅學生不但係成績方面比較優秀,係名校入面仲可以引起協同效應,目光視野都比普通學校的同學來更上一層樓.要小朋友入到名校,成績固然好重要.要好成績就首先要有一位好嘅導師,名師補習中介有齊上面咁多間名校嘅狀元畢業生,入學面試無難度!仲唔快手去網頁望一望我地做緊醫科生嘅上門補習老師?


text:
「熔斷」
對於有買開股票嘅朋友,一定對過去一星期兩次「熔斷機制」有唔同睇法.其實係而家嘅環球環境,投資股票真係要好小心.但係中國證監會竟然覺得「熔斷機制」係可以保障股票市場嘅穩定性,但係開市十五分鐘就已經搞到停市,問題係邊?當然就係投資者嘅心態.如果你知道隨時個股市會因為「熔斷機制」而停市嘅話,比著我都會係停市前出貨走人先啦.所以個機制根本無將人嘅心理考慮在內.
「干預」
其實「熔斷機制」原意唔係干預市場,而係希望設置冷靜期.依家嘅中國股票市場真係好似香港嘅九十年代,全民皆股.當然經濟好嘅時候當然就係越升越有,不過就算中國政府想利用「熔斷機制」穩定市場,但係其實只會加速跌勢,因為係大環境影響下再加上恐慌性出貨止蝕,機制出台幾日就已經觸動機制兩次真係唔難.所以中國證監會急急煞停「熔斷機制」,但係咁就可以停止跌勢,穩定股票市場?
「反應」
當然好多國家都有採用「熔斷機制」但係因為中國市場係當日買入嘅股票,必須要到下一個交易日先至可以賣出,同其他市場唔同,所以引發市場恐慌不足為奇.另外現時嘅「熔斷機制」閾值設置太低,不但不能防範極端情況,反而造成反效果.雖然話今次中國證監會急急煞停「熔斷機制」但係唔代表佢哋唔會作出適當調整之後再次出台.點都好,投資係有風險,所以真係要量力而為唔好跟風呀!


text:
Wikipedia:政策同指引
維基百科發展咗一套政策與指引,咁多年來幫咗助我哋步向我哋嘅共同嘅單一目標:我哋響維基百科嘅目標係建設部自由嘅百科全書.所以喺討論版,計劃空間,電郵,元維基,互聯網駁信管度辯論維基百科嘅政策好尋常.歡迎大家參與.
雖然我哋會尊重大家嘅共識,維基百科唔係民主組織,管理亦有時前後不一.因此人哋總有咁嘅分歧:有人認為原則應該明文公佈,有人認為書面形式嘅條文響覆蓋每個爭議話題時有先天不足.但唔理係點,如果用戶違反咗我哋嘅書面政策嘅精神,就算冇觸犯邊條具體規則,亦會被懲罰.
然而,如果用戶遵循咗假定善意原則,採用文明嘅編輯方式,努力尋求共識,並追求緊建設部優秀嘅百科全書嘅目標,佢就會受到歡迎.維基百科好欣賞嗰啲能夠惠及全民嘅編輯工作.
關鍵政策改
你唔使睇完維基百科每項政策先開始寫嘢.然而,以下政策對呢項目尤其重要,你越早理解並使用佢哋越好.
- 維基百科係部百科全書.佢冇其他嘅目標,所以同呢個目標無關嘅內容實會被移到其他維基媒體項目或者直接清除.(睇下維基百科唔喺乜嘢.)
- 尊重其他貢獻者,維基百科嘅貢獻者嚟自唔同嘅國家同文化,有唔同嘅觀點.尊重其他貢獻者係高效合作同建設維基百科嘅關鍵.
- 唔好侵犯版權,維基百科係部自由嘅百科全書,領有GNU Free Documentation License嘅牌照.如果提交咗侵犯版權嘅版,會妨礙我哋嘅建設部人人可分享嘅自由嘅百科全書嘅目標,而且重會引起法律糾紛.(睇下維基百科嘅版權)(呢個亦係涉及所有維基百科基礎項目嘅基礎事務)
- 避開偏見,寫嘢應該採用中立嘅觀點,代表個話題嘅全部睇法,採用客觀同陳述事實嘅語調,呢係為咗使人哋易於達成共識.
幾種精華版改
推薦次序:
下面嘅目錄包含咗維基百科嘅每項政策:
- Category:維基百科嘅官方政策:普遍接受嘅政策,每個人都應該遵守.
- Category:維基百科指南:並唔死板嘅被普遍接受嘅重要規則,喺多數情況下都適用.
程序問題改
政策係點發起嘅?改
而家政策嘅變動嚟自三個渠道:
- 對當前慣例同常見嘅實踐操作嘅記錄同分析.呢啲嘢形成咗記錄維基百科點運轉嘅提案.當然,單一用戶無法獲知「常見嘅實踐操作」係乜嘢,但係,對經常使用嘅操作過程嘅常見結果進行記錄係制定政策嘅好方法.
- 經大家提出,並達成共識需要遵守嘅政策.(睇下點提出新政策.)呢啲通常係關於改變維基百科運轉方式嘅提案.
- 嚟自占美·威爾斯(Jimmy Wales),董事會或開發者嘅宣言,呢啲宣言主要關於版權,法律事務或服務器負載等方面.
當下提出嘅同埋已經被否決嘅政策可以喺呢度揾到:
- Category:維基百科嘅提案:有關新政策嘅想法
- Category:維基百科已經否決嘅提案:已經否決或廢止嘅政策
政策,指引,評論文(essay)等嘅分別改
- 指引係(1)可操作嘅兼且(2)由共識授權嘅頁.指引並唔係一成不變嘅,亦唔係由常識同埋一啲例外組成嘅嘢.指引嘅修訂應該喺佢嘅討論頁度討論,而唔該唔好通過開新版嘅方式,儘管人哋普遍同意可以通過編輯頁面嘅方式補充一個指引.人哋有時會希望通過投票表決嚟決定嘢,但係呢係個糟糕嘅想法,因為咁會將事情極端化(諗知細節請睇WP:VIE).相反,指引嘅制定要聽取並解決多方嘅異議.
- 政策同指引相似,只係更正式,並且例外情況好少.同指引一樣,對佢哋嘅修訂嘅討論應該喺佢嘅討論頁度進行,如果篇幅太大,可以分出若干分支.如果冇得到共識,唔該唔好去編輯政策.
- 一定嘅流程係做嘢嘅核心嘅有序嘅方式,並且應該遵循一定嘅政策同指引(例如,「關於刪除嘅政策」講述咗「刪除之流程」點運轉).
- 提案係人哋提議嘅但重未得到共識並喺度討論緊嘅指引,政策或流程.對提案嘅修訂應該喺佢嘅討論頁度進行(唔係通過開新版嘅方式),但係人哋普遍同意通過編輯頁面嚟補充提案.提案應該大力宣傳並徵求反饋,以便達成共識.提案嘅狀態唔該唔好由投票計數嚟決定,但係民意測驗係個好工具,可以用嚟幫助評估意見同埋使有關嘅討論成形化.民意測驗並唔可以代替話題討論,亦唔係話民意測驗嘅數據來源就能夠說明達成咗乜共識.
- 功能請求係關於更改維基百科軟件嘅請求.呢種請求應該喺Phabricator提交.開發者永遠唔會喺冇徵求人哋嘅意見嘅情況下採納啲嘢.因此,如果你要提出一個功能請求,首先要同開發者討論,然後先能夠徵求大眾意見,以免使佢變得毫無意義.
- 「點樣」型文章——或者話幫助頁——係話畀人哋知點做嘢嘅說明性文章.佢哋由對關於點做嘢有唔同觀點嘅人寫成.
- 評論文(essay)係一啲唔係可操作嘅亦唔係說明性嘅文章,唔理佢哋達冇達成共識.評論文傾向於係評論性嘅.評論文無須向邊度提交,亦無須宣傳,你要明評論文並唔總係代表成個維基社區嘅聲音嘅.如果你唔希望你嘅評論文俾人哋改寫,就將佢放到你嘅用戶空間度.
政策點執行?改
你係維基百科位編輯.因為維基百科冇責任編輯同文章審核系統,活躍嘅參與者會製作編輯副本並修改佢哋睇到嘅格式同內容嘅錯誤.因此參與者即係作者又係編輯.
因此個人用戶響編輯頁面時應該遵守政策同指引,並作相互討論.管理員會通過封鎖用戶嘅方式執行例如反破壞嘅政策.喺極端情況下,仲裁委員會有權處理有嚴重分歧嘅問題,如同普通嘅解決爭端過程嘅步驟.
軟件啲功能好容易被濫用,例如刪除同鎖定頁面(禁止編輯),因此呢啲功能只有管理員先能夠使用,佢哋係維基社區嘅有經驗嘅同被信任嘅成員.如果想瞭解更多信息,睇下Wikipedia:管理員嘅閱讀一覽.
指引改
除咗上述普遍受認可嘅政策之外,有一大片被提出過嘅指引已經俾維基友採用咗.佢哋為喺維基百科遇到嘅唔同情況提供指引.佢哋包羅萬有,從命名嘅慣例同應該迴避嘅敏感詞語,同埋咪嚇新人.
其他關於維基百科嘅文獻同討論改
- 元維基網站包括好多關於維基百科同相關話題嘅社論風格嘅文章.
- 喺維基百科中開創「點樣」型文章.
- 維基百科應唔應該包括嗰啲文?Wikipedia:集中討論有好多關於建立呢方面嘅共識嘅討論.所有用戶都應該堅持呢啲政策.
參看改
- Wikipedia:城市論壇 (政策),去討論現有嘅同埋建議緊嘅政策.
- Wikipedia:城市論壇 (提議),去討論同政策無關嘅提議.
- Wikipedia:忽視一切規則
- Category:維基百科政策同埋指引 已被接受,被否決或者被提議嘅政策一覽.


text:
聖誕節濃厚嘅溫馨氣氛,等好多人期待嘅不外乎收聖誕禮物了!不分年紀,大人和小孩,都鐘意充滿surprice,歡樂嘅收禮物,而聖誕節party最常有嘅活動莫過於交換禮物.
交換禮物就有許多形式嘅,大多係統一預算,規定大家揀同預算差唔多嘅聖誕禮物,然後係活動當天,大家一齊抽禮物.仲會有「小天使」形式嘅交換禮物活動,參加者係一開始就知要送禮物俾邊個,然後根據規則,係約好嘅日子做「小天使」將準備好嘅禮物俾收禮人.
◎交換禮物送咩好?
活動前最令人困擾嘅莫過於送d咩聖誕禮物啦,據統計,係交換禮物嘅活動中,要成為「最識送禮」嘅人,禮物一定要揀得實際又夠surprise,如果唔係就令到精心準備嘅人覺得失落不符期待.
以下精選聖誕禮物推薦品項,大家不妨根據自己嘅預算參考:
‧ 高階交換禮物:電子產品
下圖中嘅一同二選項,手機好似永遠狂搶嘅蘋果;相機好似經典大牌Nikon,Canon;電腦儲存裝置配件都係個好選擇,就好似第二個符合聖誕節氣氛嘅訂造USB 手指,相較於前兩者,訂造USB 手指嘅價位比較冇咁大負擔.
‧ 實用生活禮物:包包,鞋子,皮夾
根據活動訂嘅金額,參加者可以揀符合自己預算同規定價位嘅實用禮物:手袋,鞋,銀包等,揀經典或係該牌嘅熱銷商品,自然唔洗擔心收禮人唔開心.(唔鐘意仲可以攞去轉賣呀)注意!由於尺寸問題,鞋只適合係知道收禮人係邊個先可以揀黎送俾人嫁!
‧ 暖心禮品
北半球嘅聖誕節正值寒冬,呢個時候送可以等身體溫暖笠笠嘅物品就再好不過啦,由第七項開始:保溫杯,毛毯,手套等冬天必須用品,甚至係同聖誕相關嘅造型點心!唔只等收禮人暖住咁過冬,仲暖到入心!
決定好送咩聖誕禮物未呢?快d揀獨特嘅聖誕禮物等收禮人覺得超值,自己又送得開心喇!


text:
8 DECEMBER 2013(SUN)好榮幸得到迪士尼嘅邀請,出席今次依個咁節目嘅活動.可以近距離欣賞由美國帶來香港嘅十樣珍貴收藏品,同埋能率先欣賞到一月上演嘅電影《大夢想家》,所以真係超級興奮~
係活動未開始之前,大會先為我地播放一條短片,好攪笑嘅MICKEY呀~
今日活動主要係由來自華特迪士尼檔案館嘅檔案員Justin Arthur先生為我地做分享~
先為我地介紹華特迪士尼先生,有好多珍貴嘅照片呀~
MICKEY嘅前身其實係是一隻兔仔名叫OSWALD,即憬第一個由迪士尼先生創造的卡通人物,其後慢慢演變就成為我地大家都好鐘意嘅MICKEY啦~
其實今日都分享左好多唔同種類嘅珍藏品同埋事件,不過真係唔可以係度一一介紹,等我介紹幾件非常重要嘅珍藏品,有啲仲係第一次係嚟香港呀!
1934年出產嘅MICKEY鬧鐘~
之後就一系列《雪姑七友》喺1938年於上海上映嘅印刷品,有自製布偶公仔嘅紙樣,場刊,報章廣告~
席間仲播左一條《雪姑七友》嘅手繪片段~
1955年嘅收藏品內有華特迪士尼先生親筆簽名嘅《小姐與流氓》故事書~
Justin就為我地簡單介紹華特迪士尼先生如何創立樂園,同埋佢建立樂園嘅理念~
1955年位於加洲嘅美國迪士尼樂園開幕,當年迪士尼樂園嘅第一張門票嘅複製本~
1963年香港出版嘅101斑點狗漫畫,依本漫畫係第一次回到香港作展覽呀~
之後Justin亦為我地介紹左幾套電影嘅道具,原來佢地拍攝電影時都係好認真,每一件道具都做得好細緻呀!
《怪誕城之夜》嘅南瓜~
《愛麗斯夢遊仙境》中其中一名小女孩所戴嘅帽~
《創戰記》使用嘅雙截棍道具~
《魔境仙縱》寶庫中使用嘅金幣道具~
今日我地另一個主題就係《大夢想家》,所以Justin都為我地準備左好多關於電影嘅歷史資料,有角色設計草圖,拍攝情況等,等我地可以對電影背後了解更深呀~
原來依家迪士尼發展都越嚟越大,已經有唔同種型嘅品牌,目的都係為我地提供一個優質嘅娛樂活動呀~
Justin介紹完畢,先休息一陣,等我地可以有時間近距離睇吓啲珍藏品,同埋同Justin影相留念啦~
之後我地就開始欣賞《大夢想家》~
係度就暫時唔方便透露劇情,絕對係感動之作,我睇嘅時左幾次.電影會係2014年1月上映,大家真係要密切留意,有機會一定要入場親身感受呀!


text:
「別府」
經過琴晚嘅三個小時路程,同經過無數個隧道之後,終於我哋都係要七點幾先至嚟到別府.當然我哋超級唔好意思,因為人哋八點鐘個晚餐時間就應該完,點知比我哋搞到八點半.而食懷石料理係應該慢慢食,但係一來郭大少唔知點解成個旅程都超興奮,係度跑嚟跑去.所以到最後,我哋一窩蜂咁食完飯之後就返房換衫,然後去酒店個露天溫泉浸一浸.瞓完覺之後,今日嘅行程就係去睇別府嘅溫泉同去野生動物園.
「行程」
嚟到第三日嘅行程,我哋食完早餐浸多次溫泉之後,就出發去到別府最出名嘅別府八地獄,但係去到先至知道其中一個無得去.不過我哋今日都淨係去咗鬼山地獄,白池地獄,灶地獄,鬼石坊主地獄,海地獄,因為去完都已經肚餓要去食晏.至於血地獄同龍卷地獄希望仲有時間去啦.之後我哋去咗食胡月冷麺先至再出發去野生動物園.本來諗住郭大少會見到啲真嘅野生動物會驚,但係出乎意料佢竟然全程無扭計仲好開心.
「動物」
其實無諗過係日本會見到咁多嘅野生動物,又老虎,又獅子,仲有鹿,斑馬,大笨象,長頸鹿,犀牛,豹,駱駝,等等.話晒好多都係住係啲熱帶地方,但係竟然係啲咁凍嘅地方都有.雖然價錢真係有啲貴,但係至少可以俾郭大少去睇都啲真嘅動物就無所謂啦!其實我哋睇完動物就已經四點幾,所以就直接去今晚嘅溫泉酒店休息下.老婆今晚訂咗四季庵,而最特別嘅係佢嘅主樓係由世界遺產白川鄉搬遷過嚟嘅合掌式嘅房屋.
Also published on Medium.


text:
The Cantonese podcast for fans of linguistics, language lovers, and Cantonese learners. This episode discusses tone-melody matching in Cantonese lyric writing, the relationship between music and society, listening to foreign songs, and singable/poetic translation across different languages.
Show notes and links available on the Cantonese page. Transcript below.
This podcast is also available on YouTube. Don’t forget to subscribe!
三:啱音呢啲,我諗唔使好詳細解釋啦.即係大家都知道
以:係啊,大家feel到囉
靳:如果大家都feel到,係咪feudalism啊?
[dead air]
三:唉
[jingle]
全部:新年快樂
以:歡迎大家又返到嚟絮言.狂想嘅第六集.
靳:吖係喎,噉啱啱呢個香港樂壇呢,又派咗張成積表喎,好似大家呢排都好關注廣東歌喎
三:係啊,啲人成日話咩香港樂壇已死,噉但係好似多咗人對香港嘅音樂呢,有多返少少信心喎
以:噉當然音樂同埋語言嘅關係都係千絲萬縷啦,噉作廣東歌之所以特別困難呢,其實其中一個好緊要嘅因素,就係廣東話聲調同埋呢一個旋律嘅關係.噉就令到填詞非常非常之有挑戰性下?
三:係啦,噉啱啱以色列講嗰個就係所謂「啱音」呢個填詞嘅限制啦,噉佢令到廣東歌呢,都係非常之難填嘅.要填得好呢,都唔容易嘅.如果你將普通嘅官話嘅詞啦,直接用廣東話唱出嚟,就可能會有呢個唔啱音嘅現象啦,就好似好多一啲比較舊嘅教會個……噉就聽落去呢,就比較搞笑啦.噉呢,亦都可能某一啲字呢,就比較聽落去有啲粗俗嘅.
以:係啊,我舉個例子啦.我自己作為呢一個……即係古典嘅作曲家啦,噉有時寫一啲中文嘅樂曲嘅時候呢,噉成日都遇着呢個問題嘅,因為同時間你想嗰個旋律可以啱到你個廣東話詞嘅音啦,噉但係同時間亦都需要去到顧及到佢旋律本身,你想做嘅效果.噉所以係好難嘅,噉變咗有好多作曲家呢,就寧願去到用官話嚟到去唱佢哋嘅作品,而唔用廣東話啦.不論係古典樂同埋喺流行曲裡面,都有同一樣嘅問題啦.噉其實呢個係關乎所謂協音呢個概念啦,其實就係喺聲調語言裡面,唔同嘅語言,有唔同嘅程度嘅一個要求嘅.噉譬如話不嬲官話……因為佢嘅四個聲調呢,其實只不過係上落方向嘅唔同啦,噉所以其實你唱嘅時候呢,你只要將個音可以符合返你嗰個上落嘅趨勢呢,就會啱音㗎嘞.噉但係廣東話呢,一嚟佢除咗呢個上落之外呢,仲有高低嘅分別啦.噉所以變咗你一嚟要啱嗰個啦,同埋你要喺每個音之間佢嘅距離係符合返廣東話裡面嘅距離啦,噉再加埋呢,其實呢個純粹係……即係慣常呢,廣東話啱音嘅程度係去到99%嘅,噉所以每個音同每個音之間呢,你可以揀嘅聲調其實真係非常之少.
靳:噉其實呢樣嘢,真係大家聽慣咗都會feel到係啱音定唔啱音噉樣嘅.係喎,諗起呢,我哋三苗啦,同我,其實之前都有用粵語嘅詞呢,嚟填世界上唔同國家嘅國歌噉樣嘅.
三:係啊,噉就……我哋就曾經試過揀某一啲國家嘅國歌啦,噉就去譯做粵文嘅詞.噉其實都有唔同種類嘅挑戰啦,噉第一,啱啱講到佢啱音嗰一個限制啦.噉當然押韻都係廣東音樂同埋西方音樂嘅一個好常見嘅限制啦.噉另外最重要嘅呢,就係佢哋嗰個曲風同埋嗰個歌詞嗰個意思啦.因為唔同國歌嘅風格呢,都係有啲唔同嘅.所以嗰一個文風呢,都係要有少少唔同啦.噉例如冰島或者啲北歐啊,或者啲比較和平噉樣去獨立嘅國家呢,通常佢嘅國歌都係會比較講係讚美佢哋自己嘅國土啊,風景啊,人啊,噉樣一啲噉樣嘅嘢嘅.如果係一啲革命立國嘅國家,例如法國啊,美國啊,中國啊,噉樣呢一啲呢,佢哋嘅歌詞都係會比較係關於戰爭啊,革命啊呢一啲噉樣嘅題材嘅.噉所以翻譯嗰陣呢,都要留意返呢一啲噉樣嘅題材囉.噉我哋就畀大家聽下一個例子啦,就係我哋一位好勁嘅YouTuber朋友啦,噉佢叫靳禮赫,佢都有同我哋噉樣一齊去翻譯一啲國歌啦.噉佢就擺咗上佢嘅YouTube channel嘅.噉呢,以下呢一段呢,就係瑞典國歌粵文版嘅一段錄音.
北疆峭嶺遠繞
瀟湘古雅地
天高物富水靜山壯田肥
民泰國豐樂道江山勝千里
陽暖月潔闊
海翠草景佳美
陽暖月潔闊
海翠草景佳美
青史滿載我國
之光輝歲月
威風盡四海外響遍盛名
懷故國興盛既可一勢可永
吾輩願盼永居在北方疆領
吾輩誓要葬身在北方疆領
以:噉我就覺得好好奇,到底你哋邊度嚟會有呢一個翻譯國歌嘅諗頭呢?
靳:其實邊個諗先㗎,呢樣嘢?
三:唔記得喎.
靳:好早㗎喇喎,其實已經.
三:係啊,好耐之前㗎喇.
以:噉但係因為國歌本身係一樣……即係對佢哋本身國民好有尊嚴嘅一樣嘢啦.噉當然佢嘅措詞都會非常之靚啦.噉我就想知你哋譯嘅時候,會唔會考慮到呢啲問題,或者會唔會有啲選詞上面嘅挑戰呢?
三:係啦,噉當翻譯嘅時候呢,往往都要去留意成件事要有幾雅啦,所謂.即係佢個register係乜嘢啦.例如一啲歌係比較流行曲啲嘅,即係唔需要咁古雅;有一……有時呢,國歌就可能相反啦,就要比較……啲用詞可能會要文雅少少啊,文言少少啊,甚至乎.通常我哋譯呢,都係用一個比較文言少少嘅文風啦.但係呢,我哋係堅決唔會用一啲普通話用嘅字,即係嗰啲的的了了啊……
以:我正常問你呢個啊.
三:係啊,即係呢啲好多所謂廣東歌會有嘅字呢,咩的啊,了啊,他啊嗰啲.如果佢廣東話讀出嚟係奇怪嘅話,我哋就唔會擺落去囉.即係雖然佢可以係一啲比較文雅少少嘅字,但係都係仍然係廣東話嚟,仍然係就噉讀出嚟,你係會覺得係……呢啲係廣東話嚟㗎喎,噉樣囉.就唔似得好多廣東歌,其實讀出嚟係書面語囉,係官話嚟㗎囉,根本.噉我哋就嘗試用呢一種噉樣嘅風格啦,去譯唔同嘅國歌囉.我都覺得個效果都係OK嘅.
以:係啊,我睇你哋啲歌詞呢,其實佢啲內容都非常非常之濃縮喎.即係我見到一句可能有好多意思喺裡面啦,啲字都當然係比較文雅啲啦.噉望落去其實有啲睇文言嘅味道.噉可能呢一個就係你嘗試去到搵一個符合廣東話語法嘅一種文雅語言,或者一種粵語嘅書面語,做出嚟嘅結果啦.即係好似我前排有嘗試過呢,喺網上打一啲不論用廣東話睇,用台語睇,用官話睇,都睇得通嘅一啲中文出嚟,之後結果就係好似你哋寫呢啲咁文言.噉我都問你啦,噉除此之外,仲有啲咩困難嘅地方?
三:係嘞.噉啱啱就講過啱音呢個問題啦.噉翻譯嘅時候呢,呢個問題呢,就……就成日會出現嘅.點解呢?因為好多嘅歌詞呢,喺原文都係重覆嘅,但係佢個旋律呢,就係唔同嘅.噉所以你譯去廣東話嘅時候呢,你就要特登改過,佢係變做另一句嘞,係,佢先會啱返嗰一句嘅旋律囉.噉呢啲情況,好多時呢,其實都係要稍微有少少創作,都係要加少少意思.因為如果你照譯嘅話,聽落去好似有少少重覆囉.噉好多時都要加一啲額外嘅資訊上去啦,噉就可能原文冇嘅,但係我哋都嘗試營造返原文嗰一個感覺出嚟啦.
[8:16]
以:啊,講開又講啦,噉因為漢語系嘅語言裡面呢,佢每個音節蘊含嘅意思其實一般嚟講會多過多數西方嘅語言啦,即係可能同一個意思,中文你用兩個字講完喇,人哋要用五個音節嘅.噉結果佢嘅旋律就變咗會太長啦,噉你譯入中文嘅時候,噉我就想問嘞,即係佢多咗出嚟嗰啲旋律上面嘅空位,你點樣去填佢呢?你會點樣處理呢?
靳:我諗有好多時我哋如果要填咁多個中文字落去,然後呢啲中文字又可能真係對咗好多嘅意思嘅時候呢,噉啲空位我哋通常都會……即係用一啲同義詞啊,或者一啲對象嘅句子啊嚟做噉樣嘞.
三:係啦,噉就用芬蘭國歌嚟做例子啦,噉第一句呢,就係「Oi maamme, Suomi, synnyinmaa」,噉呢一句呢,就係話「哦,我嘅國家,芬蘭,我嘅祖國」噉樣啦.噉我就譯成「歌頌我土 我芬蘭邦」,噉你就見到「歌頌」呢,係加上去嘅,本身冇嘅.如果唔係,就……就會好似空咗噉樣.噉如果要搵啲嘢加呢,噉通常係加啲可能形容詞啊,動詞啊噉,呢一啲比較係適合擺喺國歌嘅嘢.噉例如「歌頌」噉佢係啲比較適合擺喺國歌嘅動詞啦.就係一個去填呢一啲空位嘅方法嘞.
以:噉樣有趣喇,你就講到「適合國歌」嘅詞語啦.其實你覺得點樣先為之似一首國歌呢?即係我求其寫一首歌出嚟啦,噉反正又唔係真係國歌嚟?嘛,佢國歌係冇官方嘅廣東話版?嘛,噉你點樣去到說服到人呢一個係有國歌嘅感覺呢?
The rest of the transcript is available to Patreon members.


text:
喺新加坡,平貴酒店嘅選擇都非常多,可以話係五花八門.舊年就曾經為大家介紹過4間新開嘅新加坡酒店,唔知道大家仲記唔記得呢?大家唔記得嘅話可以撳呢度去睇返~今次去到新加坡我就趁機揀咗其中一間嚟住啦!
Sofitel Singapore City Centre位於2016年新落成嘅Tanjong Pagar Centre裡面,喺正Tanjong Pagar 地鐵站樓上,由機場搭地鐵嚟轉一次車就到,就算去其他地方亦都四通八達.地鐵站過嚟酒店非常方便,落雨無帶遮都唔怕.同唔少位於新建高樓大廈內嘅酒店唔同,呢間酒店位處於大廈低層部分,大堂位於5樓,今次住嘅房亦都只不過喺13樓,所以景觀唔算開揚,主要都係望下街景.
Sofitel 係嚟自法國嘅奢華牌子,隸屬Accor集團,連同副牌子喺全球有過百間酒店.新加坡就有3間Sofitel系列嘅酒店,而今次住嘅呢一間就係最新開業嘅.即使佢未算開咗好耐,網上嘅評價同口碑都已經非常好,喺TripAdvisor新加坡酒店排行榜已經打入頭十位!
入住前先喺5樓大堂Check-in,辦手續嘅時候會有Welcome Drink-香茅班蘭水~涼浸浸幫大家降溫消暑!最基本房型係Luxury Room,有38平方米(409呎)大,相當闊落.房內裝潢真係好靚,我唔多介紹等大家睇相,我淨係介紹下啲特點啦!房裡面有一本獅城填色書同埋顏色筆,大家夜晚臨瞓前可以用嚟放鬆下~本書會一路傳落去俾下一位客人,話唔定可以順便交流下?!浴缸有另一本書,等大家一路浸浴一路睇㗎,所以大家喺房裡面一定唔會悶,只怕大家未享受完就要撇!
無論你係飲茶嘅朋友,抑或係飲咖啡嘅朋友,呢度都有照顧你!房裡面有成五款TWG茶包,另外仲有Nespresso咖啡機~開床服務 (Turndown Service) 亦都會另外再有茶包同小食供應,而呢啲茶包又同本身房裡面嘅有啲唔同,因為Turndown Service嘅茶包更加適合臨瞓覺前飲,無咁濃之餘,甚至有一兩款寫明可以俾小朋友飲添.個小食都睇得出花咗唔少心思,因為佢唔係原味曲奇餅或者果仁,而係有新加坡特色㗎,其中一晚係班蘭曲奇~成個Turndown Service一絲不苟,值得一讚.另一個要讚嘅地方係垃圾桶.垃圾桶都要讚?無錯,因為呢度個垃圾桶分為兩格,鼓勵大家分類回收,既唔會造成不便,亦都俾返個選擇大家.
今次無試到佢哋嘅自助早餐,希望下次有機會能夠試吓~整體來講,Sofitel喺各方面都非常出色,有充足預算嘅朋友值得嚟試下,無咁多預算嘅話亦都值得你嚟豪一次!如果大家有任何關於旅遊,行程等等嘅問題,歡迎您留言或者Inbox問㗎~
新加坡市中心索菲特酒店官網:www.sofitel-singapore-citycentre.com
電話:+65 6428 5000
參考價錢:連稅後每晚305新加坡元 (折合約港幣1840元)
地址:9 Wallich Street, Singapore
交通:乘搭新加坡地鐵 MRT 東西線 (East West Line) 前往丹戎巴葛站 (Tanjong Pagar – EW15),經A出口到地面後轉右前行即達.


text:
雖然話兩人相處貴乎坦承,但其實好多時候男人為咗避免挑起女人嘅神經,有時候都係會選擇側側膊唔多覺地隱瞞.
到底男人最慣常呃住女人啲咩嘢呢?了解以下5點之後,就可以一眼睇穿男人心!
1. 尋晚幾點瞓
whatsapp講完晚安之後,你以為就對方就真係會乖乖瞓覺?其實由嗰刻起先係佢哋自由時間嘅開始!準備同佢最心愛嘅電腦或手機遊戲整晚愛得難捨難離……
2. 你身形嘅變化
女人最在意嘅就係自己嘅身形,3日唔埋就會問男朋友「點啊,我有無肥到啊?」.呢個時候為咗避免大戰一觸即發,男人都係會乖乖地答女人想要嘅答案.
3. 佢唔想同你屋企人相處
即使佢唔係唔鍾意你父母,但始終都唔想相處太多,因為對住長輩總係會表現唔自在,又可能聽到唔係咁啱聽嘅說話.所以記住要保持適當嘅空間比男人,唔好比佢咁大壓力.
4. 有關EX嘅嘢
現任嘅假想敵絕對會係自己嘅前度,尤其係女人呢種特別容易呷醋,妒忌嘅生物,所以無論現任問啲咩都好,男人都會二話不說地肯定「你無論喺方面都比我個ex好」.
5. 同異性朋友食飯
呢點其實都好容易理解,講咗出嚟會嬲,唔講但被發現就更嬲,所以女人如果想男人會主動同自己交代,建議首先你要令佢覺得你係唔會隨便嬲嘅,大方寬容嘅,咁男人自自然然就唔會咩都瞞住你喇.
(圖片來源:tumblr)


text:
睇穿男人心
呢間用魚網做賣點嘅D場其實只有一年歷史,小姐們以性感魚網衫去招呼大家,咁就掀起一幕幕高潮.負責人話因為當地位處偏僻,加上競爭甚大,單係街頭到街尾就超過十間酒吧及D場,因此要做得好,就要經常諗計仔,有人以囡囡質素取勝,有人就以玩遊戲送獎去吸客,當然如果客人玩得開心嘅,就可成為贏家啦!
「男人都係現實嘅,如果畀個女仔你,樣同身材都好得,但個人好悶,咁你同佢玩都玩得唔開心啦!相反如果條女只係普普通通,但搞得好氣氛,氹到你開心嘅,咁就完全唔同啦!我哋今次搞呢個騷嘅目的就係咁,小姐唔係全裸出場,亦唔係穿着三點式,而係令人睇後心癢癢嘅魚網衫,問心嗰句,睇完之後感覺係點?係唔係好興奮先?」
如果係嘅話,即係話佢嘅做法有效,呢啲咁小嘅玩意,原來可以挑起你嘅情感,亦可以話你係一個正常男人啦!
用手去摸
呢場騷都好簡單,因為在場囡囡一出場嘅時候,身上幾乎係赤裸,全身只係笠咗魚網,就現場所見,囡囡們都只不過上台行兩個圈,之後就歡迎人客上台同佢哋玩,人客可以用手去摸,小姐當然唔介意啦!同時佢哋亦可以用支筆喺囡囡身上任何地方簽番個名.囡囡們身材都相當激凸,其中有幾位大乳牛級數嘅囡囡,同人客玩得癲時,雙峰突然外露,呢啲咁香艷嘅場面,係男人都睇得興奮.
其實現場環境都幾混亂,事關人客爭相走上台去同囡囡玩,但係負責人就話呢個係佢哋預期場面,亦係佢哋最想出現嘅,因為亂先會有氣氛,亂先可以令大家玩得投入,話口未完,就已經有客上台將小姐件魚網衫扯爛,睇落又令人幾興奮喎!
撰文:祖


text:
「圓周」
如果一提到圓周率我相信大部份嘅人都會諗到嘅就係用嚟計算圓形嘅周長,而大部份嘅時間大家只會用圓周率後兩個小數位,即係三點一四.當然圓周率係一個無盡頭嘅數字,而相信除咗科學家之外,應該唔會有人用得著,所以正常嚟講大家都淨係會記得三點一四.講真除咗讀書嘅時候會學圓周率之外,其實係日常生活我相信大家會真係用唔著圓周率.
「樂譜」
如果將圓周率變成一個樂譜,究竟會變成點?美國有一位音樂家將圓周率嘅數值編寫成一首鋼琴曲譜.佢以A小調為主調,然後將零至九嚟十個數字分別對應係十個鋼琴鍵上面.右手彈奏係根據圓周率數值所排出嘅數字,而左手則以和弦搭配.當然如果要彈完了圓周率真係會彈到天荒地老,所以嗰位音樂家目前只係將佢編成咗一首約兩分鐘嘅琴譜.
「無窮」
其實原來將圓周率變成樂譜再彈返出嚟係有一個意想不到嘅效果.或者人生同圓周率一樣,人係有無窮無盡嘅可能性,只不過我哋有無空間去諗一啲好似不切實際嘅嘢.其實好多新嘅事物係咁樣創造出嚟,如果唔係我哋今日嘅生活應該係好唔同.大家不妨搵一日試吓脫離現實社會,做一啲自己平時唔會做嘅嘢,或者你會有另一番嘅體驗.
Also published on Medium.


text:
早前英國進行咗個關於床上最掃興事情嘅調查,發現喺一眾受訪男士心目中,最感到掃興嘅事係女伴喺曳曳途中粒聲唔出,搞到佢哋非常冇癮.澳門十八桑拿嘅索女琪琪就話想讓女伴叫得過癮,最重要係令佢哋克服怕醜嘅心理障礙.
其實喺呢個調查中,最令男士掃興嘅床上事件仲有好多,包括伴侶喺唔適當嘅時候排出異常氣體,曳曳途中要聽電話或有人按門鐘等等,只係講到最多人揀嘅就係女伴粒聲唔出.琪琪聞言便點頭話:「其實男士有咁嘅諗法一啲都唔出奇,皆因有男士同我講過,如果同個唔出聲嘅女伴曳曳,情況就好似睇AV卻熄咗喇叭,一啲都唔過癮.」咁點解女仔唔鍾意出聲呢?琪琪解釋:「我以前都係唔鍾意出聲,因此我好明白佢哋嘅心理,當中最大嘅理由係怕尷尬.事關唔少女人都覺得叫床會令自己睇起嚟好似好淫蕩,為咗唔想令對方有咁嘅誤解,咪情願忍住都唔叫床囉!」
女人真係唔明男人嘅諗法,事實上有邊個男人唔鍾意女人外表斯文而裏面卻荒淫呢?反正女伴淫蕩一面都只係得自己睇到,故此對方喺床上表現得愈淫就愈興奮,反而唔叫則會影響到男士嘅情緒.琪琪相當認同呢個講法:「冇錯,因此當我知道男士嘅諗法後,便決定克服自己嘅心理障礙,決定乜都唔理,全情投入曳曳之中,兼且想叫得有幾咁興奮得幾咁興奮,唔再顧及男伴嘅睇法.」結果係點呢?琪琪大笑話:「結果仲使問嘅?佢梗係不知幾咁興奮啦!我叫得愈勁,佢表現得愈賣力,而我更係畀佢搞到高潮迭起.所以話,女人千祈唔好太過介懷自己嘅形象,領略床上樂趣先至係最重要.」
身高:5呎3吋
三圍:35,24,34
撰文:魂
攝影:生


text:
廖碧兒舊愛新西蘭求婚
一向感情備受外界關注嘅廖碧兒, 早前就畀人影到,同年約四十歲嘅闊少盧啟賢(Calvin Lo)同遊芬蘭,非常sweet!雖然Calvin結過婚兼有個女,但係有外形又有錢,點睇都係超級筍盤.難怪廖碧兒提起新戀情都特別甜絲絲,佢認愛之餘,仲同東姑透露佢哋係一年前透過慈善活動認識.
廖碧兒有新發展,咁佢嘅舊愛林忠豪又點呢?有指,喺七年前,廖碧兒為咗林忠豪狠飛咗拍拖六年嘅陳豪,搞到形象扣晒分;可惜,「林廖」最終分手.最近,林忠豪同樣有喜事,其實喺早前佢已經同東姑講求婚呢樣嘢,當時仲煞有介事:「差唔多啦,了解多啲先,想一擊即中o架嘛.(即係仲要幾耐?)再互相了解多啲先,因為o依家社會上有太多婚姻失敗嘅個案,我唔想自己成為一份子.」
據知,佢上月趁農曆新年同女友去新西蘭度假期間,就順便向拍拖五年嘅Susanna Yiu求婚.雖然Susanna樣靚身材正兼有家底,住大坑上林嘅豪宅,但就曾經離婚同有個仔.不過,林忠豪一啲都唔介意,佢仲曾經大讚女友好好,母親亦好鍾意,兩個sweet到非常肉麻!
有指廖碧兒嘅舊愛,個個都生活幸福美滿,咁佢都幾好腳頭喎!
林忠豪趁飛機未開,同女友Susanna喺商務客位兩份坐,恩愛又甜蜜.
呢幾年,林忠豪帶住女友周圍出席活動,以及朋友間嘅聚會,已經當正女友係老婆,只係欠一個名份啫.
林忠豪送上巨大鑽戒求婚,好有誠意.
廖碧兒嘅新歡盧啟賢主要做投資生意,屋企人擁有唔少物業,好似盧母就揸住兩個合共逾億嘅物業.


text:
九十後,即係指1990~1999年出世嘅一代被選中嘅細路仔,佢哋呢個年代出生嘅人,有好多精彩嘅娛樂文化陪住佢哋成長.書本嘅,有金庸,倪匡呢種大作家,寫下一個又一個迷人嘅文學世界.電影嘅,緊要數一代笑匠周星馳,《鹿鼎記》,《唐伯虎點秋香》等等,而家睇都會令人笑到肚痛.但真係要講最為影響人心,唔係文字,唔係影像,而係九十後每個人都聽過嘅歌曲!
片/九十後有咩集體回憶?網民細數鄧麗欣經典名歌
Image source:IG/stboo
文/積遜猿
香港九十後,全部都二十喇,唔再係當年嘅青澀幼稚嘅細路仔,細路女,已經向緊三十大關邁進喇!呢一代成長嘅人,正式進入社會無耐,面對工作,生活等等事情,難免會感到壓抑.唔開心,好多時都會回想返細細個,咩都唔識,小小事就可以開心滿足嘅日子.最近網上討論區「連登」,就有位九十後巴打,開咗個Post講鄧麗欣 StephyTang,話佢係90後既回憶.呢個講法,好多巴絲打都非常同意,引起網路熱議.
開Post嘅巴打首先講咗佢認為Stephy最出名嘅歌,一定係〈不要離我太遠〉,仲大讚王偉文填詞經典,「真係可以loop足一日」咁話.好多人都話,已經好耐無聽Stephy嘅歌,估唔到今日聽返,突然有好多回憶出返嚟.佢又形容話,今時今日,香港嘅樂壇已經無咗呢種類型嘅歌手,真係好可惜
佢哋一數Stephy嘅歌,即刻又忍唔住係咁舉其他經典例子,好似呢首〈再見不是朋友〉咁,就好多人都鍾意喇!又有巴絲打形容,而家聽返呢首分手歌,別有一番感受.因為細細個未必有咁多戀愛經驗,直到大個咗,拍過拖,亦都好可惜嘅失過戀,再聽返先發現原來首歌咁有意思.
不過講到Stephy最紅嘅K歌,〈電燈膽〉,一句「能承認嗎?我怕當那電燈膽」,真係九十後見到字都有Stephy把聲彈出嚟!當年成堆學生放學一齊去唱K,一定次次都有點呢首歌,搞到無人未聽過,無人唔識唱,真係陪住咗九十後呢一代人嘅成長.聽嘅,唔止係歌,仲有當年開心嘅青春回憶.
有網民List咗佢嘅鄧麗欣歌單,唔知你又同唔同意呢:
經典系列
好心好報
好好戀愛
十分愛
旋律系列
他不准我哭
黑白照
藍孩子
我的最愛
等你約會我
個人最痛系列
七年
其他網民又點樣講Stephy做為九十後回憶,一齊睇睇喇!
「講真當年的確個個都笑佢唔好聽,但又真係耳熟能詳,播返好多佢舊嘅歌都識唱大部份.」
「樂壇欠佢一個交代,佢為90後既青春付出左咁多.」
「講起Stephy就諗起方力申,好想佢地復合,佢兩個係90後既金童玉女.」
延伸閱讀►►►


text:
早機飛鹿児島, 12點就到鹿児島空港,剛好錯過咗一班開往熊本的高速巴士, 咁就係機場食咗午飯等下一班13:35去熊本的高速巴士, 不到一個鐘車程就係中途站人吉IC落車, 然後步行穿過人吉市區去hostel.
鹿児島空港
貫穿人吉市的球磨川
球磨川畔的人吉城跡
人吉城跡
路過一間燒酎酒造,話有免費見學, 咁就膽粗粗咁行入去睇吓, 阿姐叫我自己上工場樓梯參觀
剛好有個日本阿伯阿婆旅遊團參觀中,咁阿叔就尾行
好快就睇完釀酒工場,來到免費試酒環節, 緊係搵支貴嘅嚟試飲先
俾我係商品貨架上發現支超正嘅高酒精度燒酎, 呢支冇放喺試飲枱上, 全場就得一支開咗試飲
織月酒造 覺唔覺都飲咗好多杯吓, 雖然細細杯仲加咗冰, 但係行出嚟時都有小小wing wing地
跟住就路過以前西南戰爭時,叛軍用嚟做軍營的武家屋敷, 西鄉隆盛宿舍跡
嚟呢度唔係去睇人哋住家, 係嚟聖巡,夏目友人帳茶屋,老闆娘係夏目fans,收藏好多夏目的紀念品
入嚟坐低點都要食個Tea幫襯吓
連夏目作者都嚟過,仲有親筆簽名留低
荼屋門口
去hostel放低行李, 就出門去睇貓老師的神社天滿宮
天滿宮只有一座小小的拜殿
全部都係夏目友人帳的繪馬
跟住又行返去人吉市區
中途經過一家鍛治屋, 店門口放置了一個小形圖書館
鍛治屋都有得玩手造體驗,不過係整刀仔
老遠走返入市區,係去搵一間百年温泉錢湯-新温泉
新温泉內的著換間,冇人得我一個客,泡完湯之後去食晚飯
是日收獲: 織月酒造熊本熊燒酎


text:
《豬扒腸仔麵》
圍城附近得兩間餐廳.一間喺城外,一間喺城內.城外嘅餐廳係大財團控制,價位高,味道只係一般.難得城內有舖頭開張,點都要試一試.
呢間餐廳叫自己做茶室,不過其實係開放式設計嚟.餐廳對上一手行高級路線,所以枱枱櫈櫈都有格調:客座係玻璃圓枱配以皮梳化;伙計企喺吧枱後,水吧係流線型設計.不過高級嘅餐廳做唔住,大家或者只係要啲平民享受,茶記開喺呢度有啲違和,不過更加啱我心水.
坐低之後一個後生女驚驚青青噉放低一個單調嘅menu,白底紅字,用標楷體寫住幾十個餐.有麥皮,有通粉,有三文治,有公仔麵.早餐嗰格,有一個餐嘅字體大過其他少少,叫清仔套餐.豬扒雞扒任擇一款,再加一餸配丁麵,卅五蚊送熱飲.我諗都唔諗就嗌咗個豬扒腸仔麵.
唔到五分鐘,伙記捧住個白色底,藍色花紋嘅陶瓷碗過嚟.一塊豬扒,齊揖揖噉剪咗做七等份,晾喺麵面;一條腸仔喺豬扒隔籬.你知唔知平時啲腸仔,其實係雞肉腸嚟㗎?英文好似叫chicken frank.所以腸仔同豬扒一齊食,都唔會咁哘,但係配雞扒就略嫌單調.初時我只係期望啲麵唔好太腍,啲豬扒有煮熟,條腸仔冇發脹.或者係上次喺城外餐廳食咗塊生雞扒嘅陰影,我對呢頭啲餐廳已經冇咩期望喇.
點知一咬一啖豬扒.不得了.塊豬扒厚薄均勻,大概三毫米厚;唔係浸熟,而係輕輕煎過.食油又唔多,啱啱煎出香口,又有一種炭燒嘅苦澀口感.條腸仔都係煎腸,浸咗啲湯都仲有煎腸嘅香味.麵底係出前一丁,本身有蠟質嘅麵,一般唔係煮唔熟硬掘掘就係腍過頭.呢個麵居然做到彈牙效果:麵嘅外層完全熟透,但係麵芯仲係咁煙韌.
只係最簡單嘅廉價食材,調理適中,喺我眼中已經近乎完美.我又使咩食咩黑毛豬,拉麵,德國腸?
其實開心真係可以好簡單.


text:
當許冠傑被指不合時宜,與現今價值觀脫節嘅時候,本地插畫家謝曬皮卻能夠以佢嘅一首〈無情夜冷風〉為靈感舉行同名畫展,借舊時代中勾起一份大家都能夠共鳴嘅失落.大家仲有今明兩日最後機會,去中環PMQ睇睇~
問返畫家本人,首歌係佢童年聽阿媽日播夜播許冠傑CD而認識:「印象中佢大部分歌曲都係輕快路線,歌詞有時搞笑有時好浪漫好sweet,唯獨呢首〈無情夜冷風〉聽落特別傷感,所以印象深刻,人大咗再聽對歌詞意境更有體會.」而今次展覽嘅主題動畫用咗 Room307 嘅翻唱版本,謝曬皮覺得佢嘅演繹比前人更有層次,更令人陶醉.
兩者係睇演出時認識,謝曬皮當時就已經覺得呢個人衣著談吐都好難忘,後來再接觸到佢嘅音樂,更係一聽就中:「今次展覽可以用到佢嘅作品,就好似幫我啲artwork塗咗一層閃令令嘅layer咁.」
〈無情夜冷風〉雖然由許冠傑主唱,卻係由許冠英作曲填詞,最早收錄於1974年推出嘅《鬼馬雙星》.至於 Room307 嘅翻唱其實早喺2019年一月上載到 YouTube,由 N.Y.P.D. 南洋派對 結他手 JIPRIP 重新編曲,keep到份情懷之餘顯得更散漫懶慵,幾串左滲右滲嘅電子琴聲聽落又真係閃令令,配合謝曬皮今次以舊香港為主題嘅畫面,實在係一個驚喜配搭.
嚟到2020年,所謂嘅舊香港已經唔只係50或70年代 —— 謝曬皮描繪心目中嘅舊香港時,無論係買少見少嘅露天火車站,公屋後樓梯踢拖煲煙,放喺單車尾嘅大舊喇叭,啟德機場嘅啡黃色調等等,都頗有90年代味道 —— 而呢一切都已經係三十年前嘅事喇.
問起謝曬皮最掛住香港90年代啲乜,佢就表示最響往當時嘅文化同音樂,尤其成年後開始探索:「好似尋寶咁,我好鍾意當時嘅電台同電視娛樂,例如軟硬天師嘅老人院時段,完全冇尺度可言;果個時代風氣好自由,講咩都得,呢種環境土壤都可以為創意提供養份.又好似《龍門陣》呢個電視節目咁,影住一班才子佳人風花雪月,叼住飛煙談笑風生,當時香港擁有嘅廣播自由言論自由,如今已經冇可能重現.」
今次喺 PMQ 展出嘅十多件作品中,有一幅沿用《無情夜冷風》為名嘅點題作,畫面主角係一個坐喺巴士上層聽歌,吹住城市晚風嘅少女.能夠打開窗吹風嘅巴士,亦即係俗稱嘅「熱狗」,望見呢幅畫時,竟然懷念起以前夏天坐上層吹熱風嘅時光 —— 被懷念嘅係果張會痴住大脾肉嘅膠皮長櫈,還是熱風中嘅自由空氣?you know i know.
而最後一班熱狗,早已喺2012年5月9日凌晨0時2分從旺角開出.
同日,由時任立法會議員葉國謙提出嘅《2012年選舉法例(雜項修訂)條例草案》獲得通過.
同年,梁振英當選第三任香港行政長官.
有好多嘢一早已經返唔到轉頭.
《無情夜冷風》畫展
日期:7月12日 至 7月20日
時間:12-7pm
地點:PMQ Room S209
謝曬皮除咗今次畫展外,亦喺武肺無事忙下完成新書《隔離左右》,紀錄疫情下觀察到香港嘅各種精神面貌,同埋自我隔離時發生嘅兩三事,原定喺今年書展推出,但依家就冇啦,大家去開書店見到都不妨掀下買返本.


text:
姜濤都係Fans! Tyson Yoshi藝名同牛肉飯有關? 氹女友情歌有1千萬次播放
前晚同姜濤,林家謙,Jer柳應廷同Tyson Yoshi(TY)一齊演出拉闊音樂會,展示新一代港產歌手嘅風格.姜濤,林家謙同Jer各自有一定發展,唔少人都係因為拉闊而認識Tyson Yoshi.查實TY作品喺Youtube都有唔少人聽過睇過,喺台灣嘅發展可能更勝其餘三子,就連姜濤都係佢fans!
Tyson Yoshi並唔係日本人!佢原名叫程浚彥,細個就去咗英國讀書,當然因此接觸唔少西方音樂,包括奠定佢作品風格嘅R&B同 Hip Hop.2018年佢開始發表自己創作嘅歌曲,出道作To My Queen係佢有次同女友嗌交之後寫嚟氹返對方.後來TY亦寫咗另一首俾女友嘅歌,直情係以女友個名Christy命名,因為Christy話To My Queen唔夠度身訂造!而Christy本身都喺IG有名氣,個人帳戶就有超過3萬人追蹤.
至於Tyson Yoshi呢個名點嚟?TY想以呢2個字母砌個名喺音樂圈發展,首先諗到叫Tyson,後來喺屋企望出窗外見到日式牛肉飯快餐店招牌上嘅Yoshinoya,靈光一閃決定加埋Yoshi,個藝名就係咁嚟.
TY嘅作品喺香港同台灣獨立音樂界幾受歡迎,Christy嘅MV已經有過千萬次觀看,另一首歌I Don’t Give A 都有過百萬點擊,可能勝過唔少主流歌手.
話說姜濤好鍾意Tyson Yoshi嘅歌Something,於是年初透過花姐搵TY合作,但係TY認為當時人在台灣難以同姜濤坐低傾,而且冇興趣幫人製作歌曲但係自己冇份唱,於是就介紹Something嘅作曲人Gareth T俾姜B,成就出MasterClass呢首歌.而姜B亦喺拉闊影Poster當日,同Tyson Yoshi打招呼兼「表白」有幾鍾意TY嘅歌.
按此下載 全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!


text:
你行完山係咪咁嘅樣?
香港雖然被稱為石屎森林,高樓大廈起得密不透風,好像沒有太多行山好去處.但事實上,香港大部分嘅地區都係郊野,部分外國旅客(尤其是香港人最愛嘅日本遊客)黎香港嘅目的係想體驗行山好去處,既然外國人都識黎香港行山欣賞自然景觀,我地土生土長嘅香港人更加要體驗行山好去處.今日尋補Tutor Circle為大家介紹香港有咩體驗行山好去處.
第一,假若行山新手想遊山玩水嘅話,筆者推介各位試行元朗河背水塘依個行山好去處.呢個地方曾被選為「香港十景」,行山徑中樹木枝繁葉茂,一池水塘清澈碧綠.徑內路程頗短且地勢平坦,登山者可輕鬆行山之餘,亦可減低受傷機會.
第二,如果行山新手想望海睇日落嘅話,就一定唔可以錯過大澳虎山依個行山好去處.大澳虎山同河背水塘一樣,都係非常易行,而且,呢到更加可以見到市區少見,由夕陽映照海洋嘅水天一色.
第三,熟習行山後,想挑戰自己,行陡峭嘅山路?遊山玩水之餘,更想腳踏沙地?玉桂山可以一齊過滿足你三個願望!除此之外,山頂上更加可以遠望南丫島嘅怡人景色,不過要征服呢庭山確實唔易,係專業,行開山嘅你先適合嘅行山好去處,所以大家要先累積行山經驗同做好預備功夫.
第四,假若九龍人想近近地,輕鬆少少咁行山嘅話,筆者推薦大家行一次魔鬼山依個行山好去處.魔鬼山除左可以見到維港海景外,更加可以睇到唔少二戰遺蹟,例如炮台,碉堡等,簡直係行山界嘅博物館.
第五,位於城門郊野公園入面嘅菠蘿壩自然教育徑,依個行山好去處以平路為主,係個親子行山好去處!成條行山徑一共有十四個導賞點,大多都係介紹城門水塘同沿途植物,其中最出名嘅係,水漲時可以睇到水浸白千層美景!每年12月至1月來仲可以見到紅葉!沿路仲可能會有野生嘅獼猴,記得要保管好自己嘅財物啦!
第六,河背水塘係元朗八鄉嘅一個灌溉用嘅水塘,睇落係個隱匿喺山林之中嘅小湖泊一樣,湖中仲有個小島,好似世外桃源,難怪之前獲選成為香港郊野十景之一!而河背水塘家樂徑環繞住河背水塘而建設,全程都係平坦泥路,係條非常簡單嘅行山路線,沿途兩邊綠樹繁茂,小橋流水,其中一段竹林路仲令人有種入左京都嵐山的嘅錯覺,最後仲可一覽本地少見嘅S型水壩,絕對係元屯天人嘅行山好去處!
總括來說,無論行邊條路,行山益處多多,而家天氣咁清涼,快啲約家人朋友去啦!
延伸閱讀 (本地一天遊 2020)唔知去邊玩?本地一天遊大推薦!
延伸閱讀 (跳繩減肥)跳繩減肥有效嗎?真是「低耗時,高效能」的運動嗎?
此文章純屬 Blogger 個人分享,並不代表本網誌立場.
緊貼尋補 Blog,Facebook , Instagram同 LinkedIn,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp sample 補習網 數學補習
大學五件事 綜合格式


text:
各位,《西營盤》電影化了.
唔係提早過愚人節,亦唔係幔特契嘅巨大陰謀───講真的,真係會拍成電影,係你哋嘅支持成就呢件事.
我自細就好鍾意諗故事,成日夢想有日自己諗嘅嘢可以化成為真實映像.大個自知能力有限,喺機緣巧合下決定將自己腦海…
Posted by 有心無默 on Tuesday, December 6, 2016
我覺得本地創作可以走到去電影化(姑勿論到最後果套拍出黎會唔會爛左先算),對於香港既文字工作者,尤其是係用粵語/口語入文既人黎講,都係打左一支強心針.
軟文化往往都係一個利器,問題係識唔識利用.依家情況岩岩相反,係廣東話受到前所未有既壓迫同埋威脅,我地更加應該唔好輕易放棄呢D好既開始,要搵多有能力既人,用口語入文,或至少書面口語可以並行,努力保留住一部份廣東話既影響力.雖然好多人會將唔係書面語就代表文筆唔好,但我依家都睇唔到其實當中有大幾關連.
之前有講到話用書面語可以打到去其他華文市場例如台灣,甚至係反攻中國大陸.但係我覺得呢個只係從作者既市場角度去出發,就無兼顧到我地係咪需要為自己既粵語精神做一種文化保育.我真心覺得,你樣野如果癲受人歡迎,係會打破地域同埋語言界限.就好似我之前舉既例子一樣,依呢年韓風,或者係十年前既哈日,有幾多係先識語言再追佢地既流行文化?應該係絕少.
所以好多人對一D大熱既歌,就算唔識聽唔明點解,但都夾硬背左音節去死唱爛唱.呢個現象,唔係只係香港先會發生.舊時韓國文化係受咩影響?係受香港影響,尤其是張國榮周潤發既英雄本色時代,個個都追住著乾濕褸,個個都知道套戲發生咩事熟到好似我地睇國產凌凌漆一樣.而佢地亦都係跟番廣東話發音去唱番首主題曲出黎,雖然一樣,佢地完全唔知歌詞講乜.
所以講到最後,都係講緊你本身既作品,究竟可以去到幾受歡迎,究竟可以發揮到幾多既影響力.依家無,唔代表將來無.就等於無人敢肯定,如果西營盤呀果D大熱故,譯左做英文,會唔會突然係外國大賣,無人可以肯定.羅馬唔係一天建成,但有人一步一步行出去,可以行到幾多,真係唔知.但時勢會創造英雄,英雄就係會將一D唔可能,為世所不容既事,變成現實.我衷心希望,十年後,廿年後,廣東話入文,係會殺出一條生路,就算唔得,可以令人知道有廣東話存在,就已經夠好了.


text:
細細隻「口袋營燈」‧多項特點夠吸引
一直以嚟營燈比你一個點樣嘅慨念?仲係大大舊玻璃罩,點燈紗嘅汽燈,還是一大堆LED燈泡?
Ledlenser 自ML6起已經採用緊湊式設計,細細個已經可以有600流明嘅輸出,體積同光猛程度完全唔成比例,亦都成為小弟露營必備之選.
一年後見到Ledlenser推出令人驚喜嘅同系列ML4,細細隻,第一眼仲以為係ML6嘅模形嚟添!攞上手著燈嗰下感覺相當不可思議,不過認真測試之後,發現佢絕唔止一盞營燈咁簡單,而且仲有唔少驚喜添!
充電/乾電兩用 靈活方便
營燈閒閒地要開一晚,有時去兩三晚嘅話,電量就更加要計清楚.所以兼容多種電源就最好不過.
ML4基本使用14500充電鋰電池,不過都可以用常見嘅2A電.最大嘅好處當然就係喺鋰電池用完之後,除咗可以即場用Power Bank充電,更快捷嘅方法當然係換入2A電續航啦.
磁吸充電
一般充電營燈採用USB Type A插頭,而ML4就少見咁應用專用磁吸線.除咗接駁更加快捷,更加有效減少插頭嘅磨擦而帶嚟嘅耗損.意想不到嘅係磁吸線接駁之後非常之穩陣,真係要用啲力先可以掹得開,就算喺行進途用中充電都唔容易甩線!
頂部活扣掛勾
作為一盞營燈,可以懸掛係一個看似簡單而又大有必要嘅功能.除咗掛喺營入面,樹技,燈架,營柱,統統都係營燈嘅掛點.ML4除設有掛勾,更加係一個活扣,使用上自然更加靈活.
一個唔錯嘅用法係夜行時,開紅燈模式勾喺背囊,可以為後面嘅行友作提示,去到目的地容易取用,立即轉為白光mode作為營燈使用.
紅燈白燈 二段亮度調節
野外應用嘅燈具其實係非常需要有紅光同埋白光,因為紅光對眼球嘅刺激遠低於白光,但係白光喺照明視野方面就有絕對優勢.
而且無論係紅光定係白光ML4都有兩段光度嘅調節,加上兩者都有閃燈模式,適合喺唔同嘅場合使用.
例如喺觀星嘅時候用紅光照明就可以減低瞳孔嘅適應時間,更加大大減少對其他人嘅騷擾.
300流明 適合中型營帳
雖然好多追求終極輕量化嘅Camper,從來都唔會帶營燈上山,一個頭燈走天涯,不過相信都唔會否認營燈帶嚟嘅舒適感同安全感.而家只有70克重量嘅ML4面世,應該可以吸引到唔少輕量友入手,而其他camper就更首唔會介意再輕一點吧!
好多人買燈具嘅時候呢都會問一個問題,就係光度係幾多?而流明用留名就係亮度單位.Ledlenser ML4 擁有300流明.雖然相比起旗艦級別嘅ML6係稍有距離,但係如果用一般營帳或者有天幕作為反光嘅情況下,其實係相當之足夠.
產品名稱|Ledlenser ML4
產品規格
購買及查詢
? Whatsapp ➤ +852 6114 9726


text:
江戶幕府
江戶幕府,又叫德川幕府(えどばくふ,Tokugawa Shogunate / Tokugawa Bakufu),係日本歷史裏面最後一個幕府,喺江戶城(今東京)所以有呢個名.由德川家康1603年受封征夷大將軍開始,直到1868年明治天皇期間,到將軍德川慶喜大政奉還為止.
喺江戶幕府時期,將軍實際係權力最大嘅人.幕府行封建制,為防諸侯造反,將軍用「朝覲交替」制度,命令諸侯經常回京覲見,除咗令佢哋嘥好多錢喺旅費之上,亦令到佢哋無時間組織叛變.
社會階級改
江戶幕府係封建社會,社會地位由高至低如下:
- 將軍
- 諸侯/大名(亦就係地主)
- 武士
- 農民
- 商人
經濟貿易改
德川家康時,積極同安南,呂宋呢啲地方貿易,同中國,葡萄牙商人競爭,佢確立揸住朱印狀者先准做貿易嘅朱印船制度,據說豐臣秀吉時代就有朱印狀,德川時代加以延續,狀上會附上詳細嘅航行目的地,以及幕府批准嘅準確日期,右上角歙咗將軍嘅紅色官印.日本西南嘅外樣大名同有勢力嘅生意人就喺德川家光下令鎖國之前,航行揸住朱印船來往東南亞,臺灣,馬尼拉之間.江戶幕府鎖國政策以後,限制朱印船嘅海外貿易,1635年喺尋求國家安全嘅前提之下,停晒朱印船航行,廢埋朱印狀制度.
衰落改
幕府嘅衰落,除咗因為放棄鎖國政策,畀外國商船來日本經商,影響社會階級秩序[未記出處或冇根據],亦因為某啲諸侯日漸坐大,甚至之後將軍佢哋因為繼承人爭執,畀人哋諗著愛幕府倒落,成日打仗,私下同外國訂條約,幕府名存實亡.


text:
點先唔甩咁多頭髮??好苦惱
-
estheryau0928 last edited by
本身頭髮已經唔多
唔知點解呢排甩好多
求救
點先會好 thx
-
kellyty10 last edited by
係咪壓力呀? 仲有無咩問題? 有無捱夜之類?
-
ching 去搵醫生睇下
可能毛囊有事或者其他野
-
mummumi last edited by
無錯快D搵醫生CHECK下, 中醫調下身體! 無啦啦甩咁多頭髮應該有原因~
-
nana229 last edited by
我想問有咩中醫好介紹? 唔想睇西醫~ 因之後想要BB
-
jwan123 last edited by
@estheryau0928 said:
本身頭髮已經唔多
唔知點解呢排甩好多
求救
點先會好 thx
有冇食過魚鯊稀?有助減少甩髮架!
我朋友話命力魚鯊稀幾好
-
yingyying131 last edited by
same here
-
chenggigi last edited by
係咪洗頭水唔岩用
每幾個月要轉洗頭水
btw 可以試下去睇中醫專睇頭髮
-
santa_m last edited by
其實頭髮呢D要盡早救
如果唔係毛囊壞死左就gg
手尾好長
分分鐘要幾皮野
-
hellomimi201 last edited by
以前脱髮問題好嚴重
醫生轉介後去了德x 醫
醫左幾個月差唔多
就好返好多
頭髮冇咁脆弱 可能搽左藥同曬燈 唔會一扯就甩
-
beautybeasts last edited by
@estheryau0928 我用完BB 之後一直都有呢個問題, 我朋友介紹我用Himawari 向日葵EX洗髮水同護髪素, 用左真係好似好左D, 起碼甩少一半. 當然壓力都係一個問題.....
-
twinstar last edited by
有無試下食supplement呀, 我d同事有脱髮問題, 食左魚鯊烯可以減少脫髮及白髮,真係work
-
我都有去過 三四次就好得7788
可能我毛囊炎唔係好嚴重
大約要千幾蚊次
-
estheryau0928 last edited by
係咪x善? 呢間用後如何?
-
MayChan last edited by
@beautybeasts said:
我朋友都有介紹我用 Himawari 向日葵EX洗髮水同護髪素, 係日本出, 我早2日係萬0見到, 都有買, 未用, 但個味幾好聞.
-
@estheryau0928 係!我覺得頭髮韌左?唔會輕輕扯下就甩.睇機照到頭髪粗左D
-
wailee119 last edited by
@estheryau0928 said:
本身頭髮已經唔多
唔知點解呢排甩好多
求救
點先會好 thx
你睇下咩因素攪到甩多左頭髮, 好似生完BB都會咁, 因為荷爾蒙失調; 或者你成日染髮/電髮等都會令到D頭髮易斷易甩的.
好多時掉髮有著共通點,就是老化, 荷爾蒙失調以及壓力.
可以試下法從飲食方面入手, 補充足夠的蛋白質, 維生素B群等.
另外,可以選用抗老化洗護產品. 如: 50惠, Himawari向日葵EX等呢D抗頭髮老化既洗頭護髮, 用左之後無咁易斷同甩頭髮.
-
jwan123 last edited by
@jwan123 我個朋友都係食呢隻 甩少左好多頭髮!! 皮膚都靚左好多


text:
河套區?畀返深圳算罷啦
(圖:東講西讀)由河套區計劃引爆出嚟嘅問題,令 IT9 徹夜難眠,因整體觀之,其實關乎香港海陸空域喺97後嘅變化,IT9 嘗試組織一下整件事嘅來龍去脈.成個變形 condom 樣嘅河套區,來源有段故,係1997強国頒佈《國務院令第221號》乜乜乜,將香港同深圳邊界重新劃分嘅一個結果.當年香港讓出水域予深圳,令深圳可以發展鹽田港航運(搶生意),而香港理論上就換塊(又毒又隔涉嘅)爛地返嚟,香港角度去睇當然覺得搵笨.呢塊爛地本應送都唔要,不過竟然又有人一早買咗地段(深圳政府全資擁有嘅公司,呵呵呵),搞到有業權爭議,香港同深圳要談判多年尋求「共識」(原來國務院令係有價講嘅),而深圳角度去睇就「宏觀」地覺得公平,因為私有產權要另計(咁都俾你諗到,但國務院諗唔到),亦要考慮埋221號放俾香港大嶼山西部嘅水域,而且講到讓出航道,珠海亦都冇同香港計較萬山群島水域啦(港珠澳大橋唔係交換條件嚟㗎).更甚,河套區業權複雜程度可能不止於此,唔修改基本法關於香港地域部分嘅話,香港可能永遠都無確定業權(咁鹽田港水域算點先?因為唔同買地,冇人可以買海,所以冇得拗?國務院真聰明).221號並無提及空域,不過由三跑引爆,香港空域問題早前亦議論紛紛,唔知幾時開始,香港空域係縮咗嘅,所以三跑得物無所用.同鹽田港嘅前香港水域咁上下勁抽,香港舊空域係去到澳門咁遠嘅.整體嚟講,以前有得用,可能純粹因為人哋要嚟都冇用,所以冇爭拗,但未必一定合理,雖然合理不合理唔係三言兩語可以定奪,不過如果講空域,依家縮到香港未起三跑已經唔夠用,咁就有啲離奇.空域歷史較為含糊,還望各專家網友賜教.呢筆糊塗賬,難怪咁多人懷念97前嘅香港,依家搞成咁,IT9 建議林鄭不如放棄河套區算吧啦,俾返深圳,換返鹽田港水域返嚟,我哋唔駛要人拆咗個鹽田港咁冇陰功嘅,所有出入船隻向香港交付通道費咪算囉.至於空域,攞返夠香港用就得啦,我哋唔貪心嘅.當然,珠海亦可能照辦煮碗,向香港收通道費,不過無所謂喎,鹽田港吞吐量已經超越香港,net net香港有錢賺喎,而且香港航運係退嘅,鹽田係進嘅,仲要越賺越多㖭.林鄭咁好打,唔好晒咗佢吖,只要佢記得自己喺邊度出世,邊度受津貼教育,邊度栽培佢成高官,相信佢會同中央交代清楚㗎啦,至於深圳,叫香港馬會捐幾億俾佢哋囉,幫佢哋起個通道費清關系統,唔駛諮詢喇(最多俾十個八個假諮詢咁大把喇),唔好令中央尷尬吖嘛.如果珠海向香港學習,馬會咪俾多幾億香港起相同系統囉,馬會咁大方,35億起故宮都出得起囉,加埋10億都唔夠嘅嘢算得乜.係喎,將原來嘅221號規劃改成咁得唔得㗎?小編有信心,俾林鄭做一定得,對香港好嘅嘢,佢不嬲都唔理原來規劃㗎啦,除咗河套區規劃團隊,西九文化區嘅老頂們係咪都好同意呢.荒謬? 係囉,同一邏輯(國務院令唔啱睇部份可以講價,啱睇部份唔准人講價,原來規劃話改就改,馬會出錢就毋須過問,諮詢係嘥氣嘅,鄰區津貼我區生意係國策),點解林鄭手指拗出唔拗入咁照辦煮碗時,佢唔覺得荒謬嘅?#RiverCondom #Palacegate #全部都係手指拗出唔拗入#林鄭仲要覺得自己好英明 #香港唐吉訶德#國務院咪成日閉門做車 #搞埋晒啲引發世界大戰嘅乜乜令出嚟--河套區原來規劃:本土研究社正經建議:—IT9 就話河套區做厭惡性行業都好過送錢俾深圳喇,今時唔同往日,香港依家只得中国GDP嘅2%,你估仲係以前嘅20%咩,仲送錢?—如果講科技發展,與其整多個科學園,不如叫港府 eat your own dog food—亦有建議河套區應該維持綠色現狀,為解救國家污染問題作出少少貢獻—2005年深圳都有考慮過河套區設立保育項目㗎,咪以為深圳唔識嘢先得架/设立专门的红树林生态系统科学研究机构,对现有的红树林保护区形成相应的管理,进行红树林群落保育和栽培技术的研究与开发/文:胡人傑@前線科技人員 發展 土地 創科 河套詳情


text:
拿破崙
拿破崙(粵拼:naa4 po3 leon4;法文:Napoléon Bonaparte,原名Napoleone di Buonaparte,1769年8月15號—1821年5月5號),係法蘭西第一共和國第一執政(1799年—1804年),法蘭西第一帝國同百日王朝嘅皇帝(稱為
生平改
早年改
拿破崙1769年喺科西嘉島嘅阿雅丘城出世.科西嘉島啱啱賣咗畀法國後,法王承認拿破崙嘅老竇係法國貴族.響老竇嘅安排下,拿破崙 9 歲時到法國布里埃納軍校接受教育.1784年以優異成績畢業後,被選送到巴黎軍官學校.
拿破崙 16 歲時老爸去世,佢中途輟學並被授予炮兵少尉頭銜.喺隨部隊駐防各地期間,佢睇過好多啟蒙思想家嘅著作,其中盧梭嘅思想對佢嘅影響非常大.1789年法國大革命爆發後,拿破崙返到科西嘉,當時科西嘉係三種勢力嘅競逐場,革命派,保皇派同獨立派,拿破崙加入支持革命嘅雅各賓派,喺一個志願軍團得到中校嘅地位,後來因為同科西嘉獨立英雄保利起衝突,拿破崙全家被迫喺1793年6月逃到法國.
喺1793年12月,24歲嘅拿破崙帶兵攻下保王黨嘅堡壘土倫.1794年熱月政變中拿破崙由於同羅伯斯比爾兄弟關係緊密而受到調查,後嚟因拒絕到意大利軍團嘅步兵部隊服役而被免去准將軍銜.1795年佢受巴黎督政官巴拉斯之托成功平定保王黨武裝叛亂,一夜之間榮升為陸軍中將兼巴黎衛戍司令,喺軍界同政界中嶄露頭角.
拿破崙係一名出色嘅軍事家,對當時嘅軍事知識深有研究,善於將各種軍事策略運用於實戰之中,尤其係主張將火炮集中使用,以及充分發揮騎兵嘅機動作用.1796年3月2號,26歲嘅拿破崙被任命為法國意大利方面軍總司令,3月9號同情人約瑟芬•博阿爾內結婚,之後就匆匆趕去前線.喺意大利,拿破崙統帥嘅軍隊多次擊退咗奧地利同薩丁組成嘅第一次反法同盟聯軍,最後迫使對方簽署咗有利於法國嘅停戰條約.
埃及之戰同奪取權力改
取得意大利之役嘅勝利後,拿破崙嘅威信越嚟越高,佢成為法國人嘅新英雄.而佢嘅崛起令督政府感到受威脅,因此任命佢為埃及軍司令,派去東方以抑制英國喺該地區勢力嘅擴張.喺拿破崙嘅遠征軍裏面,除咗2000門大炮外,重帶咗175名各行業嘅學者同成百箱嘅書同研究設備.喺遠征期間拿破崙曾下達過一條著名嘅指令:「俾驢子同學者走喺隊伍中間.」拿破崙本人精通數學,同時重好鍾意文學同宗教,受啟蒙運動嘅影響極大.
然而1798年遠征埃及本身係一個大失敗.拿破崙嘅艦隊被英國嘅海軍上將納爾遜完全摧毀,部隊被困喺埃及.1799年回國時,400艘軍艦只剩低2隻小艦,原本侵略印度嘅計畫受阻,人員損失慘重.
呢個時候歐洲反法同盟逐漸形成,而法國國內保皇派勢力則漸漸上升.1799年8月,拿破崙最終決定趕返巴黎.1799年10月,返到法國嘅拿破崙被當作「救星」嚟歡迎.11月9號,拿破崙發動咗霧月政變並獲得成功,成為法國第一執政,實際為獨裁者.
拿破崙之後進行咗多項政治,教育,司法,行政,立法,經濟方面嘅重大改革,其中最著名並且直到今日依然有重要影響嘅係《拿破崙法典》,係政變當晚拿破崙下令起草嘅,好多條款拿破崙本人親自參加討論最終確定,基本上採納咗法國大革命初期提出嘅比較理性嘅原則.法典喺1804年正式實施,即使係喺一個多世紀後依然係法國嘅現行法律.法典對德國,西班牙,瑞士等國嘅立法起到重要影響.喺政變結束後三個禮拜拿破崙向人民發佈嘅公告中,佢自豪噉宣稱:「各位公民,大革命已經返到佢當初籍以發端嘅原則.大革命已經結束.」
1802年8月,修改共和八年憲法,改為終身執政.1804年11月6號,公民投票通過共和十二年憲法,法蘭西共和國改為法蘭西帝國,拿破崙為法蘭西人嘅皇帝,稱為拿破崙一世.12月2號,拿破崙仿效查理曼大帝嘅歷史,以減少革命派對於佢登基帝位嘅不快.呢次係第一次法國皇帝以自己嘅「名」作為皇帝嘅稱號.佢並唔係由教皇庇護七世加冕,而係自己將皇冠戴喺個頭度,然後重為妻子約瑟芬•博阿爾內加冕為皇后.一年之後,佢又喺意大利由教皇加冕為意大利國王.
1805年8月,奧地利,英國,俄國組成咗第三次反法同盟,拿破崙於是喺9月24號離開巴黎,親自揮軍東進,到10月12號法軍已經佔領咗慕尼克.10月17號法國同奧地利喺烏爾姆激戰後,反法同盟投降.之後法國又取得咗奧斯特里茨戰役嘅勝利,反法同盟再度瓦解,並且迫使奧地利取消神聖羅馬帝國嘅稱號.拿破崙隨後聯合德國境內各諸侯國組成「萊茵邦聯」,將佢置於自己嘅保護之下.次年秋天,英國,俄國,普魯士組成咗第四次反法同盟,但係10月14號法軍同時喺耶拿同奧爾斯塔特擊潰敵軍,普魯士嘅軍隊幾乎全軍覆沒,拿破崙因此取得咗德國大部分地區.1807年6月法軍又喺波蘭大敗俄國軍隊,拿破崙同俄國沙皇亞歷山大一世會面,雙方簽訂同平條約,喺之前一年拿破崙頒佈咗《柏林赦令》,宣佈大陸封鎖政策,禁止歐洲大陸同英倫嘅任何貿易往來.自此,法國喺歐洲大陸嘅霸主地位得到確立.拿破崙一世兼任意大利國王,萊茵邦聯嘅保護者,瑞士聯邦嘅仲裁者,並分別封佢嘅兄弟約瑟夫,路易,熱羅姆為那不勒斯,荷蘭,威斯特伐利亞國王.
轉折:入侵西班牙,奧地利同俄羅斯改
1807年末西班牙爆發內部動亂,西班牙國王遭到人民嘅唾棄.拿破崙於是乘機入侵西班牙,並畀佢大哥約瑟夫•波拿巴(Joseph Bonaparte)成為西班牙國王.但係呢個舉動遭到西班牙人嘅反對,拿破崙根本無法平息當地嘅暴動.英國喺1808年介入西班牙爭端,英軍8月8號登陸蒙得戈灣,8月30號佔領咗整個葡萄牙.之後佢哋喺當地民族主義者嘅支持下,逐步將法軍趕出伊比利亞半島.
正當拿破崙陷入西班牙泥潭之際,1809年初第五次反法同盟組成.奧地利從後偷襲法國喺德國嘅領土,拿破崙被迫退出西班牙,率軍東征.奧地利軍隊雖然一開始取得優勢,但係拿破崙好快就轉敗為勝,迫使奧地利簽訂維也納和約,再次割讓土地.次年,拿破崙娶奧地利公主瑪麗•路易莎為妻,法奧結成同盟.
到咗1811年末,法俄關係已經開始惡化,俄國沙皇亞歷山大一世拒絕繼續同法國合作抗英,最後戰爭爆發.拿破崙率領講住12種語言嘅50萬大軍進入俄羅斯.俄軍採取撤退唔抵抗嘅戰術,直到1812年9月12號法軍歷經博羅金諾戰役(法軍有7萬人陣亡同重傷)後,進入莫斯科.拿破崙本來以為亞歷山大一世將會妥協,但估唔到迎接佢嘅係莫斯科全城嘅大火.而呢個時候國內又有人策劃咗一次失敗嘅政變,令佢不得不趕返法國,最後返到法國嘅只有二萬人.
戰敗,流放,百日政權同滑鐵盧改
1813年英國,俄國,普魯士同奧地利組成咗第六次反法同盟,雙方喺德國境內多次激戰.雖然法軍取得多次勝利,但係針對拿破崙嘅壓力就越來越大,直到10月嘅萊比錫戰役法軍被擊潰,各附庸國都紛紛脫離法國獨立,同盟軍開始向巴黎推進.1814年3月31號,巴黎被佔領,同盟軍要求法國無條件投降,同時拿破崙必須退位.1814年4月13號拿破崙喺巴黎楓丹白露宮簽署退位詔書,喺之前兩日拿破崙宣佈無條件投降.拿破崙本人喺退位後被流放到地中海嘅一個小島厄爾巴島.拿破崙保留「皇帝」嘅稱號,但係佢嘅領土只局限喺嗰個小島上.
拿破崙喺去厄爾巴島途中幾乎被暗殺,自己都嘗試自殺不遂.而喺巴黎,路易十八返到法國,重新成為法國國王,波旁王朝復辟.拿破崙嘅妻子同個仔被奧地利人囚禁,重有傳聞指拿破崙將被流放到大西洋上嘅一個小島,呢一切令拿破崙別無選擇,最後喺1815年2月26號逃出厄爾巴島,率領1000人於3月1號返到法國.本來被派嚟阻止佢嘅法國軍隊轉而繼續支持拿破崙.3月20號拿破崙返到巴黎,呢個時候佢已經擁有一個 14 萬人嘅正規軍同20萬人嘅志願軍,路易十八逃走,百日王朝開始.
但係好景唔長,歐洲各國迅速組成第七次反法同盟.1815年6月18號拿破崙嘅軍隊喺比利時滑鐵盧戰役中全軍覆沒,7月15號佢正式投降.法蘭西第一帝國覆滅,路易十八再度復辟.拿破崙被流放到聖赫勒拿島.1821年5月5號,拿破崙喺島上去世,5月8號喺禮炮聲中呢位征服者被埋葬喺聖赫勒拿島上嘅托貝特山泉旁邊.直至今日,拿破崙嘅死因重係眾說紛紜,英國醫生嘅驗屍報告顯示佢係死於嚴重胃癌,但新嘅研究認為拿破崙死於砷中毒,而且喺當年貴族鍾意用嘅牆紙上,歷史學家亦發現含有砷嘅礦物,估計係因為環境潮濕而畀砷喺環境中滲透出來.
佢去世後九年,新嘅奧爾良王朝喺人民嘅壓力之下將拿破崙嘅塑像重新豎立喺旺多姆圓柱上.1840年,法國七月王朝嘅路易•菲利浦派佢個仔將拿破崙嘅遺體接返.嗰年12月15號,拿破崙嘅靈柩被運返巴黎,喺經過凱旋門後安葬喺塞納河畔嘅老殘軍人退休院(即榮譽軍人院).
影響改
拿破崙係一名出色嘅軍事家,佢一生親自參加嘅戰役達到60幾個,而佢指揮嘅多個戰役,直到今日喺軍事史上依然有重要意義.但係佢嘅征戰打破咗歐洲嘅權力均衡,導致其他歐洲強權7次組成反法同盟,最終徹底擊敗拿破崙.喺拿破崙戰敗後嘅維也納會議上,新嘅歐洲秩序同平衡好快被重新建立起來.
雖然拿破崙曾經叱吒風雲幾十載,但係佢嘅功績係短暫嘅,喺佢退位後,法國嘅疆域好快又恢復到佢執政之前嘅樣,拿破崙嘅戎馬生涯對之後嘅歐洲歷史並無重大影響.唯一可以令佢載入史冊嘅,係由佢本人下令編撰嘅《拿破崙法典》,呢部法典係好多現代民主國家法律體系嘅原型.
此外,拿破崙亦係最早提出歐羅巴合眾國構想並試圖通過武力嚟實現嘅人.雖然佢本人並未成功實現呢個夢想,但今日嘅歐洲正在朝向一體化嘅目標邁進.
拿破崙為法國帶嚟榮耀,法國人民始終愛戴呢位法蘭西戰士(有趣嘅係,佢喺18歲之前始終認為法國唔係佢嘅祖國),1840年12月佢嘅遺體運抵巴黎後,90萬巴黎市民冒住嚴寒迎接佢.而喺多年後,拿破崙亦贏得對手嘅尊敬.1855年英國維多利亞女王帶王儲(即後來嘅愛德華七世)到老殘軍人院,女王要王子「喺偉大嘅拿破崙墓前下跪」.
參考改
- (德)艾米爾•路得維希(Emil Ludwig)著/梅沱等譯:拿破崙傳,1999年廣州:花城出版社,ISBN 7536026441
- (法)布里昂(F. D. Bourrienne)著/鬱飛譯:拿破崙傳,1996年天津:天津人民出版社,ISBN 720111072


text:
119被120带走了……网友:一点都不丢人!
119被120带走了……网友:一点都不丢人!近日,这样一部短片在网上火了,8月13日中午,扬州烈日如火,气温高达35℃.这么大的中午,垃圾回收站突然着火了.扬州市消防救援队广陵李典专职.救援队迅速赶到现场灭火.
现场过热的消防员在灭火的同时向自己喷水.扬州消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防处,消防处,消防处,消防处,消防处,消防处,消防处,消防处,消防处,消防处,消防处,消防处,消防处.
消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队, 消防队消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队 消防队,消防队,消防队,消防队,消防队,消防队,消防队.消防处消防处消防处消防处消防处消防处消防处消防处消防处消防处.消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队,消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队消防队 消防队,消防队,消防队,消防队,消防队,消防队,消防队,消防队,你们是最棒的!在如此炎热的天气里,消防员来回奔波灭火.
辛苦了,一定要保护好自己的身体!资料来源:新华网综合推广.消防清流视频主编,网友信息:苏以玉.
本文关键词:正规买球app排行十佳平台,买球app排行十佳平台
本文来源:正规买球app排行十佳平台-www.feriamunilla.com
上一篇:(买球app排行十佳平台)中超:广州恒大0:1不敌山东鲁能 遭遇赛季首败
下一篇:买球app排行十佳平台|上海金融法院受理中国首例证券纠纷普通代表人诉讼案件
- 上一条没有了
- 下一条禅游科技港股成功上市


text:
離開台北101大樓我哋向誠品信義店進發,其實只係步行10分鐘嘅距離,途中我哋被一個大商場吸引住了,睇落呢個叫做Att 4 fun嘅商場有好多靚靚精店店時裝店同餐廳呢~入去睇下啦﹗
商場外面又有人報佳音呢,呢隊仲著埋詩袍添呢,不過只聽到佢哋播嘅background音樂,唔係好聽到人聲添~如果而家詩班係我哋1點鐘方向的話,我哋8點鐘方向就係一個露天嘅美食廣場,我哋見到有條長龍,去八下咩事先~
原來係呢間1973繼光香香雞丫﹗咁多人買嚟食,我哋點都試下啦~返到嚟香港同朋友講起我哋day 4再一次食咗豪大大雞排(點解係再一次,因為2008年印度七星期半之旅之後,我哋台北轉機留咗幾日係文明地方吃吃喝喝,請參閱:26-5-2008:回到現代都市大吃大喝@台北),佢就話覺得繼光香香雞更好味,原來佢係香港人之間已經出咗名呢~原來除咗炸雞之外,仲有炸魷魚,炸菇菇,炸薯等等,不過我哋唔係十分之餓,淨係試下招牌嘅炸雞啦~
賣雞嘅小伙子都非常熟練,一個收錢,一個炸雞,一個就用電子磅秤雞,另外又灑上調味料,非常smooth嘅流水作業,所以隊雖然長,等嘅時間都唔耐~唔,呢個炸雞我覺得聞嘅香味勝過食嘅味道,可能因為雞塊比較細,炸得有少少乾,冇咗炸雞應有嘅juicy,而撒上面嘅椒鹽味道好強烈,雞自己嘅味道就唔係好覺了,感覺上可以再食,但唔會令人難以忘懷嗰種~不過呢,價錢又非常化算嘅~後來我哋都見到繼光香香雞嘅其他分店呢~
另外又有Johnny Walker嘅promotion booth,哇,有個真嘅金色人仔丫﹗呢個artist都好專業呢,郁動得真係好似機械一樣﹗
我哋入去商場逛逛,真係好多靚靚鋪頭,我特別集中逛逛好似log on嗰類嘅大型精品店,因為聖誕同朋友仔有交換禮物呢,睇下有冇咩適合嘅,由台北帶返來夠誠意吧~購物雖然冇斬獲,但我哋去咗全部都係甜品cafe嘅樓層,大開眼界,間間都100% girly又cutie,如果唔係肚子被香香雞填滿,一定要揀一間去歎歎下午茶~
入口已經非常夢幻,有煙霧screen打出來嘅愛麗絲夢遊仙境呢~
華麗嘅香檳噴泉,bling bling bling~呢個噴泉,對我哋嚟講別具意義,因為行到呢個時間我哋已經行到腳板底痛,難得搵到個位坐下,又有free wifi,我哋係度休休息+上上網+(人)充充電,之後先可以繼續嘛~
兔仔話,夠鐘返屋企啦~
係呢個充滿夢幻嘅甜品樓層,我諗起當年去過東京自由之丘嘅Sweet Forest呢,不過呢度更誇張﹗(請參閱:19-5-2010:東京埼玉trip day 5.築地市場.自由之丘.回家咯~)
同一棵聖誕樹,日變夜,燈亮起,再加上前面嘅燈飾波波,另一番景緻~
台北101嘅夜景~不過會變色嘛,好似有啲啲娘⋯
到咗誠品信義店了,外面嘅燈飾我哋睇咗一陣,判斷係玫瑰花,大家贊同嘛?
外面有呢個lego聖誕樹呢,好似遲啲有lego展呢~呢個只係宣傳用~
我哋入到去第一件事係放東西落locker﹗﹗因為之前101買嘅手信已經拎咗好耐了~放低晒,得番$$同埋電話,輕鬆晒,簡直可以飄起丫~
我哋逐層乜都睇下啦,由精品到BB用品到兒童書藉到玩具到大人嘅各類書,難得可以輕鬆逛逛,香港嘅誠品永遠冇可能咁多空間,而且台灣嘅誠品係專登整啲椅子俾大家坐係度睇書呢,真好~其實都有書睇中,明知台灣買書平過香港好多,不過今次真係好節制,理由有三個,第一,上次為咗預備空間俾BB我哋進行咗超級大掃除,唔想重新堆積雜物,都係少買為妙~(請參閱:16-11-2014:懷孕扎記17w1d.超級大掃除)第二,我哋今次嘅行李非常精簡,只有一個露營背囊+普通出街背囊,買咗手信已經要hand-carry多咗嘢,再買書根本pack唔到入去﹗第三,我自從返part-time之後時時享用公立圖書館嘅設施,發現其實都有好多好新嘅書,不過要預約先借到罷了,HK$2.5預約費比起平啲嘅台灣書價,點都更化算吧﹗非常成功~真係冇買到書~睇中嘅⋯返嚟香港試下借啦~
我哋見時間差不多,揀咗一間餐廳食晚飯,要打blog先至上網搵番個名呢,原來係誠品自家品牌嘅餐廳,叫做eslite TEA ROOM~即使係星期日晚上,但人唔多,可以坐得好鬆動,仲有台北101夜景陪襯呢,你睇,張相唔係我獨照嚟㗎,拎住相機嗰個都有擺post﹗
不如我正正經經幫你影一張啦,順便可以影到餐廳嘅格局~
呢度食西式全餐,價錢比起松園禪林平啲啲咁多啦,以質素嚟講比起香港都算抵,但比起台灣好多其他地方都算貴貴地~我哋叫嘅五道菜全餐好似新台幣800-900左右~
雞肉沙律好清新,再一次見到一整排嘅粟米了﹗有冇人可以話我知究竟點整出嚟㗎?
因為我哋兩個都唔係史官,掛住食唔記得咗影個湯添,係意大利雜菜湯,感覺比香港平時飲到嘅light一啲,而且加咗啲粟米粒,甜味多啲,酸味少啲~舊包熱呼呼的,我係度大讚特讚時,day話台灣人製作食物咁認真嚟講,可能食唔到啲唔熱嘅麵包囉~
我嘅主菜係蘋果汁烤豬柳,豬柳都好嫰,配上好多蔬菜+薯仔,營養更均衡﹗
day食牛排,我就係怕出外食牛排好難要佢全熟所以有baby之後我都唔太敢出去食牛~day切咗少少熟透嘅邊邊位俾我,牛味都好濃郁~
最impressive嘅居然係件cake,平時食到飽飽時再有creamy嘅cake就會覺得太heavy,但呢個又唔會喎,唔知點解好light,放入口時如飄雪降下﹗餅底都輕易同芝士蛋糕本身係舌頭上溶為一體,正﹗
飲品有好多選擇呢,day飲咗瘦瘦嘅americano,我要少攝取咖啡因嘛,只好揀肥肥嘅熱朱古力啦~
相片影唔出聲音,其實呢一餐晚飯有種酒不醉人人自醉嘅感覺,當然我哋兩個都冇飲酒啦,但餐廳嘅氣氛,環境,上菜嘅悠閒速度,最重要係播嘅音樂,令我哋兩個都非常陶醉+enjoy~播嘅係jazz版嘅聖誕歌,有傳統的,亦有流行曲的聖誕主題歌曲,我odd到問問waitress佢哋播嘅係邊一隻CD,好明顯佢答唔到我啦,我可以做嘅就係食飽飽之後去誠品嘅CD部意圖搵搵呢隻碟﹗線索非常少,只有jazz聖誕歌,女聲,同埋同一隻碟入面同時有Jingle Bells同埋O Holy Night,去到CD部原來有聖誕專輯特區,以為好容易,點知原來jazz聖誕歌嘅CD都有十幾廿隻,買咗一隻符合嗰三個條件嘅,返到嚟聽都唔啱呢~anyway,嗰個感覺放係回憶就好好了~
1973繼光香香雞網頁:
http://www.jgssg.com.tw/index.php
Att 4 fun網頁:
誠品信義店網頁:
http://www.esliteliving.com/store/store.aspx?sid=A010
前往其他台灣旅遊blog
前往其他懷孕扎記blog


text:
劉備
劉備(粵拼:lau4 bei6,經常變調爲lau4 bei2;161年—223年6月10號),字玄德(jyun4 dak1),係三國時期漢國嘅開國皇帝,以繼承中原皇族漢統自居,同當時嘅魏國,吳國分別各自控制中原嘅北方,江東,同埋川蜀地區,後世稱之為三國鼎立.
早年改
劉備喺東漢桓帝延熹三年出世,嗰時政局動盪,州官割據,羣雄並起.劉備係漢景帝劉啟嘅玄孫,中山靖王劉勝嘅後人,算得上係漢室皇族嘅後裔,佢阿爺叫做劉雄,阿爸叫做劉弘,都做過官,不過兩個都早死.劉備自細就過著窮生活,同佢阿媽雙依爲命,靠賣草履織蓆為生.後生嗰時跟過盧植,學儒家思想,之後走咗去參軍,鎮壓黃巾之亂.
事業改
喺黃巾之亂嗰陣,劉備先後以客軍身份投靠過公孫瓚,陶謙,曹操,袁紹同埋劉表.207年三次去南陽臥龍崗請諸葛亮出山幫佢,史稱三顧草廬.208年劉表嘅二仔劉琮向曹操投降,駐守喺樊城嘅劉備帶同二千幾個步兵同十幾萬平民撤退到江陵,曹操於是派曹純帶五千精騎突襲江陵,劉備唯有轉守江夏.後來佢同孫權結成聯盟,喺赤壁之戰大敗曹操.其後佢佔領咗荊州,益州,更親自統軍發起漢中之戰,打敗曹操,自封做漢中王.220年曹操二仔曹丕廢咗漢獻帝自立,劉備亦喺下年喺成都稱帝,史稱蜀漢.同年佢為咗由東吳手上攞返荊州同埋為關羽報仇,出兵攻打東吳,結果大敗而歸,史稱彝陵之戰.223年駕崩,謚號叫做昭烈皇帝.
劉備臨終嗰時立過遺詔,叫丞相諸葛亮同尚書令李嚴一齊輔助佢個仔劉禪,史稱白帝城托孤.
劉備做過兩年蜀漢皇帝,史稱蜀漢先主,漢昭烈帝;而劉禪維持咗四十年國祚直至亡國,頭嗰十年由諸葛亮主政,尾嗰十年由姜維主管北伐軍事,史稱蜀漢後主.


text:
鍾意旅遊嘅人可能都或多或少聽過主打日本旅遊團嘅太平洋旅行社啦?
不過你係咪見過太平洋旅行社嘅超得意吉祥物?
今日小編要同大家分享太平洋旅行社同集比係如點樣將吉祥物大變身,令吉祥物唔單止係可以用「睇」嘅,更可以「隨身攜帶」,陪你行天涯!
「將整理變得更享受」
圖片來源:太平洋旅行社網站
太平洋旅行社嘅吉祥物──洋太,帶住兩顆貓鐺鐺,大大嘅耳仔,粉紅嘅臉豬登,偶爾會出現喺太平洋旅行嘅Facebook專頁上面.
一般人對於吉祥物嘅大概印象就係偶爾喺活動上出現,或者係網站圖片等等,但太平洋旅行社同集比嘅合作,可以話係跳脫以往對吉祥物印象限制,將洋太變成OTG手指,賦予更多價值.
比起其他常見嘅贈品,太平洋旅行社OTG手指當時一推出,大家都話太好用啦!
原因就喺OTG手指嘅高度便利性,OTG手指可以直接儲存手機資料,插喺電腦等等裝置上面,就可以直接匯入電腦入面,唔需要透過傳輸線,大大增加資料存取嘅效率.
負責嘅業務Z話,當初太平洋旅行社鍾意嘅品項係造型手指,但如果要兼顧得意,實用,並且令資料傳輸更有效率嘅話,果然都係OTG手指最合適.
尤其對於參加旅遊團嘅人嚟講,旅途過程中用手機影嘅相,之後將佢save入電腦入面係再平常不過嘅事,但換個方向諗,如果可以將呢啲零碎嘅變得更方便,更輕鬆,旅遊之後嘅整理相片,保存回憶咪仲更加享受?
「所有設計都係貼心嘅表現」
太平洋旅行社嘅OTG手指唔單止得意,喺使用方面更係貼心.
唔只耳朵上有珠鍊窿可以掛喺手袋上面,洋太OTG手指「一體成形」,帶蓋又唔跌蓋,保護OTG接頭嘅同時都唔怕蓋唔見.
整體嘅矽膠設計唔單止令手感升級,增加彈性,同時亦更加襟用.
各種方便貼心嘅設計同運用方式,令洋太OTG手指可以更輕鬆嘅為大家珍藏旅遊同生活中嘅美好回憶.
吉祥物變成企業禮品當然好簡單,但要點樣變得更好更實用,甚至深得人心又符合趨勢先係一門學問!
你都想做嘅企業禮品?快啲搵集比,無論係咩禮品,咩主題,集比都好樂意為您服務.


text:
「頭痛」
你有無試過頭痛?通常一般人頭痛都會食藥希望減輕痛楚,當然頭痛好影響生活,而且有啲頭痛其實係代表身體出現一啲問題.所以有時唔好睇輕頭痛,以為係好平常嘅事.如果真係有持續性嘅頭痛就必須去睇醫生,唔好以為食咗一般嘅止痛藥就無事.而出現頭痛嘅原因其實有好多,所以有時真係唔會知道究竟因為咩嘢事而頭痛.最好都係搵個醫生睇下以防萬一.
「定時」
近日經常性定時頭痛,所以就上網搵下有無啲咁嘅資料.當然如果持續嘅話就梗係要去睇醫生啦!不過原來真係有種頭痛係會定時定候出現,而真係有一種頭痛叫做叢集性頭痛.叢集性頭痛係一種神經性疾病,常見症狀為反覆性嘅嚴重偏頭痛,常見係眼眶周圍.通常會流眼淚,鼻塞,患側眼眶紅腫.一般而言,症狀持續十五分鐘到三個小時左右.頭痛會斷斷續續持續一周或一個月,有啲甚至會到一年左右.
「種類」
頭痛可以分為原發性同次發性兩種.原發性頭痛係良性嘅經常性頭痛,唔會因為潛嘅疾病或者係其他結構性問題而造成.例如偏頭痛就係一種原發性頭痛.原發性頭痛可能會造成每天顯著嘅疼痛,甚至會影響生活,但本身沒有危險性.次發性頭痛係因為其他原因造成嘅頭痛,原因就好似系統性感染,頭部外傷,血管疾病,網膜下腔出血,腦腫瘤等.次發性頭痛可能無害,亦有可能有生命危險.
Also published on Medium.


text:
2019年5月25日星期六
(開心聚一聚)PizzaExpress食大餐
24 MAY 2019 (FRI)
每個星期五都係小小豬嘅Happy Day,因為佢最愛嘅兩位姨姨都會嚟我地屋企食飯兼陪豬仔玩.不過今日我就唔舒服,所以都唔係好想煮,但小小豬又唔想見唔到姨姨們,就係咁我地就約左出街食好嘢~
先嚟一杯新推出嘅西瓜檸檬特飲,清甜嘅西瓜入口又帶點香茅,薄荷同檸檬再加上梳打水,感覺又真係幾清新呀~
先嚟西瓜菲達芝士沙律,將西瓜加上菲達芝士再配以羽衣甘藍,食落又幾清新哦~
我個人就比較鐘意依個芒果莎莎蟹肉薄脆包,芒果莎莎再埋淡淡蟹肉同埋蛋黃醬一齊食,味道酸酸甜甜真係非常開胃~
當然唔少得每次必叫嘅雞肉凱撒沙律,小小豬就最鐘意食佢嘅脆脆麵包粒,加埋啲雞肉粒粒一齊食,唔覺唔覺依隻豬仔食左大半碟呀~
Daddy就叫左一個意式凍肉拼盤,入面有火腿,辣肉腸,煙三文魚,蕃茄,單睇賣相都已經好吸引啦~
新豬肉蒜香長通粉,依個豬肉其實係純素嚟,而佢嘅味道質感都係同真豬肉好相似,啱晒追求健康人仕.佢嘅味道其實都唔錯帶有蒜蓉同辣椒碎,所以食落都好醒胃~
花語薄餅係一款素食PIZZA嚟,以烤茄子,蘆筍,車厘茄再加入白汁同菲達芝士,入口有一陣陣清香味道,感覺好清新,真係食多幾塊都唔會好邪惡添~
由於小小豬唔辣得,所以我地就叫卡邦尼忌廉意粉俾佢食.佢一個人可以食晒一整碟就唔洗多講佢有幾鐘意啦~
今日小小豬真係食得何其多嘢,又非常開心呢~
有兩位至愛姨姨陪,又食左咁多好味食身,又點會唔開心呢...哈哈哈!
訂閱: 發佈留言 (Atom)


text:
乳腺增生 - 好多人誤解
「乳腺增生」- 一個成日都聽到,但問落又唔清唔楚嘅病變.好多人都想知乳腺增生是什麼回事?有咩成因?有咩治療?洗唔洗戒口?有冇咩食療?一大堆問題,配上一大堆誤解,其實答案又係好簡單⋯⋯
乳腺增生
一般人講嘅乳腺增生,即係fibrocystic changes,或者fibrocystic disease (其實都唔係病,所以唔應該叫disease,不過呢個名實在太根深蒂固),佢只係描述乳房喺唔同女性荷爾蒙水平底下嘅變化/症狀,所以正常過正常.
「即係咩變化/症狀?」
即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸.收咗經就唔應該再有呢個問題.
「咩叫正常過正常?」
最多可以去到成6成婦女有呢個問題,即係有乳腺增生先係大多數,咁你話佢係咪正常過正常,我地已經分唔到有呢個問題仲喺咪問題.情況有如D女明星個個都乳腺增生,我地已經分唔到女明星乳腺增生仲喺咪問題.
「咁乳腺增生同乳房纖維瘤有咩分別?」
乳腺增生係冇一個清晰嘅邊界,通常係好大範圍(例如四分一個乳房)以至整個乳房(甚至兩邊乳房)凹凹凸凸,好似抽葡提子咁.乳房纖維瘤呢就成型一舊野,有清晰邊界,你好清楚嗰度有舊野.
「我家庭醫生都話我係普通乳腺增生,係咪唔洗照乳房?」
其實所有臨床診斷,最好都係有乳房造影的結果去支持/否定它的結論.所以唔好聽到「乳腺增生」呢個深入民心的名稱便掉以輕心,以為唔洗照乳房.
「咁即係點?又係要乳房檢查三步曲先確診?」
今次有少少唔同,未必要第三步抽針.如果臨床同照乳房都吻合係普通乳腺增生嘅話,係唔洗抽針嘅.因為超聲波只係見到乳腺組織整體性咁增厚咗,冇一個清晰邊界/冇可疑目標,冇目標咁又點抽呢?唔通亂咁拮?所以起碼要做齊「乳房檢查三步曲」嘅頭兩步,先至穩妥.
「呢D變化會唔會變變吓變成癌?」
普通乳腺增生(fibrocystic changes)係絕對唔會變癌嘅.同乳房纖維瘤一樣,佢唔會變惡性攞你命,不過佢又唔係護身符/保你一世唔會生乳癌.你同其他女性患有乳癌嘅機會係一樣,隨年紀而增加.
「唔係喎,我上網睇,好多網站都話『如果你唔理乳腺增生,會導致第時生乳癌.』㗎喎!?」
糾正呢啲謬誤,就係我呢度嘅最大目的.點解佢地嗰嗰都咁錯呢?
可能性一:你抄我,我抄你,抄嗰個見人人都咁寫,咪咁抄囉.
可能性二:喺咪會導致第時生乳癌根本就唔緊要,最重要夠嚇人,因為重點就係想sell你張藥方.
可能性三:喺英文譯中文嘅時候同其他增生撈亂咗.會導致第時大啲機會生癌嗰啲增生叫「非典型增生」 atypical ductal hyperplasia (ADH)/atypical lobular hyperplasia (ALH),呢嗰係一個病理學上嘅診斷,即係顯微鏡底下睇先知,唔係臨床檢查/造影檢查可以得出嘅結論.仲記唔記得我喺「乳癌成因 : 我易D生乳癌嗎?」提過嘅風險計算機Breast Cancer Risk Assessment Tool?人地美國政府都喺睇atypical hyperplasia (第6b項)去計算患乳癌風險,冇人會睇普通乳腺增生㗎,唔好搞錯!
「醫生臨床分唔分到普通定非典型增生?」
臨床分唔到.
「咁我點知自己係普通乳腺增生,定係非典型增生?」
我地靠嘅就係造影檢查加減抽針檢查.造影檢查可能可以睇到啲線索,非典型嘅增生照出黎會樣衰少少,呢個好取決放射科醫生嘅經驗.如果醫生覺得照出黎嗰增生樣衰/有可疑,就會建議第三步曲抽針,因為今次有目標(就係樣衰嗰個位).
「普通乳腺增生咁點醫?」
普通乳腺增生唔係病,唔洗醫,唔洗戒口.最緊要排除唔係生乳癌,其餘痛就止痛.
「洗唔洗好似乳房纖維瘤咁割咗去?」
乳腺增生割都唔洗割,你諗吓佢都冇清晰邊界,點割?點知割幾多?冇可能/冇理由割晒成個乳房㗎.
「咁非典型增生又點醫?」
非典型增生(atypical ductal hyperplasia/atypical lobular hyperplasia)就要割.
「點解非典型唔同D,要割嘅?割幾多?」
因為係顯微鏡底下非典型增生同原位癌其實好似(atypical ductal hyperplasia似ductal carcinoma in situ;atypical lobular hyperplasia似lobular carcinoma in situ),文獻記載抽針話係「非典型增生」嘅病人,割出黎有30%其實係原位癌,所以抽針診斷為非典型增生就要割.至於割幾多,就割到顯微鏡底下清為止(有時可能要做多過一次手術),因為咁樣醫生先可以確定你冇生原位癌.
「可唔可以總結一下我有咩要知?」
乳腺增生有普通(fibrocystic changes)同非典型(atypical ductal/lobular hyperplasia)兩款.一般人講嘅乳腺增生就係普通嗰款,大部份女性都有嘅,即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸,收咗經就唔應該再有呢個問題.睇乳腺科醫生嘅目的就係排除啲凹凹凸凸唔係乳癌/非典型增生,醫生要起碼要做齊臨床檢查/造影檢查/加減抽針檢查先至正規.如果確診為普通乳腺增生,係唔洗醫/唔洗割/唔洗戒口/唔洗跟進,因為唔係病,如果痛就止痛.如果確診為非典型增生,就要割到清為止,之後定期跟進.
提漏咗第三款,叫做「瞬間乳腺增生」,良性嘅,醫生叫你割你死都唔會制,因為會影響你嘅事業,女明星最清楚,佢地叫呢啲做「自然,非人為第二度發育」.
相關醫學專欄:乳房百寶箱二:乳腺增生要分典型非典型


text:
近排,郭富城正忙于宣傳自己嘅新電影.傾到電影攝影時,佢坦言喺拍戲時自己因太入戲,仲擔心與角色一樣患絕癥,喺拍完電影之后趕去做身體檢查.郭富城憑借主演嘅新電影《麥路人》角逐金像獎影帝,但呢部戲上畫時間就延遲.
此外,郭富城與導演黃慶勛開直播大傾攝影花絮嘅趣事,喺成部片中,郭富城飾演嘅系監守自盜嘅金融才俊,放監之后就淪落到住快餐店,最后仲患上重病.
郭富城自爆對劇中嘅角色演出投入得滯,到尾都懷疑自己身患絕癥.因為劇中嘅角色需要郭富城煙唔行手,所以佢經常食煙,甚至食到咳唔停,拍完之后,佢自己都覺得好唔舒服以為瀨野.可見郭富城為咗拍好戲真系好博!
喺《麥路人》呢部戲中,藝人鮑起靜飾演郭富城阿媽,兩人合作嘅劇情好感人催淚.喺談到仔乸情嘅時候,郭富城相當有感觸,畀佢回憶返冇幾耐過生阿媽.佢表示,隨著自己年齡增長,都變得越發感性.喺戲中,有好多鏡頭都畀佢感同身受.
系人都知道,郭富城系娛樂圈出咗名孝子,成名后嘅郭富城喺頒獎或者受媒體采訪時都總會提起自己阿媽,更表示冇阿媽嘅教導就冇而家嘅自己.所以,阿媽嘅過身對于佢嚟講無疑系一種沉痛嘅打擊.
講起電影,郭富城仲透露早喺五六年前自己就構思一個電影橋段,仲將古仔寫咗落嚟,準備想圓自己嘅導演夢.佢話自己對于作品嘅要求好高,如果做導演嘅話,某啲場景唔啱,又或者當時狀態唔好嘅話,佢就暫時唔會攝影.佢表示自己身兼導演同演員有時會分心,暫時佢都系接拍唔同嘅角色,沉淀之后,可能會開始嘗試做導演.
喺畀媒體采訪到,呢排喺屋企陪女過生日嗰陣,今次凈系買咗蛋糕喺屋企低調慶祝.近三個月都系喺屋企煮飯食,對此佢好多謝自己嘅外父為其煮飯,佢話自己對于烹飪方面一竅不通,坦言好想挑戰演廚師.


text:
真假政經 - 王慧麟
變了色的龍
後生嗰陣,有位前輩教我分析北方政治.佢同我講,有一樣嘢叫系譜學.即係點呢?睇一個政治人物,唔好只要睇佢眼前嘅行為,而係要睇埋佢嘅出身,佢受過的教育,佢各個階段黐埋邊堆朋友,了解透徹之後,先至可以有足夠的背景去分析佢點解佢響某時某刻,做某種古怪行為.
香港發展咗代議政制好耐.呢套分析框架初時未必合用,依家我發覺幾啱用.因為好多時一個人之行為,初時未必知道點解.時間耐咗,就會覺得,一個政客係正係邪,抑或正中有邪又或者半正半邪,點都會浮現.
廿幾年前,我仲係初生之犢,成個腦都係理想,開口夢覺得,終有一日香港民主會實現,甚至有機會執政添.呢個夢大到一個地步,係覺得願意投身民主事業嘅人,其實幾偉大,而且一定係好有理想嘅人.一遇到呢種人,我就唔知點解會義無反顧地相信佢講嘅嘢.
當時響某人帶路下,經常響北區同大埔出沒.大埔當時有新屋邨,有好多新票源.有一日,有個手足話,有個三十幾歲嘅青年才俊,願意全力發展地區工作,仲用咗佢專業上好多時間幫街坊.當時我都極八卦,咪去佢地個team個會議睇下.呢個年輕專業才俊,果然係好掂,talk得做得,真係有幹勁.大埔啲兄弟話,呢位大哥會響邊處邊度落區,準備區選,兄弟們全力撐到盡云云.
後來我飛咗去英國讀書.唔知某年某日,打廉價長途同大埔啲朋友傾開,佢話唔掂呀,呢位年輕才俊,話唔再響大埔出戰,決定去南區.聽完都愕咗然.當時白鴿仲籌備緊,兩個政團聯合名義出選,席位多,但選嘅人少.喂大哥,唔係傾好咗響大埔出選咩,成隊team花咗唔少時間搞大個餅做好社區工作,點解忽然又走咗去南區呢?後來有機會響一個場合,遇番年輕才俊,佢猛咁say sorry,佢話南區真係要人,自己又住響南區云云.聽完就知道,佢想轉去跟另一個大佬.轉咗會後,成功當選,而且仲更上一層樓,呢個係後話.
究竟一個政客係未應該因時制宜,及時轉會呢?我唔識答.因為香港選舉歷史,同其他老牌民主國家比較,真係好短.有啲國家,轉派系問題唔大,有啲國家例如日本,派系相當剛性,轉大佬形同背叛.香港呢?唔知呀.我都強調,我當時後生,隱隱然覺得,點解三個木頭嘅大佬,咁冇義氣,響當時選戰期間,響大埔挖走個戰將,唔係嘛,未合併已經搶人,咁冇雷氣?依家步入中年,就覺得呢啲嘢你情我願啫,有人想走,有人想收,邊有話派系屬性之東西,你估香港係日本式政治咩?才俊靈活多變,跳走彈入,香港精神也. 呢啲嘢,無話對與錯嘅.
今次立法會選舉見到佢又復出,想起呢件往事.


text:
如題,唔知係咪體位問題?
但我只係訓係度舉高左小腿夾住男友
由於我同男友都冇做愛經驗,佢只係同我講,有av既女仔因為刺激到陰道導致旁邊大腿旁抽筋.
有上網搵過可能係冷氣問題散熱快,但其實我唔覺得凍,又唔覺熱.
動作方面又冇維持太耐大概一兩分鐘
如題,唔知係咪體位問題?
其實大腿外側抽筋都可能有好多唔同原因造成嘅.可能你平時比較少運動,或者嗰日性行為嘅過程相對比較激烈刺激而導致你抽筋.或者可能因為你同男朋友初次進行性行為,你本身心情有啲緊張,咁都有可能比較容易肌肉抽筋.甚至溫度,你身體夠唔夠水份同糖分,動作維持嘅時長呢啲因素都會有影響.而你都可以試下回想下,其實你會唔會平時做開你性行為嗰陣會做嘅動作?其實如果冇做開呢一個咁樣嘅動作嘅情況下,都會比較容易抽筋㗎.
至於刺激陰道/陰部/陰蒂呢啲位置會唔會導致大腿抽筋,其實都好因人而異,因當時情況而定.因為每人每次對性刺激嘅反應都未必一樣.但係都未必有直接嘅關係
不過好多時候AV只係演員演繹,再加上有編輯剪接,未必可以好準確咁反映現實嘅情況.
可能你下次可以考慮下嘗試其他體位,睇下抽筋嘅情況有冇好轉.或者循序漸進咁,令到身體慢慢適應唔同嘅刺激,亦令到自己更加放鬆,肌肉自然都會相對比較容易放鬆,咁就應該會冇咁容易抽筋啦.
同埋如果你地平時冇乜點運動或者一啲放鬆肌肉嘅運動,其實都可以試下堅持拉下筋,等啲肌肉筋骨放鬆啲,可能下次再嘗試性行為嘅時候都會舒服啲.你可以參考下:


text:
各位打工仔,返工的確辛苦.大家每日收工都可能忍唔住問:「係咪我太差,邊度出現問題,所以先會做得比其他人辛苦呢?」但係,問完之後,又點呢?或者應該問,你問過幾多次呢條問題呢?如果隔幾日,你就會問自己呢條問題,一枚打工仔覺得你可能需要檢討自己嘅反思習慣.
一枚打工仔發現人最常見嘅反思流程係:唔開心—諗邊度出現問題—睇資料/心得—發現問題—mark係planner提自己—頭幾日做到—完—有日突然醒起—唔開心—不斷循環.
要注意以下唔知大家有無出現呢個惡性循環呢?呢刻嘅你如果發現「死啦,咪講緊我.」請你唔好即刻貶低自己,因為只會再次進入新循環.希望你冷靜,嘗試諗清楚每個環節點解會發生.反思時候,你可能要注意以下幾個重點.今日先講頭三個重點.
| 不斷睇其他人嘅分析/心得文
你會唔會都有呢個習慣:一發現自己有某個問題,即刻上google同埋各大論壇search,見到其他人不斷拋出一啲高級嘅term,然後好似發現新大陸咁不斷bookmark,再bookmark.越睇越多相關文章,停唔到,最尾太眼瞓就瞓著,第二朝再睡眼惺忪咁返工.
其實呢,你記得幾多bookmark入面嘅文章重點呢?收藏太多,你根本記唔晒;掃貨咁掃,你又唔會有時間沉澱自己,思考文章意思.你不如真係jot擊中你嘅重點,將佢記熟記爛好過.
「boomark功能唔會自動連接你個腦㗎!」
| 好灰出好多post求安慰
反思令人唔開心,其實極度正常.畢竟你會由起先嘅問題,不斷延伸到其他問題,最尾發現好似成個人都充滿問題.一個人搞唔掂,一枚打工仔絕對支持你同friend傾計,但唔係以一種「係啊,我注定咁差㗎啦」嘅態度進行溝通,我估你只會收穫一堆罐頭句子,你依然繼續灰,依然唔知點樣解決問題.你不如係真係開個mindmap,搞清楚自己咩問題 ,每個問題係咪真係咁嚴重.先判斷清楚自己可唔可以自救,先斷言自己係咪注定差吧.
「自我貶低而缺乏行動叫自我放棄.」
| 不斷重播無限loop
反思過程需要重播生活細節,但如果你連人哋皺一下眉頭,加多一個助語詞都要反思半日,不斷揣測對方掂睇自己,係咪有潛意思,其實真係好攰.而人會反思多數都係令自己唔開心嘅事情,你將呢啲負面事件不斷咀嚼,好似嚼香口膠咁,嚼到粒膠發硬都繼續嚼,你只會越嚟越唔開心,姐係所謂嘅反芻思維.退一步,當你真係估中對方態度又點,呢個過程透支太多能量,你覺得你有足夠精力地plan下一步要點做咩?
「關注一啲可以我哋可以控制並推使我們向前嘅事情.」
想知道另外三個重點,就記得繼續留意下一篇文啦.


text:
11月11日,又叫雙十一,亦被稱為購物節,每年到呢個時候無論係實體商店定係網路拍賣都會瘋狂咁宣傳!
不過其實唔只雙十一,每年嘅2月22日,社群媒體都會開始變得熱鬧,到底2月22日係咩日子?甚至被認定為最療癒,最得意嘅紀念日?
2月22日係貓咪日!
(圖片來源:irasutoya)
呢個紀念日來自日本嘅寵物協會,因為222嘅日文發音就好似貓叫聲,於是將2月22日訂為貓咪日,係咪得意又好記?
(圖片嚟源:unsplash)
被稱為地表最會過節日嘅日本人唔單止愛貓,仲係愛貓成癡,所以每年一到2月22日,最鍾意貓嘅日本網友會爭先恐後喺網路社群發佈大量嘅貓咪相關post,鍾意貓咪嘅各位朋友仔一定要追蹤一下「貓咪日」,「猫の日」等等幾個hashtag,絕對可以一次過蒐集到唔同貓咪圖文!
講到貓咪,貓咪圖案嘅商品真係相當多!
日本人愛貓係眾所周知,但近年台灣人亦越嚟越多人加入貓奴行列,貓咪神秘個性,要嗲唔嗲,偶爾冷漠偶爾又撒嬌,令唔少人都愛到不得了!
甚至唔少愛貓人士會將自家嘅寵物貓做成訂造商品,而家就嚟看看有邊啲熱門商品:
(截圖自:felissimo網站)貓咪擦手巾,得意到唔捨得用!
就好似真嘅貓一樣長長嘅身體,掛喺廁所或者廚房都無比療癒,花色種類仲有好多,睇下你屋企嘅貓有冇喺入面?
唔只擦手巾,甚至仲有拎到絕對會驚豔嘅貓咪禮金袋!
(截圖自:felissimo網站)
吐脷嘅樣嘅貓咪禮金袋,日本一推出就大受歡迎.
用呢種禮金袋包利是,就算錢少啲心情唔會唔好啦吓?
睇到呢啲咁可愛嘅商品,但係只有日本有得賣?
唔係啦,台灣都有哦!
如果係想製作訂造貓咪商品嘅朋友絕對要嚟搵集比,集比嘅貓咪訂造卡套,可愛程度亦唔可以睇小哦!
做工細緻嘅電繡貓咪卡套.
運用細膩嘅電繡技法,把貓咪嘅柔順毛色與水汪汪大眼,栩栩如生完美呈現!
精緻嘅電繡工藝還可以應用喺除了卡套以外嘅行李吊牌以及杯墊等物品上,成品嘅精細度讓人直呼超逼真漂亮!
唔只貓咪,集比也有製作黑熊造型嘅電繡杯墊喔!
有想製作嘅訂造商品嗎?
都歡迎嚟集比!唔只貓咪狗狗,只要你喜歡嘅,集比都可以幫你成真!


text:
夏季為大地帶來雨水,又到一年一度颱風季節,每年8月份都有各種大大小小嘅颱風瘋狂吹襲香港,除咗「李氏力場」,另一個熱門話題自然係「鋁窗防護」.仲記得舊年嘅颱風勁到吹爛咗屋企三塊鋁窗,今年當然要吸取教訓,睇下點樣做可以更加有效咁降低屋企鋁窗受颱風嘅影響.
首先,我哋了解一下颱風對於玻璃嘅影響,玻璃越大塊,越容易受強風嘅壓力,相對危險程度高好多,仲有大家最興用膠帶貼喺玻璃度,其實咁樣做,反而冇乜效果,安全性有減無增,唔單止因為貼上膠帶後承受更多風壓,仲要令鋁窗整體受力唔均勻,玻璃更加容易碎裂.
其實,颱風中最好嘅防護措施係將窗簾拉落嚟預防玻璃碎裂而彈到周圍都係,記得唔好用單一支撐嘅物體頂住鋁窗,例如木棍或者鐵柱,因為颱風期間氣密窗受力會因為單一物體支撐而變成單一支點,咁樣更容易因為強風而令鋁窗爆裂.
Step 1 颱風來臨之前,將先前曾經發生過漏水嘅位置,再次詳細檢查.尤其係鋁框接合處,合併材料接合處同鋁框與玻璃嘅接合處呢啲常見嘅漏水點,可以用矽利康或自黏式發泡膠棉,加固以上位置.
Step 2 記得將會影響水氣密效果嘅五金配件都重新check一次,例如輥輪水平,止風塊,逼塊,膠條等,如果有問題記得要及時調整或替換.
Step 3 窗扇接合處用闊嘅膠帶,抹布,黏土或已經剪開一半嘅軟式排水管,先行阻隔或鋪設喺一啲容易滲漏水嘅地方.
Step 4 疏通窗框上嘅排水窿(如下圖),避免颱風期間強降雨,窗槽內側積水無法及時排出,會隨鋁框嘅變形位置或窗扇接合處倒灌水入室內.
Step 5 強降雨時,好多有咁上下樓齡嘅大廈,排水管因為管線設計或者阻塞等問題,而無法即時發揮正常排水功能,令到低樓層嘅住戶陽台容易發生雨水從排水位倒排嘅情況.所以,颱風之前將陽台對除嘅牆面預留一個獨立嘅排水窿,有效避免陽台成為水池,而且避免積水從落地窗滲翻入室內嘅問題發生.
Step 6 最後係一啲容易忽視嘅細節問題,陽台上容易跌落街嘅物品應該要先收好或諗辦法將佢哋固定,避免物品受颱風吹襲嘅時候撞爛窗框或者玻璃,更加要避免釀成高空襲物.當颱風真係到咗,淡定應對之餘,提前預備好黏土同抹布都係非常有必要嘅.
睇完呢啲唔知對大家防護鋁窗有冇幫助呢?無論如何記得人身安全放第一位,就算真係颱風威力驚人到將屋企嘅鋁窗破壞,都可以搵專業人士整翻,搵開精英師傅幫手,無論係鋁窗檢驗維修定係安裝新鋁窗,精英師傅都會用專業同熱誠守護好每一個鋁窗同每位客戶嘅安全.


text:
做乜又買嚿咁嘅嘢返嚟.當然有苦衷啦!我點會無啦啦嘥錢.
事緣屋企個寬頻到期,之前兩個月不停咁周圍搵 Sales 問有無特價,有無優惠,可惜一聽見係村屋就話無.一直搵到師傅上嚟收機,正式斷網.當然我唔會就咁用自己電話 data 啦.因為屋企除咗我同 Mimi 可以繼續上網之外,家中都仲有其他人有上網需求,當然最重要係唔知之後開學會唔會突然又話 Zoom,如果佢哋上唔到網,唔通真係同學校講我哋唔上堂咩! 仲有就係屋企啲 IPCAM,NAS,Google Home,電視盒都要上網先可以睇到用到.係諗到呢啲情況之下,又未搵到新上網公司之下,唯有搵替代品.
辦法就係用 4G Sim Card 上網,本身有隻幾年前買嘅 4G 隨身 router,但係今日拎出嚟插咭,居然 Sim Card 糟唔識 lock 實張咭,我試過按實張咭,但係系統又話 detect 唔到,搞咗一陣就放棄.轉而上二手網搵下有無平平哋嘅 USB LTE Dongle 可以插去 router度用. 最慘係隻 router 唔係隻隻 USB LTE Dongle 都食到,只有某幾款,可惜係二手網或淘寶都搵唔到.反而畀我喺 Carousell 見到呢隻 O2 LTE Router.再去 search 下呢隻嘢嘅功能,都可以應付到,咁就落單去買,同賣家討價還價之後,都減咗廿蚊雞,HK$430 埋單,哈哈哈!收貨嗰時望落去感覺係全新貨,抵玩.
設定好隻O2之後,都慶幸自己買咗呢隻O2.因為如果用嗰啲隨身 router,我係唔可以做到 port mapping 返去屋企嘅 NAS.而家 O2 再夾原來隻 Router 就可以做到返晒之前喺街外返入屋企嘅工作.講外型,真係靚爆鏡;講內涵,中規中矩.暫時屋企人用落又唔覺話有問題,上網速度佢哋又話幾好.總之佢哋都 feel 唔到分別啦!
我用乜嘢上網咭?我去鴨記睇咗又問咗幾間,最後就揀咗呢張叫做 ValueGB 嘅咭,佢係用 Smartone 網絡.而佢只需 HK$115 就已經有 70GB .如果我一個月只用 70GB 嘅話,真係平過我用 netvigator / HKBN 好多;就算一個月用 140GB,最多都係 HK$230 啫,同我之前嘅上網費一樣. 大家都無投訴,我又慳咗錢,真係幾好.
Spec:
Updated on 13-Oct-2021
最近申請咗 CSL Club Sim 3 個月合約嘅 42Mbps 任用數據服務,都係HK$138 per month.當你用完 7GB 數據,佢會將你上網分配為優先次序,唔係降速去 128k or 256k,近排 Birdie 已經好好,爆 Data 後會變成 2Mbps,但呢個 CSL 上網服務真真正正係任用,無降速,真係爽.
試用後感
普通上網,睇下 Youtube,聽下歌,基本上真係無乜大問題.最多係可能附近有人用緊 CSL,所以會變得慢咗,load 網頁會耐咗啲啫. 不過呢種上網方法唔夠家居光纖寬頻上網好梗係有啲原因,就係當你多人上網睇戲或者打機時會出現 lag 嘅情況,嗰時你就會希望用返家居光纖上網服務. 不過唔緊要啦,我都係頂住先啫. 何況屋企都無咁多時候會一人一部機上網睇戲打機.


text:
「舊相」
大家唔知有無得閒無事攞返細個啲相出嚟睇.通常會做呢樣嘢得幾個情況下先至會發生.第一個情況就當然係將間屋或者自己間房進行大掃除,多以先將以前啲相攞返出嚟.第二個情況就係當大家要結婚,所以被逼搵番細個時候嘅相整成長片段.第三個情況就係同你生咗小朋友,你會拎返細個啲相出嚟睇,然之後對比下自己細個同佢有乜分別.咁唔知大家又會幾時攞返啲細路仔相出嚟睇呢?
「回憶」
無啦啦有個小學同學拎咗張二十幾年前嘅相出嚟,之後成班小學同學個個都走出嚟討論將相.最好笑嘅係啲相係我影嘅,所以全部都無我份係入面.但係睇返以前大家細個啲樣,其實唔知係唔係都係男仔,個個啲樣都係無變過,只不過好多依家都已經成家立室同有咗小朋友.當然睇返啲相真係幾好笑,個陣時真係好開心同超低能,希望有日大家可以一齊出嚟聚下舊!
「保存」
以前我哋影相係要用菲林,而家個個就係用數碼相機,甚至乎一部電話就搞掂咗.不過講真啲數碼相擺咗上網同放咗入部電腦背份好之後,大家幾時會開返出嚟睇呢?有時睇下一張又一張嘅舊相,真係撩起好多美好嘅回憶.好多時我嫲嫲會講,你哋依家影咁多相,但係我都睇唔到.你哋要曬相比我先得㗎嘛!有時諗下又係喎,佢哋當然係想拎住啲相簿睇,邊樹似得我哋咁一人一部電話.就算有都唔識用啦!


text:
首先講吓晚餐有啲咩食.
1) 三文魚+菜心+蛋黃+糙米白米飯波
2) 菜心莖
由於Rex下午3點半左右醒咗到晚飯時間 (7點幾8點) 都冇瞓過!本來都好驚佢會太眼瞓而唔肯食,點知竟然幾乎同我掃哂所有嘢!
今次堅唔係掃落地!本身我一開始放低個盤,佢就拎乜掉乜,我嬲嬲地,已經一見佢掉就捉住佢隻手,平時最多擋吓,唔俾佢掉到落地.今次我見佢掉多幾掉就成盤拎走,然後逐啲嘢分批放喺檯.咁樣佢反而開始拎嚟食!丫…明明肚餓,都要掉餐飽先!
有時佢一邊掉,隻狗就一邊喺附近等食,好好似佢餵緊狗咁!😑
然後呢一餐就係佢一路食,我就一路將啲嘢食放喺檯.最後仲食到冇哂,連喺檯上面啲碎哂嘅都拎嚟食!從未見過嘅奇景呀!!
可惜我全程一張相都冇影到,只可以喺佢食完之後影張 “after” 嘅相.
睇張相都見到佢已經食咗唔少飯!雖然好多散哂,又有差唔多成粒跌咗落地,但係估計落咗肚嘅大概有一半!冇記錯係整咗7個飯波,即係食到3~4個,咁應該夠飽了!
順便講埋午餐啦!
雞肉丸:尋日整果啲,先蒸4分鐘睇吓會唔會硬啲,唔得,所以焗,好似係一邊6分鐘一邊3分鐘,夠硬可以食了!
蕃薯 & 薯仔:全部切粒,蒸熟.
紅蘿蔔:切幼條,蒸熟 (主要煮俾哥哥)
粟米:切成約3cm薄,蒸10分鐘.
士多啤梨 & 藍莓:切開,食到咁上下先俾.
之前都係將薯仔蕃薯切條狀,但我發覺佢太懶!要咬嘅嘢9成都係咬一兩啖就掉,(即使有時例外) 既然佢拎到細粒嘅嘢食,一於切到細細粒咁等佢一擺入口就成舊食.
仍然係非常鍾意食粟米,期間都有拎吓第二啲嘢食,不過都係咬兩啖就唔食,繼續咬粟米.
精心泡製嘅雞肉 (貴到咩咁嘅無激素雞) 竟然只係食咗兩啖咋,仲要跌埋俾隻狗食咗!😭😭
薯仔同蕃薯有食幾粒咁啦!反而食薯仔多啲.
之後加嘅士多啤梨同藍莓又非常落力咁食哂,好在係後加,如果唔係可能唔會食其他嘢.
最 surprise 係佢食藍莓,啜完啲肉就拎走層皮!之前都冇咁做過.講開又醒起記低,呢排食嘢好鍾意吐返出嚟,不過唔係一食就吐,係咬幾啖就吐,有時根本唔係吐嘢食,而係吐咗一啖口水落飯衣度囉…(點解冇隻「掩面」公仔,我想整呢個公仔以表達我嘅心情)
但總括嚟講都算叻咗好多,我已經冇再餵佢,今日當然完全冇啦!我全日睇實佢食嘢!朝早10點幾佢瞓咗就開始準備Rex嘅嘢食,整埋焗蕃薯俾Max學完游水食,仲有煲咗飯醃咗肉煮咗椰菜花,即係準備俾Max食嘅午餐.因為佢朝早就去泳池練水了,返嚟食完飯坐一陣又出去上堂.
佢今日要考試,今次真係冇乜點同佢練習,所以…升唔到班呀!唉…佢都好唔開心,佢話明明睇到教練話唔合格嘅係第二個,冇話係佢喎!咁我唔知啦!個結果就白紙黑字寫喺度…其實佢都好緊張自己升唔升到班,上兩個星期已經開始話要練水,而家升唔到班好大打擊咁,仲話唔想學.


text:
Submitted by micmic on
今次都係教啲窮人生存技能,大家如果用想抖個Transparent Mode嘅Firewall,又或者想guard住一台hypervisor裡面的VM仔,可以睇睇,可能救你一命.但都係個句,有錢人請過主,直接買部Cisco ASA就了事,七千蚊到十幾萬都有交易.至於其它牌子,我唔咁推介,怕大家衰咗搵我算賬 :) 咁用我個 firewall 有咩好處呀?型咯!我用 openvswitch 做嘅,問你驚未!
咩Mode呀?
相信無咩人唔知咩嘢係routed mode (Layer 3)同transparent mode (Layer 2)架啦,真唔知就大春袋啦,千奇唔好比你老闆知道你唔識!唉,睇睇呢度講解啦.實際嚟講你唔多機會會用到 Transparent Mode,好多時用佢都係扮高級.因為以前未有咁嘅技術,係新嘢.不過我地如果理解一個 Transparent Mode 嘅 Firewall 為一個 switch,佢可以做倒 mac address 同 IP address 過濾一個 port 流入嘅packet,咁大家會比較容易接受啲,實際呢個 mode 亦是如此的東西.呢種 port 上做 filter 嘅功能,大部分中檔以上嘅 switch都提供,咩model得?唔喺度幫人賣告白啦(tips,兩皮嘢以上一定得).
至於routed mode 係好傳統 firewall 嘅使用手法,效率亦係最高嘅,原因好簡單,佢真正做filter嘅一刻需要做過濾檢查嘅packet數量係大大降低.因為要過Layer 3,大量無聊 packet已經唔會參與.相反,Layer 2 層面要照顧所有有聊,無聊,裸聊等嘅 packet,一個不漏,漏咗就唔 Transparent 啦!CPU會體現倒你有壓力我有壓力.如果喺部VM(虛擬機)上面行走,仲要記得開埋network adapter 嘅 Promiscuous Mode,忘記了係咁先,等住炒粉.
架構
安裝
(requirement)預設條件好簡單 Linux 乙台,RHEL 6.0 以上(RHL 7 好啲),debian 7.0 或以上(ubuntu 12.04 LTS或以上好啲).安裝以下 packages:
RHEL: perl, perl-JSON
debian: perl, libswitch-perl, libjson-perl, openvswitch-switch
注意 RHEL 自己 compile openvswitch,無 openvswitch,自己 compile 或 download.
Download 我個靚 script vdom.zip,喺 /usr/local/bin 解放.然後 chmod u+x /usr/local/bin/vdom.
搭建一個 VDOM (virtual domain)
先選擇好兩個 network adapter作為 untrusted 同 trusted port,如果 trusted port 係你用嚟 access 個 O/S,咁就要小心,配置中途會斷線,因為個 IP 要刪除,再加喺個 bridge interface 度.跟住諗個靚 VDOM 名,夠啦,開始:
vdom create myvdom1 eth1 eth2
第一個一定係 untrusted port!
大家注意啦,如果你無一個獨立嘅 management network,要靠 firewall 個做 management(即係有個 IP去access 部 Linux 囖),千奇唔好用 physical NIC,根據正規操作系統(不論 Windows 定 Unix)接橋理論,係唔可以喺 port 上面配置 IP Address 嘅,即一隻 Cisco 或 Dell 嘅 Switch,個 port 喺 Layer 2 嘅設定下係唔可以有 IP 嘅,所以你會見到有 vlan interface,上面有 IP.O/S一樣,有啲類似 CloudLinux CentOS 等會比你做 bridge 又比你喺 NIC 上面配置 IP,點解釋呀?一句,唔正規囖,你千奇唔好學呀,學壞手勢!正確嘅做法係將個 IP 配置喺嘅 bridge 度,你當個 birdge 係一個 virtual 個 interface 咁做就得架啦.要 boot 機啟動有效,唔可以用標準嘅 network configuration file 做,因為ifdown嘅時候會 delete 嗮所有 ovs 有關呢個 bridge 嘅 setting.所以你乾脆喺 /etc/rc.local 上面做算啦.嗱!可以咁:
/usr/local/bin/vdom load myvdom1
ip addr add 192.168.1.2/24 dev myvdom1
ip route add default via 192.168.1.1
Filter
vdom rule add {vdom_name} -j {action} [-I {priority}]
[-i {nic}]
[-p {protocol}] [-m {src_mac}] [-n {dst_mac}]
[-s {src_addr}] [-S {src_port}] [-d {dst_addr}] [-D {dst_port}]
[-R {auto_remove}]
過濾(filter)默認設定係 allow all,你可以用一個 prirority >= 101 嘅 rule 去 drop 嗮所有 traffic,然後慢慢加翻啲你想 allow 嘅嘢.不過加嘅時候要注意,transparent mode 形式嘅 firewall 好多時都係 stateless (asymmetric嘅),佢唔會有 conntrack 嘅概念.即係每一個 packet 獨立判斷,過唔倒就係過唔倒.如一般 routed mode firewall 會記得你成功 outbound 嘅 connection,當對方(Internet上)回應同一個 connection 嘅 packet 可以默認自動接收(即所謂 iptables 上 -A INPUT -m state --state RELATED,ESTABLISHED -j ACCEPT 嘅效果).喺 transparent node 無呢枝歌仔唱,要獨立考慮.所以話點解 transparent mode 唔好用就係咁解.一般情況建議大家用 transparent mode firewall 都係以 drop packet 為主,不在 filter 之列一般都 allow,最底部會做如此的 rule,防止非本地 network 作為目的地個 packet 流入:
vdom rule add myvdom1 -I 50000 -p arp -j accept vdom rule add myvdom1 -I 50000 -p rarp -j accept
vdom rule add myvdom1 -I 101 -j drop 以上無定義 -i {NIC} ,代表過濾 untrusted port 流入嘅 packet.注意版本2.0是不支持流出過濾條件,好快會有啦(心急自己加啦).
作為 Firewall 使用
好啦,入翻正題.呢個 solution 如果作為 transparent mode 嘅 Firewall 使用,硬件配置就好簡單,兩個 port,一個 untrusted 連接到出Internet嘅router(注意,呢個VLAN上無第三個設備,如果全部係硬嘢就一條cable,cross connect 個 untrusted port 同部 router),另一個 trusted 連接到內部網絡個VLAN,咁所有受保護嘅機就喺嗮呢個VLAN上面.即係要逼所有流入流出嘅packet都經過部 firewall.
作為 VM Bridging 使用
實際上道理差不多, untrusted port 連接到 hypervsior 出街個 NIC 上,咁啲VM嘅 network 就 join 嗮個 bridge 度,我嘅功能係方便你加減 filter 去個別 VM 嘅 port,一般情況你只係希望部VM configure 咗嘅 IP同埋一定係VM NIC個 mac address作為源頭個 packet先會比佢流入個 bridge(最後當然會流出街啦).而流入一般唔多理會,如果要 filter,一定要比 arp,rarp通過,最少要讓 gateway 嘅 mac address 自由通過,否則部VM係做唔到連接嘅.呢個係防止 spoofing 嘅基本做法.
vdom rule add guestvlan11 -i veth15 -m 80:86:01:05:01:01 -s 201.5.5.1 -j accept vdom rule add guestvlan11 -i veth15 -I 101 -j drop
vdom -i any -I 50000 -n 01:00:00:00:00:00/01:00:00:00:00:00 -j accept
有時候有啲 VM 客瀨咗嘢,係咁爆 DoS 出街,你又要 UP 住個VM 嘅 network 比個客 check,咁有我就方便啦,例如部 VM sync-flood 人地嘅 tcp port 80,可以 block 咗 tcp/80 24 小時:
vdom rule add guestvlan11 -i veth15 -p tcp -D 80 -j drop -R 86400
後面 -R 會喺 86400 秒後自動 delete 翻條 rule,係唔係好方便呢.
Open vSwitch Kernel定位
最後要知道 openvswitch 係建立喺好 kernel driver 嘅位置,同 Linux bridge 唔同,ebtables 同 iptables 對佢都係無效,因為 packet 根本唔會送到上呢一層就已經filter咗,所以效能高啲.尤其是應付 VM network 最好,因為可以跳過好多層硬件模擬,CPU做少好多.Filter 嘅事情越多,效果越明顯.
當然要注意一點,就係 iptables,ebtables 中嘅 FORWARD 係會無效,hypervisor 唔可以用 FORWARD table 嚟把關出入真實網絡.實際啲講係唔需要安裝 ebtables,佢嘅功能就係上面 filter 做嘅事.openvswitch 本身已經有啦.而 iptables 嘅 FORWARD,INPUT,OUTPUT 對VDOM interface而言係有效嘅,如你由個 VDOM route 出另一個 VDOM 或 NIC,係OK嘅,只係VDOM內嘅port無效.假如你部 hypervisor 上嘅 VM 真係要咁樣做 NAT 或route 出街,咁個 untrusted port 會變成局網通信工具(兩部 hypvervisor 上嘅 VM喺同一個subnet上個通信,即靠個 untrusted port 連接真正嘅switch接橋).咁嘅情況等價於你啲 packet過倒 VM 個虛擬網卡個 input filter rule就成功流入 LOCAL,即歸你個 iptables 管啦.OpenStack 嘅做法類似,通過本地 iptables 翻譯 (NAT) 一個公共 IP先出街.其實小弟好唔 buy 呢種設計,hypervisor 本身太臃腫啦.我總覺得盡快用最簡單同必要嘅處理將 packet 送到 gateway 先係皇道.
- 3831 reads


text:
Wikipedia:濫用規則
濫用規則(英文:Gaming the system)係惡意用維基百科嘅政策同指引兼阻擾維基百科要實現嘅目標行爲.呢種行爲亦可以俾其他人睇成濫用程式,擾亂性編輯或其它違反社群共識精神嘅行爲.總而言之,編者濫用規則嘅目標係解釋觀點或持續搞編輯戰或利用維基規定嚟保護自己,將自己啲嘢凌駕喺人哋身上或強化某一特定嘅非中立觀點幾個是但一樣嘅行為.
雖然,若果有編者發現規定有漏洞令佢哋可以侵犯社群標準或使用管理工具時特登搞到出錯嘅話,呢啲行為唔可以睇成善意失誤.但係,封禁係打預防針,唔係用嚟做懲罰.總而言之,出自管理員嘅警告係唔畀濫用規則嘅最好方法.因爲有清晰嘅警告,一般都可以幫到改正返善意失誤同惡意嘅濫用規則行爲.若果編者唔理警告兼繼續帶有色眼鏡繼續濫用規則,或佢哋出新橋嚟達到相同嘅擾亂目的,噉佢哋好有可能係喺度濫用緊規則.
點先至係「濫用規則」?[編輯]
濫用規則嘅編者一般都係諗住惡意使用政策,雖然通過部份字眼做自己明顯嘅擾亂行為嚟做理據,但政策原本拒絕呢種行爲.雖然政策同共識原意係記錄社群共識之用,但俾濫用緊規則嘅人爲咗實現目標,而有選擇性利用兼偏離原意.若果某編者出現以下呢啲方法就係屬於擾亂性行爲:
- 通過斷章取義嘅方法嚟引用方針支持自己明顯嘅政策,抵觸嘅觀點或論述.
- 有意歪曲政策嚟攻擊完全符合政策嘅觀點
- 擾亂維基程式嘅正常運作
不過,以下呢啲行為唔算濫用規則:
- 使用維基法匠(Wikilawyering)或其它利用政策嘅字面意思侵犯政策實質原則嘅行爲.
- 因存在瑕疵反駁其他编者或守住已被社群明顯反對嘅觀點,使共識形成過程變到又長又唚.
- 試下歪曲維基百科嘅程序嚟騷擾其它編者.
- 為咗自動確認用戶權限而做咗10次冇貢獻性或破壞性嘅編輯.
- 以好多條方針做理據對某用戶百般阻擾兼搞騷擾嘅行為.
以上呢啲情形雖然係明知故犯嘅嘢,但若果係用錯政策或指引或程式(真係失誤所致)就唔算濫用規則.不過有事先聲明:若果以上呢啲情形係專登嘅(唔理係有意定無意),編者好明顯冇辦法合理話自己唔知有呢條規定,就喺度繼續濫用規則.
濫用規則嘅情況[編輯]
以下呢啲都係屬於濫用規則嘅行爲,希望大家留心.
濫用擾亂行爲嘅制裁[編輯]
- 扮演受害者
扮演受害者係自己違反某規定而同時聲稱其它人違反同一規定或某一聯繫緊密規則,呢種行爲可以話齋,係「扮嗮嘢」,「詐諦」,「詐形」,「裝假狗」嘅行爲.例如:
- 雖然用戶A發佈咗唔文明言論,但同時指控用戶B有唔文明行爲,而對用戶B搞制裁行為.事實上,A好明顯違反咗所引述嘅政策.
- 跟踪其他人,挑撥是非,然後投訴人哋,要求管理員封人.
- 編輯戰演變成鬧人事件,跟住濫用人身攻擊指控嚟嘗試令管理員封人,達到贏編輯戰嘅目的.
- 淡化人身攻擊言論
有用家試過淡化人身攻擊言論嘅意思而拒絕道歉,反而屙屎唔出賴地實,而話返人轉頭.例如:
- 用戶A同用戶B喺某討論頁,出現冇共識時,用戶A同用戶B講出疑似出口傷人嘅言論,之後用戶A辯護話呢樣係對於用戶B嘅善意提問.
- 討論文章內容嘅動議演變成鬧人,出現人身攻擊言論,跟住用搬版戰等等編輯戰伎倆嚟達成淡化人身攻擊言論嘅效益.
- 打擦邊波
打擦邊波係習慣噉喺違反政策嘅邊緣地帶或做出涉及少量嘅疑似違規行爲,好難證明到係違規.例如:
- 雖然用戶A發佈咗唔文明言論,但同時指控用戶B有唔文明行爲,而對用戶B搞制裁行為.事實上,A好明顯違反咗所引述嘅政策.
- 用粗口諧音或外語粗口鬧人,搏其他編輯睇唔明.
- 人身攻擊時唔明文講鬧緊邊個,搏其他編輯唔當佢係人身攻擊.
- 歪曲解讀其它編者嘅行爲
歪曲解讀其它編者嘅行爲係睇落去好似係無理取鬧,罪有應得或有唔多妥嘅行為.例如:
- 喺戶口B要求戶口A畀相關攷時,戶口A唔單止打死都唔畀有效嘅攷,重猛咁要求B畀出處嘅做法係擾亂行爲.因為攷源必須準確嚟方便其他編者驗證係堅定流.
- 曲解舊討論或者指引,扮自己做嘅嘢有共識支持,或者扮既有共識已經失效.
- 報復行爲
報復行爲係專登反轉某戶口改A文嚟向B文出拗數時發爛渣.例如:
- 雖然用戶A因爲觀點唔中立兼冇出處而反轉咗用戶B一次改文,而用戶B喺討論頁開討論,用戶A亦有參加討論,不過最後冇共識.之後用戶B反轉咗用戶A一次有足夠攷同觀點中立嘅改寫,重話呢次改寫唔啱格式手冊嘅要求.
濫用共識[編輯]
- 專登拖長討論,例如:
- 戶口A提出嘅必須要啱心水,唔係嘅話拒絕某改變結果.不過A提出嘅所謂預設條件冇任何政策或指引支持.
- 一班人已經達成一共識,不過有部份戶口仔或集團堅持話某改變結果違反咗某政策或指引兼冇明確指出係點違反嘅.
濫用程式[編輯]
濫用程式都算濫用規則.因為噉嘅行爲可以睇成有意識使用由某政策所規定兼社群讚成用嘅程式,而濫用規則嘅人就明顯唔係按照政策原意嚟濫用程式.注意:濫用程式都按擾亂行爲處理,重要睇情況,可能會被認定係濫用規則,人身攻擊,爲解釋觀點而擾亂維基百科秩序.因此,社群集體同意用嘅程式應該要善意使用.


text:
-以前想買人,係爵爺同基爾一齊去「三顧草廬」;依家係活華特派個律師去就算
-以前人工架構合理啲分佈;依家打後備都幾十萬鎊周薪 -以前買人速度快,呢頭傾嗰頭俾錢;依家拖十世都未完
-以前曼聯轉會窗有say,爵爺,基爾有江湖地位人人尊敬,再加上名氣頂級,大有「你唔賣俾我我就揀第二個,你咪唔好賣」嘅氣概,所以對方還價有個譜.依家你緊張過對面,人哋安安落落:「我企硬價你都會返嚟,做咩要蝕賣?」
-以前唔啱使嘅球員 (或者唔聽話嘅) 一定會被肅清,兩秒就唔見人 (其實好多次賣人嗰刻小編都O晒咀) ;依家?你賣都無人要!
加利仔其實一語道破:「依家曼聯已經無晒轉會窗嘅話語權,喺轉會市場完全陷於被動.8年來,身在其位嘅人有責任打造一隊冠軍級人馬,但最後佢哋無完成到應盡嘅責任.」有啲嘢唔可以唔認,足球就係一個講圈子,講人脈嘅運動.你諗下就知:我手上有個超級新星,點解我要賣俾你唔自己用?又或者等佢再高價啲我先賣?當中一定係有妥協,有「友情價」,正如雲迪碧克嘅來投,小編認為無阿積士高層雲達沙做推手,一定唔可能成事.而依家曼聯嘅問題就係外行人領導內行人,用純商業手段去搞足球,「有價有市」嘅最後結果,就係你要用高出市價嘅價錢去買人;同時你手上嘅貨尾永遠出唔到,要擺倉底.
如果情況繼續,球隊嘅自我崩解係意料之內:買人只會越來越貴,價格越來越唔合理;而嚟到嘅新球員亦會討價還價,要求唔合理嘅薪金,而且充滿搵錢心態,唔專注踢波.所以蘇B雖然受千夫所指,但小編認為佢係力挽狂瀾之中:雲達碧克收購過程中,佢係上門去遊說過,希望用返爵爺嘅一套;辛祖嘅談判之中,蘇B寧願用心力時間去傾掂條款先,就係唔想薪金架構進入惡性循環,最少唔好俾情況惡化落去 (因為好明顯辛祖經理人獅子開大口,萬一接受咗個天價薪金,隨時動搖國本) 佢依家一個人做晒爵爺加大衛基爾嘅工作,仲想點?


text:
真心問,好多人都話鬼節唔好出夜街,究竟你哋有冇乖乖地留喺屋企?我有個朋友阿Pat就真係嚴守規律,不過唔係因為乖,而係幾年前嘅鬼節撞過嘢,直至而家仲驚緊.
幾年前嘅鬼節晚上,任職retail sales嘅阿Pat如常返工,由於第二日放假,喜愛杯中物嘅佢收工之後約埋朋友飲嘢,當時冇疫情,酒吧夜夜笙歌,大把人飲到凌晨先盡興而回,阿Pat都唔例外,佢每個星期梗有一晚落bar,所以習以為常.
因為飲到wing wing地,又玩到凌晨三點幾,所以阿Pat就喺尖沙咀直接搭的士返屯門寓所,一入門口連涼都冇沖就返入房瞓,第二朝起身見到老豆老母坐喺梳化嬲爆爆,佢覺得好奇怪,然後老母行埋嚟同阿Pat講:「你唔好再過份啲,咁大膽帶個男仔返屋企瞓,有冇搞錯呀你!」
阿Pat聽到一頭霧水,噚晚係wing wing地啫,但未致於醉,更加唔會帶個男仔返屋企啦,間公屋豆腐膶咁細,所以阿Pat即時否認:「痴線,講咩呀你?」跟住佢老豆又發火:「仲話冇?我哋親眼睇住個男仔跟你入房,閂埋門就冇出過嚟,你快啲叫佢走!」
輪到阿Pat嬲喇,佢覺得兩老屈佢,所以指住間房話:「邊有男仔呀?你哋係咪傻㗎!」
阿Pat父母本身係夜尿頻繁嘅人,而且好醒瞓,當時阿爸啱啱屙完夜尿,加上阿Pat返入屋閂鐵閘閂門發出聲浪,所以連阿媽都醒埋,兩老親眼睇住個男仔跟個女入屋,再貼住行入房,佢阿媽嬲到出廳坐喺梳化守住,老豆恰多陣都行埋出去陪阿媽坐,兩個老人家邊恰邊等,目的係要睇下個男仔係咩人.
講講下,阿Pat由嬲轉驚,但又半信半疑,有人跟住入屋會唔知?兩老見到房入面冇人都嚇親,當時已經懷疑係污糟嘢,不過又唔知可以點做,同日阿Pat已經好似啲老土鬼故咁---發高燒.老人家呢個時候梗係借題發揮,係咁話個女成日飲嘢飲到三更半夜,講明七月十四鬼門關大開都唔早啲返屋企.
怪異事情陸續發生,阿Pat斷斷續續有幾個晚上畀鬼砸,全身郁唔到,嗌又嗌唔到,呢種情況之前未試過,佢話自己雖然唔係教徒,但由於讀基督教小學,所以識念主禱文,每次畀鬼砸就喺心裡面念幾次,跟住就會正常返.
成件事未完,阿Pat瞓覺仲會聽到怪聲,有時係歌聲,有時係類似碎碎念咁嘅講嘢聲,永遠聽唔到講咩,但啲聲音好近自己,會聽到耳仔發麻,全身起雞皮,最最最恐怖係有一次瞓瞓下張開眼,見到有個男仔喺床邊怒目而視咁指住佢,真係瞪大眼用食指指住,阿Pat嚇到傻嘅同時就扎醒咗,換言之係夢境?但又非常之真實,好似真係發生過.
嗰段時間阿Pat經常夢到自己屋企,永遠都係多咗個男仔同佢一齊生活,例如有次佢夢見自己開門入屋,個男仔已經喺梳化睇緊電視,阿Pat想開口問對方係邊個,然後又會扎醒.
兩老認定有污糟嘢跟住自己個女,大家雖然驚但唔知應該點做,極其量都係阿媽求咗道唔知咩符畀阿Pat,大約過咗三四個禮拜就慢慢回復正常,冇再畀鬼砸,冇再發埋啲奇怪夢.
呢個陰影纏繞阿Pat到而家,特別係個「男仔」喺床邊指住佢嗰一幕,每次諗返都起雞皮.唔知係嗰次嘅經歷定係疫情關係,阿Pat而家已經好少出去飲嘢,就算同班friend去玩都唔會太夜返,鬼節就就更加早返屋企.
阿Pat話最後一次見到嗰個「男仔」,係當年撞嘢之後大約一個月,佢坐喺廳,見到有個男仔喺窗台外行過,佢間公屋喺二樓,出面有個平台,其實耐唔耐都會有清潔工人去掃垃圾,但掃垃圾永遠都好嘈,嗰次唔係清潔工人,係嗰個「男仔」,靜靜行過,方向仲要係平台盡頭嗰邊(照計冇路走一定要行返轉頭),個「男仔」行過之後就冇再折返,所以阿Pat有個心理陰影,就係唔敢喺露台個窗望出去.
聽講屋企附近有啲類似電力變壓站嘅物體就會比較易撞鬼,我阿爸好多年前喺一個荃灣嘅私人屋苑做保安,有住客打去管理處話見到鬼,喺窗望落屋苑泳池,有個女人行落水,再喺另一邊行返上嚟,完全唔使捉住條梯,好似升上嚟咁,跟住行去一道門就咁穿過.
我阿爸聲稱同同事翻睇CCTV都見到穿門呢一幕,而佢個私人屋苑同阿Pat住嘅公屋都有個共通點,就係隔籬有個電力公司嘅變壓站,好在我而家住緊嗰度冇啫.


text:
「社會」
當然傳統嘅社會就係男主外,女主內.一個家庭通常都係爸爸搵錢,媽媽照顧家庭.不過我亦都認識幾位朋友係正正相反,而好多爸爸都會講一句就係為咗屋企無辦法啦,要擔起頭家嘛!當然嚟個或者係爸爸嘅天職,雖然唔係所有爸爸都係咁,不過我相信好多爸爸亦都希望多啲時間去陪自己嘅仔女,如果有得揀也許爸爸都或者希望自己係照顧小朋友嗰個.只不過大部份時間嚟個可能性係極低!
「爸爸」
其實自從有咗郭大少之後,自己會留意多咗有關小朋友嘅嘢,但係發現好多時不論文章又好,廣告又好,都係從媽媽嘅角度入手.但係大家係唔係忽略咗爸爸嚟個角色呢?老實講爸爸亦都要面對好多問題同情況,但係好似好少人去關心佢哋.爸爸們其實都好想多啲時間陪小朋友,佢哋亦都關心同擔心自己嘅小朋友.雖然好多時啲文章都會講父母,只不過大部份時間都係講媽媽為主,咁爸爸們呢?
「角度」
如果有機會去拍一條片或者係廣告嘅話,我相信我嘅故事大綱係會以爸爸嘅角度出發.當然之前都有,但係都係因為父親節嘅原因.好多嘢其實不論係爸爸或者媽媽都係一樣,為咗自己嘅小朋友點都會頂硬上!點解?因為爸爸同媽媽嘅願望都係好簡單,就係希望俾最好嘅嘢佢哋,等佢哋有更好嘅嘢.所以或者有時唔一定從媽媽嘅觀點與角度出發,因為有時或者從爸爸嘅角度出發效果有可能仲好.至少我係咁樣諗!


text:
缸門直出你問我答
雖然手工啤酒係香港已經越黎越普及,唔少餐廳同超級市場都有供應,但其實我哋本人第一次飲手工啤酒並唔喺係香港呢.早前我哋係instagram比大家問問題,今次就係度recap一次啦.
Q:好似比較少女仔鐘意飲啤酒?
A:其實我哋客人有唔少都係女性,有時候佢哋比嘅feedback仲好詳細添!不過確實佢哋本來比較少接觸手工啤,所以之後我哋都會分享多少少基礎啲資料,令大家可以知道點樣去品嚐最新鮮嘅手工啤酒!
Q:睇片老是常出現嘅Tony係點樣接觸手工啤酒?
A:其實我係由homebrewing開始踏上依條不歸路!當年係美國讀完大學其實無即刻返香港,反而係當地留咗一段時間,期間去過唔少brewpub,飲過唔同嘅新鮮啤酒,然後有一日自己買左個homebrew kit返黎就開始試釀酒....如是者之後因為決定返香港,就send下resume去唔同本地酒廠展開咗啤撚人生.Online interview果時我仲倒咗自己釀嘅酒出黎做virtual tasting,之後咁就幾年啦.
Q:想入手工啤行 但無門路又無錢自己搞舖頭 有無咩建議?
A:如果想入行其實都有好多途徑,啤酒界入面亦都有好多唔同嘅工種,例如釀酒,marketing,sales同埋brand building,但係其實雖然有好多唔同嘅title你喺一間酒廠做嘢一定做到額外嘅工作,換句話講會有好多嘢學好多人可以同你交流, 之後再創業都唔遲架,當然亦有人一邊創業一邊學習都非常成功架.
Q:缸門直出係你一個人搞?
A:搞一個online store唔係咁易架葉師傅!好彩有女朋友幫手搞social media 同website, 我原先整嘅Facebook banner 係極慘不忍睹嘅
Q:訂完酒飲哂無得enore真係好慘
A:乖啦,之後睇下有無得留多啲貨再賣,依家仲係起步階段,之後一定令你滿意!想再訂邊隻inbox定我哋,睇下點夾.